ખેતપ્રધાન ભારત ડોલર સામેની મજબુતાઈથી વિશ્વમાં ડંકો વગાડશે!! - Abtak Media\nHome National ખેતપ્રધાન ભારત ડોલર સામેની મજબુતાઈથી વિશ્વમાં ડંકો વગાડશે!!\nખેતપ્રધાન ભારત ડોલર સામેની મજબુતાઈથી વિશ્વમાં ડંકો વગાડશે!!\nવૈશ્વિક બજારમાં ક્રૂડના ભાવ અને શેર બજારમાં વિદેશી સંસ્થાગત રોકાણકારોના કારણે રૂપિયામાં ઉતાર-ચઢાવ યથાવત\nહાલ, કોરોના મહામારીને કારણે વિશ્ર્વભરનાં દેશોમાં હાહાકાર મચી ગયો છે. નાના અને મધ્યમ વર્ગીય એવા વિકાસશીલ દેશો પર આર્થિક રીતે માઠી અસર પડી છે. ભારત પણ એક વિકાસશીલ દેશ જ છે. પરંતુ અન્ય વિકાસશીલ દેશોની સરખામણીએ ભારતની સ્થિતિઘણી સારી અંકાઈ રહી છે. આ વિકાસશીલ દેશો તો ઠીક પરંતુ અમેરિકા, ચીન, રશિયા અને બ્રિટન જેવા વિકસીત દેશોની તુલનાએપણ ભારતની કોરોના સામેની લડાઈ વધુ મજબૂત અને હકારાત્મકતાની સાથે વધુ સારી રહી છે.જેની વિશ્ર્વ આખાએ નોંધ લીધી છે. ત્યારે હવે, આગામી સમયમાં પણ ભારત આજ રીતે વધુ મજબુતાઈથી ઉભરી આવે અને એક વિશિષ્ઠ ઓળખ ઉભી કરે તેમાં કોઈ બેમત નથી. ભારતનાં આ આગામી પ્રદેર્શનમાં આંતરરાષ્ટ્રીય ક્ષેત્રે ડોલર રૂપીયાની મજબૂતાઈ અને કૃષિ ક્ષેત્રોનો સવાંગી વિકાસ મહત્વનો ભાગ ભજવશે.\nભારત એક કૃષિ પ્રધાન દેશ છે. આજનાંવિકસતા જતા આધુનિક યુગમાં આજે પણ લગભગ 55% જેટલી રોજગારી કૃષિ ક્ષેત્રમાંથી મેળવીએ છીએ 1965-66માં થયેલી હરિયાળી ક્રાંતીનાં પગલે ભારતનાં ખેતીક્ષેત્રમાં જે જળમુળમાંથી બદલાવોઆવ્યા છે તે અદ્વિતીય છે. અનાજ, કઠોળ, ઉત્પાદન ક્ષેત્રે ભારતે 1965-66ના દાયકા પછી અનન્ય સ્થિતિહાંસલ કરી છે. અને આજે પણ તેના લાભો ભારત સહિત સમગ્ર વિશ્ર્વને મળી રહ્યા છે. ત્યારે હાલના આ કોરોનાકાળનાં સમયમાં ખેતીક્ષેત્ર જ વિકાસનો માર્ગ વધુ મોકળો કરશે તેમાં કોઈ શંકાને સ્થાન નથી અને આ માર્ગમાં ઝંપલાવી દેશના અર્થતંત્રને વધુ મજબુત બનાવવા ભારતેકવાયત હાથ ધરી છે. તો બીજી તરફ આંતરરાષ્ટ્રીય સ્તરે રૂપીયાની રમતેણ મજબૂતાઈ પકડી છે. જેનાથી ભારતને માટે વિદેશી હુંડીયામણ વધુ રળવાનો માર્ગ વધુ મોકળો બન્યા છે. આમ, ખેતીપ્રધાન દેશ ભારત ડોલર સામેની મજબૂતાઈથી વિશ્ર્વમાં ડંકી વગાડશે.\nકોરોનાને કારણે વૈશ્વિક અર્થતંત્રને મોટોફટકો પડયો છે. દરેક દેશોનાં અર્થ વ્યવસ્થા ખોરવાતા આયાત-નિકાસની તુલના પણ અસંમતુલીત થઈ છે. કોરોના મહામારીના કારણે વિશ્ર્વની મહાસતા ગણાતા દેશો અમેરિકામાં પણ ગંભીર અસરો ઉપજી છે. જેના કારણે વૈશ્વિક વ્યાપાર અને લેવડ દેવડની આધારશિલા ગણાતા ડોલર અડીખમ રહ્યો છે. આ પરિબળના કારણે ભારતનું ફોરેન એકસચેંજ રીઝર્વ વધુ મજબુત બનશે. વિદેશી હુંડિયંમણની જાવક ઓછી થશે. વૈશ્વિક બજારમાં ક્રુડના ભાવનો શેરબજારમાં વિદેશી સંસ્થાગત રોકાણકારોના કારણે રૂપીયાની સ્થિતિમાં ઉતાર ચઢાવા આવ્યા કરે છે.\nકોમોડીટીએ રોકાણકારોને આકર્ષ્યા\nકોરોના મહામારીના આ સમયમાં લોકડાઉનને કારણે ઔદ્યોગિક એકમો સહિતની મોટાભાગની પ્રવૃત્તિઓ ઠપ્પ પડતા અર્થતંત્રને મોટો ફટકો પડયો હતો.\nજોકે, ધીમેધીમે તમામ ક્ષેત્રે ઉત્પાદન સહિતની પ્રવૃત્તિઓ ધમધમતા અર્થતંત્રની ગાડી ફરી પાટે ચડી છે. મસમોટા ઉદ્યોગો ઉપરાંત, કૃષિક્ષેત્રે આ માટે મહત્વનો ફાળો ભજવ્યો છે. રોકાણકારો આ માટે આગળ આવ્યા છે. તેમાં પણ ખાસ કોમોડીટીને રોકાણકારોમાં ખાસ આકર્ષણ ઉભુ કર્યું છે. રોકાણકારો પૂન: કોમોડીટી ટ્રેડિંગ તરફ વળ્યા છે. નિષ્ણાંતોનાં મતે છેલ્લા એક દાયકાથી કોમોડીટીઝ ક્ષેત્ર ‘આઉટ ઓફ ફેશન’ થઈ ગયું હોય, તેમ રોકાણકારો માટે પ્રવાહ વહેતો થયો હતો. પરંતુ હાલ, ફરી નવો વળાંક આવ્યો છે.\nડ્રિસ્ટ્રીબ્યુશન, સંગ્રહક્ષમતા વગેરે ક્ષેત્રે વધુ ધ્યાન ખેંચાતા કોમોડીટી ક્ષેત્રે રોકોણ કરવા ઈન્વેસ્ટર્સ આગળ આવ્યા છે જે આગામી સમયામં કોમોડીટી ક્ષેત્રે તેજીનો તીખારો લાવશે.\nખેડુત આંદોલન મોદી સરકારનો “રોડ બ્લોક” કરી દેશે?\nકૃષિ પ્રધાન ભારતમાં ખેડૂત અને ખેતીને અર્થતંત્રની સાથે સાથે રાજકીય ધરોહર ગણવામાં આવે છે. ભૂતકાળમાં પણ કિસાન આંદોલને કોંગ્રેસ સરકારને કડવા અનુભવો કરાવી દીધા હતા. મોટાભાગની ભારતીય વસ્તી ગામડાઓમાં વસે છે અને ગામડાઓની 80 ટકા વસ્તી ખેડૂત અથવા તો ખેત સાથે સંકળાયેલા વર્ગના રૂપમાં રહેલી છે ત્યારે અર્થતંત્રની સાથે સાથે ભારતના રાજદ્વારી મોરચે પણ ખેડૂતો અને ખેતીકાર વર્ગનું ખુબજ મોટુ પ્રભુત્વ રહેલું છે. કૃષિ બીલના વિરોધમાં ચાલી રહેલા આંદોલન અત્યારે ભારત જ નહીં સમગ્ર વિશ્ર્વનું ધ્યાન દોરનારૂ બની રહ્યું છે. મોદી સરકારના વિકાસ રોડ મેપને આ આંદોલન અવરોધરૂપ બની રહેશે કે કેમ તેવા પ્રશ્ર્નો ચર્ચાઈ રહ્યાં છે. કેન્દ્ર સરકારે રવિવારે 40 ખેડૂત નેતાઓને વાતચીતના બીજા તબક્કાની તારીખ નક્કી કરવા પત્ર પાઠવ્યો હતો. દિલ્હીની સરહદે આંદોલન કરી રહેલા ખેડૂતોએ શહિદ દિવસની ઉજવણી અને મૃતકોને અંજલી આપવા માટે 24 કલાકના અપવાસની અને ધોરી માર્ગને બ્લોક કરવાની જાહેરાત કરી હતી.\nકેન્દ્રીય કૃષિ મંત્રાલય અને મંત્રાલયના સચિવ વિવેક અગ્રવાલને આ પત્ર પાઠવવામાં આવ્યો હતો. દર્શન પાલ સહિતના નેતાઓ ગુરૂનામસિંઘ ચરણ, શિવકુમાર કલગજી, હનાન મુલા, રાકેશ કુમાર અને કવિતા કુરુંગતી દ્વારા આ પત્ર પાઠવવામાં આવ્યો હતો. ભારતનું અર્થતંત્ર ખેતી આધારીત આવક અને દેશનું રાજકારણમાં ખેડૂતોના પ્રધાવને લઈ ખેડૂતોનું આંદોલન ક્યારેક-ક્યારેક સત્તાનશીન માટે પરિણામો અને પરિમાણો બદલનારા બને છે. સંયુક્ત કિસાન મોરચાએ 400 જેટલા અખીલ ભારતીય ખેડૂત સંગઠનોને અભિનંદન પાઠવ્યા હતા. 23મી ડિસેમ્બરે પૂર્વ વડાપ્રધાન અને ખેડૂત નેતા ચૌધરી ચરણસિંઘના જન્મદિવસે દેશવ્યાપી આંદોલનની જાહેરાત કરવામાં આવી છે. 25 અને 26 ડિસેમ્બરે ભાજપના નેતાઓ અને સાંસદોને મળીને વિરોધ વ્યકત કરશે. ઓલ ઈન્ડિયા કિસાન સંઘના યોગેન્દ્ર યાદવના જય કિશાન આંદોલનને પણ આ આંદોલનમાં ઝુકાવ્યું છે. ઉત્તરાખંડના પૂર્વ મુખ્યમંત્રી હરેશ રાવત, ગાયક કલાકાર બાબુ મન સહિતના નેતાઓએ શહિદ દિવસની ઉજવણીમાં ટેકાની જાહેરાત કરી હતી. પંજાબ અને રાજસ્થાનના ખેડૂતો પણ શ્રધ્ધાંજલી સમારોહમાં સાથે હોવાના પગલે ખેડૂત આંદોલન સરકાર માટે ચિંતાનો વિષય બની ગયા છે. દરમિયાન અમિત શાહે જાહેરાત કરી છે કે, કેન્દ્રીય કૃષિ મંત્રી નરેન્દ્રસિંહ તોમર કૃષિ કાયદાને લઈ ચાલી રહેલી ખેડૂતો વચ્ચેની મડાગાંઠ ઉકેલવાના મુદ્દે એક-બે દિવસમાં મળશે. તેમણે જણાવ્યું હતું કે, કૃષિ બીલને લઈને ઉભી થયેલી પરિસ્થિતિનો જલ્દીથી ઉકેલ લાવવામાં આવશે. અમિત શાહે પત્રકારોને જણાવ્યું હતું કે, કૃષિ મંત્રી ખેડૂત પ્રતિનિધિઓને ક્યારે મળશે તે નિશ્ર્ચિત નથી પરંતુ સરકાર ખેડૂત પ્રતિનિધિઓ સાથે ચર્ચા માટે તૈયાર છે. હજ્જારો ખેડૂતો દિલ્હી સરહદેથી દેખાવ કરી રહ્યાં છે ત્યારે આ મુદ્દો વહેલાસર ઉકેલાય તે માટે પ્રયાસો શરૂ કર્યા છે.\nરૂપિયો ‘મોંઘો’ હોવા છતાં ડોલર સામે અડીખમ\nઆંતરરાષ્ટ્રીય વ્યાપાર અને લેવડ દેવડ માટે ડોલર એક આધારભૂત સ્તંભ ગણાય છે. હાલના કોરોના મહામારીના સમયમાં વૈશ્વિક અર્થતંત્ર પર નકારાત્મક અસરો ઉપજી છે. જેને લઈ ડોલર સામે રૂપીયો, પાઉન્ડમાં સતત ઉતાર ચઢાવ થઈ રહ્યા છે. આ ક્ષેત્રે ભારતીય ચલણની વાત કરીએ તો આમ રૂપીયાના ભાવ ઉંચા છે. તેમ છતાં ડોલરની સામે રૂપીયો અડીખમ યથાવત રહ્યા છે. આંતરરાષ્ટ્રીય બજારમાં રૂપીયાની કિંમત સંપૂર્ણ પણે તેનીમાંગ અને પૂરવઠા પર નિર્ભર કરે છે. આયાત-નિકાસની તુલા પરા આને અસકર્તા છે. આઝાદીકાળના સમયમાં ડોલરને રૂપીયો જબરદસ્ત ટકકર આપવામાં સક્ષમ હતો વર્ષ 1947માં ડોલર અને રૂપીયાની કિમંત એક સમાન હતી. પરંતુ આઝાદી બાદ આયાત નિકાસની તુલા અસંમતુલીત થતા તેમજ આંતરરાષ્ટ્રીય સંગઠનો પાસેથી દેવું લેતા રૂપીયો નબળો પડયો અને હાલ વૈશ્વિકબજારમાં ક્રુડના ભાવ તો શેર બજારમાં એફઆઈઆઈના રોકાણને કારણે રૂપીયામાં સતત ઉતાર ચઢાવ થઈ રહ્યા છે. જોકે, ભાવ ઉંચા છતા ડોલર સામે રૂપીયો અડીખમ છે.\nઅમેરિકાની ‘રૂક’ જાવ છતાં રિઝર્વ બેંકની ધૂમ ખરીદી!\nતાજેતરમાં અમેરિકાએ ભારત, તાઈવાન, થાઈલેન્ડ ચીન અને ઈટાલી સહિતના દેશોને કરન્સી મેનીપ્યુલેટરની યાદીમાં નાખ્યા હતા કરન્સી મેનીપ્યુલેટર એટલે કે કોઈ દેશ ગેરકાયદે રીતે કરન્સી પ્રેકિટસ કરીને વૈશ્વિક બજારમાં પોતાના ચલણની કિંમત ઓછી કરે છે. જેથી કરીને અન્ય વિદેશી ચલણની સામે તેને ફાયદો થાય ભારત પણ કરન્સી મેનીપ્યુલેટર કરતું હોવાનો અમેરિકાએ આરોપ મૂકી દોઢ વર્ષથી ભારતને આ યાદીમાં મૂકયું છે. અને તાજેતરમાં ફરી આ યાદીમાં સામેલ કરવાનો નિર્ણય કર્યો છે. અમેરિકાની આ ‘રૂક’ જાવના આદેશ સામે ભારતે ડોલરની ધુમ ખરીદી કરવાની પોતાની રણનીતિ વધુ તેજ બનાવીછે. આ અંગે રીઝર્વ બેંક ઓફ ઈન્ડીયાએ તાજેતરમાં જાહેરાત કરી છે કે આરબીઆઈ નિકાસનો રેશીયો વધારી ડોલરની ધુમ ખરીદી યથાવત રાખશે. હાલમાં ભારતનાં ફોરેન એકસચેંજ રીઝર્વમાં ઓલરેડી 578.60 બીલીયન ડોલર એકઠા થઈ ગયા છે. જે આગામી સમયમાં અર્થતંત્રની મજબૂતી માટે મૂળ પાયા રૂપ ગણાશે.\nકોરોનાની આફત “અવસર”\nપલટવાની ભારત પાસે “સુવર્ણ તક”\nકોરોના મહામારીને કારણે વિશ્ર્વભરનાં દેશો મોટી આર્થિક મંદીમાં સપડાયા છે. આર્થિક ફટકામાંથી ભારત પણ બાકાત રહ્યું નથી પરંતુઆ કોરોના કાળમાં પણ ભારતનાં વિકાસનો વેગવંતો માર્ગ વધુ મજબુત બને તેવી તીવ્રઆશા સેવાઈ રહી છે. કારણ કે ભારત પાસે વિશ્ર્વનું સૌથી વધુ યુવાધન છે જો યુવાધન યોગ્ય માર્ગે કામે લગાડી દેવામાં આવે તો ભારતની ‘ઉત્પાદકતા’ અનેક ગણી હજુ વધી શકે તેમ છે. ભારત પાસે ઉત્પાદનની સાથે ‘ખરીદ શકિત’ પણ સૌથી વધુ છે. જેનાથી સ્થાનિક અર્થતંત્રની સાથે વૈશ્વિક અર્થતંત્રને પણ મોટો ફાયદો મળી શકે ખેતી ક્ષેત્રે પણ આ માટે અઢળક તકો રહેલી છે. કોરોના વાયરસ અનેક આફતો લઈને આવ્યું છે. પરંતુ આ આફતને ‘અવસર’માં પલટવાની ભારત પાસે સુવર્ણતક છે. જેમા ખેતીક્ષેત્ર, કોમોડીટીઝ, ઉત્પાદનક્ષેત્રનો અવકાશ છે.\nઅર્થતંત્રની “તંદુરસ્તી” વર્ષ 2021માં શેરબજાર ટનાટન રહેવાની આશા\nકોરોના મહામારી વચ્ચે વૈશ્વિક રોકાણકારો અને ઉદ્યોગોનું વલણ ભારત તરફ વધુ અનુકૂળ થયું છે. અત્યાર સુધીમાં આંતરરાષ્ટ્રીય માર્કેટમાં જોવા મળેલી તેજી કરતા વર્ષ 2021માં શેરબજાર વધુ ટના ટન રહેશે તેવી અપેક્ષાઓ નિષ્ણાંતો સેવી રહ્યા છે. આંકડા મુજબ નવેમ્બરમાં ડોમેસ્ટિક ઈકવિટી માર્કેટમાં એફઆઇઆઇ રૂ.1.09 લાખ કરોડે પહોંચી ગયું હતું. વિદેશી મૂડી મહત્વના પોર્ટફોલિયોમાં રોકાઈ હતી. આ ઉપરાંત સ્થાનિક બજાર પણ ધમધમવા લાગ્યું છે. આયાત-નિકાસ લમાં પણ સંતુલન જળવાયું છે. ટેક્નિકલ દ્રષ્ટિએ પણ બજાર મજબૂત જણાઈ રહ્યું છે. આ ઉપરાંત વૈશ્વિક સમીકરણોના કારણે પણ શેરબજારમાં તેજીના એંધાણ હોવાનું સૂત્રોનું માનવું છેમ ફોરેન એક્સચેન્જ, વૈશ્વિક સમીકરણો, ટેકનિકલ લુક, રૂપિયા અને ડોલર વચ્ચે ની મુવમેન્ટ અને વિદેશી હૂંડિયામણ સહિતના કારણે શેરબજાર માટે અનુકુળ સ્થિતિ સર્જાઈ છે.\nઅમેરિકાનો રૂ.66 લાખ કરોડનો બૂસ્ટર ડોઝ ભારત માટે અવસર!!\nકોરોના મહામારી સામેની લડાઈમાં અમેરિકાએ વધુ રૂપીયા 66 લાખ કરોડનું બુસ્ટરડોઝ આપવાનીકવાયત હાથ ધરી છે. અમેરિકા આ મસમોટી રકમ અર્થતંત્રમાં વહેતી કરશે તો તેનો પ્રત્યક્ષ કે પરોક્ષ પણે ફાયદો ભારતને થશે જે એક અવસરરૂપ સાબીત થશે. રૂપીયા 66 લાખ કરોડના બુસ્ટર ડોઝથી અમેરિકી અર્થતંત્રમાં તરલતા વધશે જેનાથી ફુગાવાનો દર વધશે. અમેરિકી સરકારનાં આ નિર્ણયથી હાલ પૂરતી કોરોના સામેની લડાઈ તો મજબુત બનશે પણ લાંબાગાળે તેની અસર અમેરિકી અર્થતંત્ર પર નકારાત્મક ઉપજશે. નાણા ભંડોળ ઠલવાતા અમેરિકામાં ફુગાવાનો દર વધશે જેના કારણે અમેરિકી ચલણ ડોલરનું ડિવેલ્યુએશન થશે એટલે કે ડોલરની કિંમત આંતરરાષ્ટ્રીય સ્તરે ઓછી અંકાશે જેની સામે અન્ય દેશોનું ચલણ મજબુત બનશે. ડોલર સામે રૂપીયો વધુ મજબુત બનશે અને ભારતનુંવિદેશી હુંડીયામણ વધુમજબુત બનશે અને અર્થતંત્રને માટો ફાયદો થશે.\nદેશના સર્વાંગી વિકાસ માટે”કૃષિક્ષેત્ર” વેગવંતો વિકાસ જરૂરી\nભારત ખેતીપ્રધાન દેશ છે. કૃષિ સેક્ટરને ઊંચું લાવી ખેડૂતોની આવક બમણી કરવા માટે વડાપ્રધાન મોદીની સરકારે કવાયત હાથ ધરી છે. દરમિયાન ચાલુ વર્ષે સારું ચોમાસું અને અનુકૂળ સ્થિતિના કારણે બમ્પર ઉત્પાદન થયું છે પરિણામે એક્સપોર્ટ પણ વધશે તેવી અપેક્ષા છે. સરકારે ત્રણ કૃષિ બિલ પણ કર્યા છે જેના થકી ખેડૂતોની આવક વધશે અને ભારતીય કૃષિ ક્ષેત્ર વૈશ્વિક કક્ષાએ ચમકશે. જોકે કેટલાક લોકો ખેડૂતોને ગેરમાર્ગે દોરી રહ્યા હોવાનું ચિત્ર ઉપસી રહ્યું છે આવી સ્થિતિમાં જ્યારે કોરોના મહામારી વચ્ચે પણ કૃષિ ક્ષેત્રે અર્થતંત્રની કમાન સંભાળી હતી. ત્યારે ત્રણેય કૃષિ બિલ પરત લેવાઈ તો તકલીફ પડી શકે સારું વર્ષ છે ઉપરાંત વૈશ્વિક કક્ષાએ પણ ઈમ્પોર્ટ ને લઇ સારું વાતાવરણ સર્જાયું છે. આજના સમયમાં પણ કૃષિક્ષેત્ર દેશમાં લગભગ 55 થી 60 ટકા જેટલી રોજગારી પૂરી પાડે છે. ત્યારે આ મહત્વના ક્ષેત્ર તરફ ધ્યાન દોરી તેનો વિકાસ વેગવંતો બનાવવા માટે સરકારે પ્રયાસો હાથ ધર્યા છે. કૃષિક્ષેત્રનો ઝડપી વિકાસ શક્ય બનશે તો જ ભારતનો સર્વાંગી વિકાસ થઇ શકશે તેમાં કોઈ બેમત નથી. ઔધિકગ એકમો પણ કૃષિને જ આધારીત છે. કોરોના કાળમાં એક વાત તો સાબિત થઈ ગઈ કે વર્ષોથી કૃષિ સેક્ટરના સહારે જ અર્થતંત્ર આગળ ધપી રહ્યું હતું કૃષિ સેક્ટર અનેક લોકોને સીધી કે આડકતરી રીતે રોજગારી પૂરી પાડે છે તાજેતરમાં કેન્દ્ર સરકારે કરેલા સુધારા હજુ લાખો લોકોને રોજગારી આપશે તેવી અપેક્ષા છે.\nશેરડીની “મીઠાશ” ભારતના અર્થતંત્રમાં મીઠાશ ભરી દેશે!\nકૃષિ પ્રધાન ભારતના અર્થતંત્રમાં ખેતી, ખેડૂત અને ખેત પેદાશની સમૃધ્ધિ મહત્વનું પરિમાણ હોય તે સ્વાભાવિક છે. વડાપ્રધાન નરેન્દ્ર મોદી સરકાર દ્વારા દેશના અર્થતંત્રને પાંચ ટ્રીલીયન ડોલરનું કદ આપવા માટે શરૂ કરાયેલા પ્રયાસમાં કૃષિ ક્ષેત્રના આમુલ પરિવર્તન માટે યુદ્ધના ધોરણે કવાયત થઈ રહી છે ત્યારે શેરડીની મીઠાસ ભારતના અર્થતંત્રમાં વધુ મીઠાસ ભરી દેશે. વડાપ્રધાન નરેન્દ્ર મોદીએ શેરડી પકવતા કિસાનો માટે આનંદદાયી સમાચાર આપતા ખેડૂતોને અને ખાસ કરીને ધાન અને શેરડી પકવનારા ખેડૂતો માટે 35 બીલીયન રૂપિયાની રાહત આપવાની જાહેરાત કરી છે. જેમાંથી 15 મીલીયનની રકમ શેરડીના ઉત્પાદકો માટે ફાળવી છે. શેરડી પકવતા ખેડૂતો માટે 53.61 બીલીયનની વધારાની સબસીડીની જાહેરાત કરવામાં આવી છે. આ સબસીડી ખાંડના કારખાનામાં કામ કરતા મજૂરો અને નિકાસનું લક્ષ્ય વધારવા માટે 180 મીલીયન રૂપિયાની જાહેરાત કરવામાં આવી છે. સરકારે ખાંડની નિકાસને વધુ પ્રોત્સાહન આપવા માટે 33 ટકાના દરે સબસીડી આપવાની દરખાસ્ત કરવામાં આવી હતી. સરકાર રૂા.24.50 પ્રતિ કિલોએ સબસીડી આપે છે. તે માટે 147 બીલીયન રૂપિયાની ફાળવણી કરી છે. શેરડી પકવતા ખેડૂતોને ખાંડ ઉત્પાદનના નફામાં વધારો કરી દરરોજના 100 બીલીયનના દરે સીઝન દરમિયાન\n53.61 બીલીયન રૂપિયાનું અગાઉ ચૂકવણું થયું હતું. દેશની નિકાસ ક્ષમતા6મીલીયન ટનની રહેવા પામી છે. જેમાં હવે આવનાર5મહિનામાં ખુબજ વધારો થશે અને નિકાસ ત્રણ ગણી કરવામાં આવશે. આ લક્ષ્યાંક પૂરું કરવા માટે સરકારે ખાસ સબસીડીની જાહેરાત કરી છે જે ખેડૂતોને માલની ચૂકવણી, સુગર મીલની લોન ભરવા માટે અને ધંધાના વિસ્તાર માટે સરકાર ખાસ પ્રોત્સાહન આપી રહી છે. ખાંડ ભારતની એક મહત્વની પેદાશ અને બજાર બની રહી છે જે કેટલાંક સમયથી ડચકા ખાઈ રહી છે. એનડીએ સરકારે જાહેર વિતરણ વ્યવસ્થાનું માળખુ પુન: દુરસ્ત કરીને ગરીબ લોકોને સસ્તામાં અનાજ મળી રહે તેની વ્યવસ્થા કરી છે. સરકાર દ્વારા ખાંડની નિકાસ અને શેરડી ઉત્પાદન કરતા ખેડૂતો માટે ખાસ વ્યવસ્થા કરી છે. ચીન ખાંડની ઉત્પાદન ક્ષમતા અને નિકાસ વધારવા માટે સતત પ્રયત્નશીલ રહે છે. ઓસ્ટ્રેલીયા અને ઈન્ડોનેશીયામાં ચીનની ખાંડ જાય છે. હવે આ દેશોમાં પણ નિકાસ કરવા માટે ભારત તત્પર બન્યું છે. ભારતની ખાંડ બાંગ્લાદેશ, પશ્ર્ચિમ એશિયા, આફ્રિકામાં ફેલાય તે માટે પ્રયત્ન થઈ રહ્યાં છે. ભારત અત્યારે નિકાસ વધારવા માટે પ્રયત્નશીલ છે. સરકાર ખાંડની નિકાસની ખાદ્ય ઘટાડવા માટે સબસીડી અને ખેડૂતોથી લઈને સુગર મીલો માટે રાહતના પટારા ખોલી ચૂકી છે ત્યારે આવનાર દિવસોમાં ખાંડની વધારાની આયાતથી અર્થતંત્રમાં મીઠાસ ઉમેરાશે.\nવિશાળ દરિયો અર્થતંત્રના ‘હૂડકા’ને કિનારે લાંગરી દેશે!\nભારતના અર્થતંત્રને પાંચ ટ્રીલીયન ડોલરનું વિશાળ કદ આપવાના પ્રયત્નો થઈ રહ્યાં છે ત્યારે ભારત પાસે 7500 કિ.મી.નો દરિયા કિનારો, 400 નદીઓમાં 8 મહા નદીના જળ ભંડારોને લઈને ભારતનું અર્થતંત્ર ભારે આશાવાદી છે. અત્યાર સુધી ભારતના જળ સંશાધનની ઉપેક્ષા સેવવામાં આવી હતી. હવે સિંગાપુર, થાઈલેન્ડની જેમ ભારતમાં પણ જળ પરિવહન અને ટુરીસ્ટ સ્પોર્ટ તરીકે વિકસાવવાનો અવસર આવ્યો છે. ગુજરાતમાં સૌથી વધુ 1600 કિ.મી.નો દરિયા કિનારો આવ્યો છે તેનો પણ વિકાસ કરવામાં આવશે. લખનઉમાં ગોમતી રિવર ફ્રન્ટના વિકાસ માટે પુર્વ મુખ્યમંત્રી અખીલેશ યાદવના શાસનકાળમાં 1500 કરોડ રૂપિયાની ફાળવણી કરવામાં આવી હતી. સમગ્ર દેશમાં નદીઓના વિકાસ અને રિવર ફ્રન્ટના વિકાસ માટે હવે એક નવો અધ્યાય શરૂ થયો છે. હુગલી નદીના રિવર ફ્રન્ટ ઉત્તમ ઘાટ, પશ્ર્ચિમ ઘાટ, અન્નપૂર્ણા ઘાટના વિકાસ માટે 25 કિ.મી. લાંબી પરિયોજનાને આકાર આપવામાં આવી રહ્યો છે. દહીં ઘાટ પર એક વિશાળ ઉદ્યાન બનાવામાં આવ્યું છે. ઓકટોબર મહિનાથી પં.બંગાળ પરિવહન વિભાગે 90 મિનિટ હેરીટેજ ક્રુઝની શરૂઆત કરવામાં આવી છે. ચેન્નઈમાં પણ જળમાર્ગ પરિવહનની વ્યવસ્થા નોકાવિહાર અને ખાસ કરીને જળ પરિવહન માટે સવલતો ઉભી કરવામાં આવી છે. નદીઓમાં ગટરનું ગંદુ પાણી ભળતું અટકાવવાની પરિયોજનાઓ ગંગા, યમુના જેવી મહા નદીઓને પ્રદુષણ મુક્ત કરવાની પરિયોજનાઓ વેગવાન બનાવવામાં આવી છે. 1960માં શરૂ થયેલી અનેક વિશાળ પરિયોજનાઓ જલ્દીથી પૂરી થાય તે માટે સરકારે ગોઠવેલી શૃંખલા પરિણામદાયી બને છે. રિવર ફ્રન્ટ યોજના અને દરિયાના વિકાસથી અર્થતંત્રે પાટે ચડી જશે.\nPrevious articleએવું તે કયું રહસ્ય છે કે ઝારખંડની સ્વર્ણરેખા નદીમાં આજે પણ નીકળે છે સોનું ?\nNext articleઉછળ-કૂદનો બાદશાહ ‘જંપીગ જેક’એ ફિલ્મોને રંગીન બનાવી દીધી!!


નવા વર્ષે કેશલેસ થઇ જશે દેશની તમામ યુનિવર્સિટી, IIT અને IIM | universities iit and iim to be cashless in new year - Sambhaav News\nનવા વર્ષે કેશલેસ થઇ જશે દેશની તમામ યુનિવર્સિટી, IIT અને IIM\nનવી દિલ્હીઃ નવુ વર્ષ થતા પહેલા જ દેશની તમામ હાયર એજ્યુકેશન ઇન્સ્ટિટ્યુટ કેશલેશ થઇ જશે. HRD મિનિસ્ટ્રીએ આ માટે એક્શન પ્લાન ઘડી કાઢ્યો છે. તમામ ઇન્ટિટ્યુટને તેને ફોલો કરવા માટે જણાવવામાં આવ્યું છે. જોકે બંગાળના ઉચ્ચ શિક્ષણ સંસ્થાઓ આ યોજનાનો કેટલો અમલ કરશે તે બાબતને લઇને સંદેહ છે.\nHRD મિનિસ્ટર પ્રકાશ જાવડેકર સાથે થયેલી વીડિયો કોન્ફરન્સ મીટિંગનો બંગાળના વાઇસ ચાન્સેલરે બહિષ્કાર કર્યો હતો. HRD મિનિસ્ટર પ્રમાણે બંગાળમાં શું થશે તેનો અંદાજ નથી. પરંતુ બાકીની તમામ યુનિવર્સિટી 30 ડિસેમ્બર બાદ કેશલેશ થઇ જશે. તેમણે જણાવ્યું છે કે કોંગ્રેસ સાશીત રાજ્યોમાં પણ આ અંગે કોઇ જ મુશ્કેલી નહીં થાય. વોલવેન્ટિયર્સને 20 ડિસેમ્બર પહેલાં ટ્રેનિંગ આપવામાં આવશે. આ સાથે જ 20 ડિસેમ્બરથી 12 જાન્યુઆરી સુધી ડિજિટલ ટ્રાન્જેક્શન અંગે તાલિમ આપવામાં આવશે.\n30 ડિસેમ્બર સુધી તમામ યુનિવર્સિટીમાં કેશલેસ અંગે કેમ્પેઇન ચલાવવામાં આવશે. યુનિવર્સિટીને જણાવવામાં આવ્યું છે કે ફી, દંડ, ડિપોઝિટ બધુ જ કેશમાં લેવામાં ન આવે. સેલરી, વેન્ડર પેમેન્ટ કાંઇ પણ કેશમાં ચૂકવવામાં ન આવે. આ વર્ષના અંત સુધીમાં કેન્ટીન, દુકાન સહિતની તમામ સેવાઓ કેશલેશ થઇ જશે.\nnationalnew yearbe cashlessiimiituniversity\nસાઉદી અરબ: PM મોદીના સ્વાગતમાં ગૂંજ્યા ભારત માતા કી જયના નારા\nFIRથી ભડક્યા કેજરીવાલ : મોદીનાં કુકર્મો વિરુદ્ધ એકલો પહાડની જેમ ઉભો છું


કોંગ્રેસને લાગશે મોટો ઝટકો, જ્યોતિરાદિત્ય સિંધિયા બનાવી શકે છે નવી પાર્ટી | big political change in madhya pradesh jyotiraditya sindhia may leave congress - Gujarati Oneindia\n24 min ago મમતા બેનરજીને ઝટકો, ટીએમસી છોડીને બીજેપીમાં શામેલ થયા ધારાસભ્ય અરિંદમ ભટ્ટાચાર્ય\n45 min ago અર્ણબ ગૌસ્વામીની કથિત ચેટ લીક પર કોંગ્રેસે કર્યો હુમલો, ચાર પૂર્વ મંત્રીઓએ કહ્યું - માફી ન મળી શકે\n| Published: Thursday, November 28, 2019, 12:51 [IST]\nમધ્ય પ્રદેશમાં કોંગ્રેસ માટે મુશ્કેલ પરિસ્થિતિ ઉભિ થઇ શકે છે. મધ્ય પ્રદેશમાં પાર્ટીના મોટા નેતાઓ અલગ થઇ શકે છે. અહી મોટા રાજકીય ઉલટફેર થવાની સંભાવના હોય તેવું લાગી રહ્યું છે. મધ્ય પ્રદેશમાં કોંગ્રેસના નેતા અને પાર્ટીનો ચહેરો જ્યોતિરાદિત્ય સિંધિયા કોંગ્રેસથી અલગ થઇ શકે છે.\nકોંગ્રેસ નેતા જ્યોતિરાદિત્ય સિંધિયા તેમની નવી પાર્ટી બનાવી શકે છે. આ સંકેત તેમના સાથી ધારાસભ્ય દ્વારા આપવામાં આવ્યા છે. કોંગ્રેસના ધારાસભ્ય અને સિંધિયાના સમર્થક સુરેશ રથખેડાએ દાવો કર્યો છે કે જ્યોતિરાદિત્ય સિંધિયા તેમની નવી પાર્ટી બનાવી શકે છે. સુરેશ રથખેડા કહે છેકે પહેલા મને નથી લાગતું કે મહારાજ સાહેબ કોંગ્રેસ છોડશે. ચાલો તમને જણાવી દઈએ કે જ્યોતિરાદિત્ય સિંધિયાને પાર્ટીના નેતા ખૂબ પસંદ કરે છે. ધારાસભ્ય રથખેડાએ કહ્યું કે અમને લાગી રહ્યું છેકે તેઓ કોંગ્રેસ છોડશે. પરંતુ તે પણ છે કે તે કોઈ અન્ય પાર્ટીમાં જોડાશે નહીં.\nતેમણે કહ્યું હતું કે તેઓ પોતાની પાર્ટી બનાવી શકે છે, મધ્યપ્રદેશમાં તેઓ લોકપ્રિય છે. ધારાસભ્ય રથખેડાએ જણાવ્યું હતું કે જો તેઓ નવો પક્ષ રચે છે તો હું પહેલા જોડાઈશ. તેમણે કહ્યું કે પાર્ટી સર્વોચ્ચ છે, પરંતુ મારા માટે સિંધિયા સાહેબ પહેલા આવે છે. તેમણે કહ્યું કે આજે જે પણ હુ બન્યો છુ તેના માટે હું તેમનો આભારી છું. તમને જણાવી દઈએ કે સિંધિયાએ થોડા દિવસો પહેલા પીએમ મોદી સાથે મુલાકાત કરી હતી. ત્યારબાદ તેમણે સોશિયલ મીડિયા એકાઉન્ટ પર તેમનુ સ્ટેટસ બદલી નાખ્યું છે. જો આ દાવો સાચો સાબિત થાય છે, તો કોંગ્રેસને મધ્ય પ્રદેશમાં મુશ્કેલ પરિસ્થિતિનો સામનો કરવો પડી શકે છે. તે જ સમયે, તેની રાષ્ટ્રીય રાજકારણ પર અસર પણ નિશ્ચિત છે.\nmadhya pradesh congress politics party મધ્ય પ્રદેશ જ્યોતિરાદિત્ય સિંધિયા કોંગ્રેસ jyotiraditya scindia\nbig political change in madhya pradesh jyotiraditya sindhia may leave congress\nStory first published: Thursday, November 28, 2019, 12:51 [IST]


ગચ્છાધિપતિ જૈનાચાર્ય શ્રી સૂર્યોદયસૂરીશ્વરજી જૈન શાસનની ભક્તિ, જૈન શાસનની પ્રભાવના, જૈન શાસનની ગૌરવગાથાનો ધબકાર\n- આચાર્યશ્રી સૂર્યોદય સૂરીશ્વરજી મહારાજ પાસે જ્યારે જઈએ ત્યારે કંઈકે કંઈક વાંચતા જ હોય એ વાંચનની છાપ એમના પ્રવચનોમાં ઝળકે.\n- આચાર્યશ્રી સૂર્યોદયસૂરીશ્વરજી મહારાજ જેવા કડક દેખાતા તેના કરતા બમણી લાગણીશીલ પ્રકૃતિ ધરાવતા હતા. અમે સૌએ લગભગ ચાર ચાતુર્માસ સાથે કર્યા ત્યારે હંમેશા દરેક સમયે સૌની ચંિતા તેઓ કરતા હોય તેવું જોવા મળેલ.\nસમય સતત સરકતો રહે છે અને છતાં ય જેની સ્મૃતિ હૃદયમાં હંમેશા પોતાનું સ્થાન જમાવી રાખ તે કદીય વિસરાતા નથી.\nપરમ પૂજ્ય ગચ્છાધિપતિ આચાર્યશ્રી વિજય સૂર્યોદયસૂરીશ્વરજી મહારાજની સ્મૃતિ હૃદયમાં હંમેશા ધબકતી રહે છે.\nઆચાર્યશ્રી સૂર્યોદયસૂરીશ્વરજી મહારાજ એટલે ખમીરવંતુ વ્યક્તિત્વ, જેના રોમરોમમાંથી જૈન શાસનની ભક્તિ, જૈન શાસનની પ્રભાવના, જૈન શાસનની ગૌરવગાથા પ્રગટ થતી જોવા મળે.\nઆચાર્યશ્રી સૂર્યોદય સૂરીશ્વરજી મહારાજ પાસે જ્યારે જઈએ ત્યારે કંઈકે કંઈક વાંચતા જ હોય એ વાંચનની છાપ એમના પ્રવચનોમાં ઝળકે. આચાર્યશ્રીનું પ્રવચન જિનવાણીથી ઉભરાતું હોય તો સાહિત્યની મનોહર છટા સાથે સૌને સંમોહિત કરતું હોય જે સાંભળે તે ડોલે. તેમની ભાષામાં પડકાર અને ખમીર જોવા મળે. તેમની નિર્ભય વાણી સાંભળીને કોઈનો પણ આત્મા થનગની ઉઠે.\nસંવત ૨૦૩૨માં અમે સૌ પાલિતાણા તરફ વિહાર કરવા માટે પાલડીના શાંતિવનમાં મહિમાપ્રભ સૂરી ઉપાશ્રયમાં એકઠા થયા. મને તે સમયના મુનિશ્રી શીલચંદ્રવિજયજીને સાથે જોઈને અપાર ખુશી વ્યક્ત કરતા કહ્યું ઃ ‘સાહિત્યના બે માણસો ભેગા થયા. ભાઈ સંભાળીને રહેજો.’\nઅમે શરમાયા અને હસી પડ્યાં.\nતેમના મુગ્ધ હાસ્યમાં અમારા માટે નર્યા આશીર્વાદ પ્રગટતા હતા.\nતગડીમાં પૂજ્યપાદ તપાગચ્છાધિપતિ આચાર્યશ્રી નંદનસૂરિજી મહારાજ કાળધર્મ પામ્યા. અમે ચાર સાઘુઓ તેમના દેહ સાથે બોટાદ પહોંચ્યા. શ્રી સૂર્યોદયસૂરિજી મહારાજ અને મારા ગુરુ મહારાજ પૂજ્ય દુર્લભસાગરજી મહારાજ વગેેેરે બરવાળા થઈને એક દિવસ પછી બોટાજ પધાર્યા ત્યારે મને પડખામાં લઈને એકદમ રડી પડ્યા. કડક દેખાતા આચાર્યશ્રી લાગણીથી કેટલા છલકાતા હતા તે આવા સમયે સમજાય.\nપૂજ્યપાદ નંદનસૂરિજી મહારાજની આજ્ઞાથી મારા ગુરુદેવ પ.પૂ. આચાર્યશ્રી દુર્લભસાગરસૂરિજીને આચાર્યપદ પ.પૂ. આચાર્યશ્રી સૂર્યોદય સૂરીશ્વરજી મહારાજના વરદ હસ્તે અર્પણ થયું તે સમયે તેમણે કરેલા પ્રવચનનો શબ્દે શબ્દ આજે પણ મને યાદ છે. તે સમયે બિનજરૂરી લોકોએ વિવાદ પેદા કરેલો તેના સંદર્ભમાં તેમણે કહ્યું ઃ ‘જે યોગ્ય વ્યક્તિ છે તેને યોગ્ય પદે પહોંચવામાં વચ્ચે બાધા નાખે છે તે પોતાની અયોગ્યતા પુરવાર કરે છે. યોગ્ય વ્યક્તિ પોતાની ક્ષમતાના જોર પર યોગ્ય પદે પહોંચી જ જાય છે. પેલા લોકો પોતાની અયોગ્યતા પુરવાર કરે છે.’\nશેઠ શ્રી કેશવલાલ લલ્લુભાઈ ઝવેરી, શ્રી રતિલાલ દીપચંદ દેસાઈ વગેેેરે આગેવાનોએ આચાર્યશ્રીના પ્રવચનની ખૂબ પ્રશંસા કરી.\nઆચાર્યશ્રી સૂર્યોદયસૂરીશ્વરજી મહારાજ જેવા કડક દેખાતા તેના કરતા બમણી લાગણીશીલ પ્રકૃતિ ધરાવતા હતા. અમે સૌએ લગભગ ચાર ચાતુર્માસ સાથે કર્યા ત્યારે હંમેશા દરેક સમયે સૌની ચંિતા તેઓ કરતા હોય તેવું જોવા મળેલ. આચાર્યશ્રી દુર્લભસાગરસૂરિજી મહારાજની ઉંમર અને અસ્વસ્થ તબિયતને કારણે શ્રી સૂર્યોદયસૂરિજી મહારાજ વિહારમાં સતત તેમની ચંિતા કરતા હોય તે સમયના મુનિ શ્રી નંદીઘોષવિજયજીને સૂચના આપેલી કે વિહારમાં શ્રી દુર્લભસાગરસૂરિજી સાથે જ તમારે રહેવું. શ્રી નંદીઘોષવિજયજી પૂજ્ય દુર્લભસાગરજી મહારાજનો હાથ પકડીને હંમેશા વિહારમાં ઘ્યાન રાખે. આવી ચીવટ શ્રી સૂર્યોદયસૂરીશ્વરજી મહારાજ દરેક માટે જાળવે અને જ્યારે સમય આવે ત્યારે કડક પણ એવા જ થાય.(ક્રમશઃંં)


સમાજના વડીલોએ આધુનિક સાર્વજનિક સ્મશાનગૃહ બનાવવા બદલ રાજુભાઈ પટેલને ધન્યવાદ આપ્યા – Prachar Weekly\nHome > Prachar News > સમાજના વડીલોએ આધુનિક સાર્વજનિક સ્મશાનગૃહ બનાવવા બદલ રાજુભાઈ પટેલને ધન્યવાદ આપ્યા\nસમાજના વડીલોએ આધુનિક સાર્વજનિક સ્મશાનગૃહ બનાવવા બદલ રાજુભાઈ પટેલને ધન્યવાદ આપ્યા\nઆઠગામ કડવા પાટીદાર સમાજના પ્રમુખ રાજુભાઈ પટેલ(આર.કે.)નુ સુચન સૌએ આવકાર્યુ\nદાતાઓના દાનના વ્યાજમાંથી રોકડમાં કન્યાદાન અપાશે\nવિસનગરમાં આઠ ગામ કડવા પાટીદાર સમાજની મીટીંગ મળી હતી. જેમાં સમાજના પ્રમુખ આર.કે.જ્વેલર્સવાળા રાજુભાઈ પટેલે કન્યાદાન માટે મળેલ દાનની રકમના વ્યાજમાંથી કન્યાઓને રોકડમાં કન્યાદાન આપવાનુ સુચન કરતા મીટીંગમાં હાજર સૌએ આ સુચન આવકાર્યુ હતુ. સમાજમાં લોકોને સહાય કરતી અને સમાજની એકતા માટેના અન્ય સુચનો પણ પ્રમુખ દ્વારા કરવામાં આવ્યા હતા. જે સુચનો આવકારી તેને અમલમાં મુકવા માટે સર્વાનુમતે નિર્ણય લેવાયો હતો.\nશ્રી આઠ ગામ કડવા પાટીદાર સમાજની વાર્ષિક સાધારણ સભા તા.૧૨-૮-૨૦૧૮ ના રોજ કડા રોડ ઉપર આવેલ શ્રી કેશવલાલ ઝવેરચંદ શ્રી આઠ ગામ કડવા પાટીદાર સંકુલમાં મળી હતી. આઠ ગામ કડવા પાટીદાર સમાજના પ્રમુખ શ્રી રાજેષકુમાર કાનજીભાઈ પટેલ(આર.કે.જ્વેલ્સ) ના પ્રમુખ સ્થાને મળેલી આ સભામાં સમાજના કેળવણી મંડળના પ્રમુખ જસવંતભાઈ, ટ્રસ્ટના પ્રમુખ જયંતિલાલ પટેલ(પરીધાન), આઠ ગામ સમાજના સમુહલગ્નના કન્વીનર ગીરીશભાઈ પટેલ(ક્રિષ્ણા), બધાજ મંડળના કારોબારી સભ્યો, સમાજના વડીલો, ભાઈઓ મોટી સંખ્યામાં હાજર રહ્યા હતા. સાધારણ સભામાં ગત વર્ષના સમાજના કેળવણી મંડળના, સમુહલગ્નના, ટ્રસ્ટ હિસાબો વંચાણે લઈ સર્વાનુમતે મંજુર કરવામાં આવ્યા હતા. આગામી સમુહલગ્નની ચર્ચામાં સમુહલગ્નમાં જોડાનાર દિકરીઓના કન્યાદાન માટે રૂા.૭૦ લાખની માતબર રકમનુ દાતાશ્રીઓ દ્વારા દાન મળેલ છે. જેમાં સમાજના પ્રમુખ રાજુભાઈ પટેલે સુચન કર્યુ હતું કે, દાનની રકમનુ માસીક ૧ ટકા વ્યાજ પ્રમાણે વાર્ષિક રૂા.૮,૪૦,૦૦૦ વ્યાજ થાય. જે વ્યાજની રકમ સમુહલગ્નમાં જોડાનાર દિકરીઓને કન્યાદાન પેટે રોકડમાં આપવુ. પ્રમુખનુ સમાજની દિકરીઓને સમુહલગ્નમાં જોડાવા પ્રોત્સાહન આપતુ આ સુચન સૌએ વધાવી લીધુ હતુ. ત્યારબાદ રાજુભાઈ પટેલે મરણ જેવા દુઃખદ પ્રસંગે સમાજના નાનામાં નાના માણસને સહાયરૂપ બની શકાય તેવા અભિગમ બાબતે જણાવ્યુ હતું કે, જીવન સહાય યોજના ટ્રસ્ટ બનાવવુ જોઈએ. જે યોજના સંદર્ભે સમજ આપી હતી કે, સમાજના ૧૮ થી ૬૦ વર્ષની ઉંમરના કોઈપણ વ્યક્તિ સભ્ય બની શકશે. આ યોજનામાં સભ્ય બનેલ વ્યક્તિ આકસ્મીક કારણોસર મૃત્યુ પામે તો તેવા સભાસદના ઘરે રૂા.૧,૦૦,૦૦૦ વિમા જીવન સહાય રકમ સમાજ દ્વારા આપવામાં આવશે. આ સૂચન પણ સૌએ વધાવી લીધુ હતુ અને સ્થળ ઉપરજ આ યોજનામાં ૪૦૦ જેટલા ફોર્મ ભરાયા હતા.\nરાજુભાઈ પટેલે વિસનગરનુ સાર્વજનિક સ્મશાનગૃહ અદ્યતન બનાવ્યુ તેની માહિતી આપી હતી. તેનો ઉપયોગ કરવા વિશેષ ભાર મુક્યો હતો. ત્યારે સમાજના વડીલોએ અદ્યતન સુવિધાવાળુ સ્મશાન બનાવવા માટે રાજુભાઈ પટેલને ધન્યવાદ આપ્યા હતા. આ મીટીંગમાં સમાજના વડીલોને હરદ્વારની યાત્રાએ લઈ જવાના પ્રમુખ રાજુભાઈ પટેલના વિચારને બીરદાવી આ કાર્યક્રમ માટે સંમતી આપી હતી. આ યાત્રા આગામી ફેબ્રુઆરી ૨૦૧૯ માં લઈ જવાનો નિર્ણય કરાયો હતો. આ સભામાં સમાજના પ્રમુખ રાજુભાઈ પટેલે સમાજનુ સંગઠન અને એકતા જળવાઈ રહે તે માટે વિવિધ પ્રોગ્રામ કરવા અને સમુહલગ્નોમાં વધુમાં વધુ સમાજની દિકરીઓ જોડાય તે માટે આહ્‌વાન કર્યુ હતુ. સભાની મીટીંગ બાદ ગીરીશભાઈ(નવદુર્ગા), દિલીપભાઈ (ટનાટન), ગીરીશભાઈ(ક્રીષ્ણા) તથા પ્રહલાદભાઈ મંત્રીની સુંદર ભોજન વ્યવસ્થામાં સૌએ ભોજન લીધુ હતુ. છેલ્લે મહેસાણાના વતની સમાજના ઉપપ્રમુખ અરવિંદકુમાર પટેલ(ચોક્સી)એ આભારવીધી કરી હતી.\nછ વડાપ્રધાન ન કરી શકયા તે… ગઠબંધનની સરકાર ચલાવવાનું કાર્ય અટલજીએ કરી બતાવ્યુ\nવિસનગર દેનાબેંકના ખાતેદારને નાણાં લેવામાં ફાંફા


યુદ્ધ વચ્ચે મોદી અને પુતિન વચ્ચે 25 મિનિટ સુધી વાતચીત, જાણો રશિયન રાષ્ટ્રપતિને શું બોલ્યા PM\nHomeયુદ્ધ વચ્ચે મોદી અને પુતિન વચ્ચે 25 મિનિટ સુધી વાતચીત, જાણો રશિયન રાષ્ટ્રપતિને શું બોલ્યા PM\nયુક્રેન પર રશિયાના હુમલા બાદ સમગ્ર વિશ્વમાં ત્રીજા વિશ્વ યુદ્ધનો ભય વધી ગયો છે. સમગ્ર વિશ્વના નેતાઓ તેમની રાષ્ટ્રીય મુત્સદ્દીગીરી રાખીને આ પ્રયાસમાં લાગેલા છે કે યુદ્ધ બંધ થાય અને તમામ મુદ્દાઓ શાંતિના વાતાવરણમાં વાતચીત દ્વારા ઉકેલાય. આ સંદર્ભે સમગ્ર વિશ્વ ભારતના વડાપ્રધાન નરેન્દ્ર મોદી તરફ પણ ઘણી અપેક્ષાઓ સાથે જોઈ રહ્યું છે. પીએમ મોદી છેલ્લા કેટલાક વર્ષોથી વિશ્વના મોટા નેતા તરીકે ઉભરી આવ્યા છે.\nમોદી-પુતિન 25 મિનિટ સુધી વાતચીત કરી\nરુસો-યુક્રેન યુદ્ધ દરમિયાન ભારતના વડાપ્રધાન નરેન્દ્ર મોદી અને રશિયાના રાષ્ટ્રપતિ પુતિન વચ્ચે હોટલાઈન પર લગભગ 25 મિનિટ સુધી વાતચીત થઈ હતી. મંત્રણામાં મુખ્યત્વે યુક્રેન પરના હુમલાની ચર્ચા કરવામાં આવી હતી. વડાપ્રધાન નરેન્દ્ર મોદીએ ગુરુવારે રશિયાના રાષ્ટ્રપતિ વ્લાદિમીર પુતિન સાથે ટેલિફોનિક વાતચીત કરી હતી. આ વાતચીતમાં પીએમ મોદીએ પુતિનને ભારતની ઘણી ચિંતાઓ જણાવી.\nતેણે તેની માન્યતાને પણ પુનરોચ્ચાર કર્યો કે રશિયા અને નાટો જૂથ વચ્ચેના મતભેદો માત્ર વાતચીત દ્વારા જ ઉકેલી શકાય છે. યુક્રેન પર હુમલા બાદ દુનિયાના તમામ દેશો રશિયા પર હુમલો કરી રહ્યા છે. તેઓ રશિયા પર પ્રતિબંધો લાદવાનું વિચારી રહ્યા છે.\nપુતિન સાથેની વાતચીતમાં વડા પ્રધાને હિંસાનો તાત્કાલિક અંત લાવવાની હાકલ કરી હતી. પીએમ મોદીએ તમામ પક્ષોને રાજદ્વારી સંવાદ અને સંવાદના માર્ગ પર પાછા ફરવા માટે નક્કર પ્રયાસો કરવા હાકલ કરી હતી. પ્રધાનમંત્રીએ યુક્રેનમાં ભારતીય નાગરિકો ખાસ કરીને વિદ્યાર્થીઓની સુરક્ષા અંગે ભારતની ચિંતાઓ પણ વ્યક્ત કરી હતી.\nરાષ્ટ્રપતિ પુતિને યુક્રેનને લગતી તાજેતરની ઘટનાઓ અંગે વડાપ્રધાનને માહિતી આપી હતી. વડા પ્રધાને તેમના લાંબા સમયથી ચાલતા વિશ્વાસને પુનરોચ્ચાર કર્યો હતો કે રશિયા અને નાટો જૂથ વચ્ચેના મતભેદો માત્ર વાતચીત દ્વારા જ ઉકેલી શકાય છે.\nપીએમ મોદી અને રાષ્ટ્રપતિ પુતિન સંમત થયા હતા કે તેમના અધિકારીઓ અને રાજદ્વારી ટીમ સ્થાનિક હિતના મુદ્દાઓ પર નિયમિત સંપર્ક જાળવી રાખશે. વડાપ્રધાને કહ્યું કે તેમની ચિંતા યુક્રેનમાં ભારતીય નાગરિકો, ખાસ કરીને વિદ્યાર્થીઓની સુરક્ષાને લઈને છે. ભારત તેમના સુરક્ષિત વાપસીને સર્વોચ્ચ પ્રાથમિકતા આપે છે.\nભારત - અમેરિકી રાષ્ટ્રપતિ સાથે વાતચીત ચાલી રહી છે\nદરમિયાન, યુએસ પ્રમુખ બિડેને યુક્રેન પર હુમલો કર્યા બાદ યુએસ પ્રમુખ જો બિડેને રશિયા પર વધુ કડક પ્રતિબંધોની જાહેરાત કરી હતી. જોકે તેણે એ વાતનો પણ પુનરોચ્ચાર કર્યો હતો કે તે પોતાની સેના યુક્રેન મોકલશે નહીં. બિડેને કહ્યું કે પુતિન આક્રમક છે તેણે યુદ્ધ પસંદ કર્યું. હવે તે અને તેનો દેશ આ હુમલાનું પરિણામ ભોગવશે. બિડેને કહ્યું વિશ્વના મોટાભાગના દેશો રશિયાની વિરુદ્ધ છે. આ દરમિયાન જો બિડેનને પૂછવામાં આવ્યું કે શું યુક્રેન મુદ્દે ભારત અમેરિકાની સાથે છે? આ અંગે બિડેને કહ્યું, અમે ભારત સાથે વાતચીત કરી રહ્યા છીએ.\nવાસ્તવમાં બિડેનને પૂછવામાં આવ્યું હતું કે ભારત અમેરિકાનું મહત્વપૂર્ણ સંરક્ષણ સહયોગી છે. આવી સ્થિતિમાં શું યુક્રેન પર રશિયાના હુમલાના મુદ્દે ભારત અમેરિકાની સાથે છે? તેના પર બિડેને કહ્યું, અમે ભારત સાથે ચર્ચા કરી રહ્યા છીએ. અમે આ મુદ્દાને સંપૂર્ણપણે ઉકેલ્યો નથી.


બોલીવૂડ અભિનેતા વિવેક ઓબેરોય રહસ્યમય ભૂમિકામાં દેખાશે Connect Gujarat\nકેન યુ સોલ્વ યોર ઓન મર્ડર?”માં વિવેક ઓબેરોય, પ્રભુ સિંહની ભૂમિકામાં જોવા મળશે જે ફિલ્મના ખૂબ જ મહત્વના પાત્રોમાનું એક છે. તે પોતે આ ફિલ્મનું નિર્માણ કરી રહ્યો છે જ્યારે વિશાલ મિશ્રા ફિલ્મને નિર્દેશિત કરશે.\nવિશાલ મિશ્રા એ જણાવ્યું, “વિવેક એક ઉત્કૃષ્ટ અભિનેતા છે અને તેણે તેની ફિલ્મો ‘સાથીયા’, ‘શૂટઆઉટ એટ લોખંડવાલા ‘, ‘કંપની’ દ્વારા આ વાતને સાબિત કરી છે. પ્રભુ સિંહની ભૂમિકા માટે મારે એક અસાધારણ અભિનેતાની તલાશ હતી કેમકે તે ફિલ્મનું ખૂબ જ મહત્વનું પાત્ર છે. વિવેક પહેલીવાર આ પ્રકારની ભૂમિકા ભજવતો જોવા મળશે.”\nઆ વર્ષના સપ્ટેમ્બર -ઓક્ટોબરમાં ફિલ્મનું શૂટિંગ શરૂ કરી દેવામાં આવશે.\nPrevious articleસુશાંતની અંતિમ ફિલ્મ ‘દિલ બેચારા’નું ટાઇટલ ટ્રેક થયું રિલીઝ\nNext articleJ&K: કુપવાડામાં LOC પર ઘૂસણખોરીનો નિષ્ફળ પ્રયાસ,2આતંકી ઠાર


Gujarati News » National » PM Modi to provide first installment of Pradhan Mantri Awas Yojana to 1.47 lakh families in Tripura,\nપ્રધાનમંત્રી આવાસ યોજના એ ભારત સરકારના મુખ્ય કાર્યક્રમોમાંનો એક છે, જેનો ઉદ્દેશ્ય 2022 સુધીમાં "બધા માટે આવાસ" ઉપલબ્ધ કરવાનો છે. વડાપ્રધાન મોદીએ નવેમ્બર 2016માં આ યોજના શરૂ કરી હતી.\nPublish Date - 9:18 am, Sun, 14 November 21 Edited By: Bipin Prajapati Follow us -\nવડાપ્રધાન નરેન્દ્ર મોદી (Prime Minister Narendra Modi) રવિવારે પ્રધાનમંત્રી આવાસ યોજના- ગ્રામીણ (PMAY-G)નો પ્રથમ હપ્તો ત્રિપુરાના 1.47 લાખથી વધુ લાભાર્થીઓને ટ્રાન્સફર કરશે. આ અવસર પર આ લાભાર્થીઓના બેંક ખાતામાં 700 કરોડ રૂપિયાથી વધુ રકમ સીધી જમા કરવામાં આવશે. પીએમ મોદીનો આ કાર્યક્રમ બપોરે 1 વાગ્યે વીડિયો કોન્ફરન્સિંગ દ્વારા યોજાશે. આ કાર્યક્રમ દરમિયાન કેન્દ્રીય ગ્રામીણ વિકાસ મંત્રી ગિરિરાજ સિંહ અને ત્રિપુરાના મુખ્યમંત્રી બિપ્લબ દેબ ( Biplab Kumar Deb ) પણ હાજર રહેશે.\nવડા પ્રધાન કાર્યાલય (PMO) એ એક નિવેદનમાં જણાવ્યું હતું કે ત્રિપુરાની વિશિષ્ટ ભૌગોલિક-આબોહવાની સ્થિતિને ધ્યાનમાં રાખીને, PM મોદીની પહેલને પગલે, ત્રિપુરા રાજ્ય માટે ‘કાચા’ ઘરની વ્યાખ્યા બદલાઈ છે, આટલી મોટી સંખ્યામાં ‘કાચા’ મકાનોમાં રહેતા લાભાર્થીઓ ‘પાક્કા’ મકાનો બાંધવા માટે નિર્દિષ્ટ સહાય મેળવવા માટે પાત્ર થયા છે. મુખ્ય પ્રધાન બિપ્લબ દેબે પ્રથમ હપ્તો ટ્રાન્સફર કરવા બદલ વડા પ્રધાનનો આભાર માન્યો છે.\nપ્રધાનમંત્રી આવાસ યોજના ( Pradhan Mantri Awas Yojana)- ગ્રામીણ, આ યોજના એ ભારત સરકારના મુખ્ય કાર્યક્રમોમાંનો એક છે, જેનો ઉદ્દેશ્ય 2022 સુધીમાં “બધા માટે આવાસ” ઉપલબ્ધ કરવાનો છે. આ યોજના હેઠળ, વર્ષ 2021-22 સુધીમાં પ્રધાનમંત્રી આવાસ યોજના- અંતર્ગત તમામ મૂળભૂત સુવિધાઓ સાથેના 2.14 કરોડ ગ્રામીણ ઘરો બાંધવાનો ઉદ્દેશ છે. જોકે આ યાદીમાં શરૂઆતમાં 2.95 કરોડ પરિવારોનો સમાવેશ કરવામાં આવ્યો હતો, પરંતુ વિવિધ સ્તરે ચકાસણી બાદ ઘણા પરિવારો, યોજનાને પાત્ર ના હોવાનું જણાયું હતું. વડાપ્રધાન મોદીએ નવેમ્બર 2016માં પ્રધાનમંત્રી આવાસ યોજના- ગ્રામીણ યોજના શરૂ કરી હતી.\nChildren’s day 2021: ચિલ્ડ્રન્સ ડે પર તમારા બાળકને આપો આ અદ્ભુત ભેટ, આટલા પૈસા ચૂકવીને તમે ટપાલ ટિકિટ પર છપાવી શકો છો તમારા બાળકનો ફોટો\nPM મોદીએ ત્રિપુરાને આપી3ભેટ, કહ્યું- ‘ત્રિપુરા ડાયમંડ મોડલ પર તેની કનેક્ટિવિટી વધારી રહ્યું છે.’\nPM Modi આજે મણિપુર અને ત્રિપુરાની મુલાકાત, બંને રાજ્યોને હજારો કરોડ રૂપિયાની આપશે ભેટ


કાળા કૃષિ કાયદાનું દોઢ વર્ષ પછી બિલ પરત લેવું પંજાબ સહિત5રાજ્યોની ચૂંટણી અને કોંગ્રેસના દબાણની રાજનીતિનું પરિણામ :રઘુરામ શર્મા - Watch Gujarat News : LIVE LATEST TODAY Online\nકાળા કૃષિ કાયદાનું દોઢ વર્ષ પછી બિલ પરત લેવું પંજાબ સહિત5રાજ્યોની ચૂંટણી અને કોંગ્રેસના દબાણની રાજનીતિનું પરિણામ :રઘુરામ શર્મા\nગુજરાત કોંગ્રેસે દોઢ વર્ષ પઢી કૃષિ બિલ પરત લેવું એ BJP સરકારની ચૂંટણી મજબૂરી ગણાવી\nખેડૂતોના સંઘર્ષની જીત, સત્યનો વિજય : અમિત ચાવડા\nખેડૂતને ખેતમજૂર બનાવવાનું ષડયંત્ર સમાપ્ત : પરેશ ધાનાણી\nભરૂચમાં સભ્ય નોંધણી ઝુંબેશ જનજાગૃતિ અભિયાનમાં હાજર કોંગી આગેવાનોની કૃષિ કાયદાને PM નરેન્દ્ર મોદીએ પરત ખેંચતા પ્રતિક્રિયા\nWatchGujarat. છેલ્લા દોઢ વર્ષથી3કૃષિ કાયદાનો વિરોધ નોંધાવી રહેલા ખેડૂતોના આંદોલનનો અંત આવ્યો છે. વડાપ્રધાને કૃષિ કાયદાનું બિલ પરત ખેંચતા શુક્રવારે ભરૂચમાં સભ્ય નોંધણી અને જનજાગૃતિ અભિયાનમાં ઉપસ્થિત ગુજરાત કોંગ્રેસ પ્રદેશ પ્રમુખ, પ્રદેશ પ્રભારી અને વિપક્ષી નેતાએ તેને ખેડૂતોની જીત અને સત્યનો વિજય લેખાવ્યો હતો. સાથે જ પંજાબ સહિત5રાજ્યોમાં ચૂંટણી અને કોંગ્રેસના રાજકીય દબાણના કારણે BJP સરકારે બેકફૂટ પર જઈ આ કાળો કાયદો રદ કરવાની ફરજ પડી હોવાની પ્રતિક્રિયા આપી છે. વડાપ્રધાન નરેન્દ્ર મોદીએ શુક્રવારે રાષ્ટ્રજોગ સંબોધનમાં3કૃષિ કાયદાના બિલને પરત ખેંચ્યું છે. જેની હવે ગુજરાત, દેશ સાથે ભરૂચ જિલ્લામાંથી પણ પ્રતિક્રિયાઓ આવવાની શરૂ થઈ ગઈ છે.\nભરૂચ જિલ્લા કોંગ્રેસ દ્વારા આજે સભ્ય નોંધણી અભિયાન અને જનજાગરણ સભાનું આયોજન કરાયું હતું. કોંગ્રેસના કાર્યક્રમમાં એ.આઈ.સી.સી ના પ્રદેશ પ્રભારી ડો. રધુ શર્માજી, સેક્રેટરી ડો. બિશ્વરંજન મોહંતીજી, પ્રદેશ પ્રમુખ અમિત ચાવડા, વિપક્ષી નેતા પરેશ ધાનાણી ,સાંસદ નારણ રાઠવા, તેમજ ધારાસભ્ય રાજેન્દ્રસિંહ પરમાર હાજર રહ્યાં હતાં. ગુજરાત પ્રદેશ કોંગ્રેસ પ્રભારી રઘુરામ શર્માએ પંજાબ, ઉત્તરપ્રદેશ, ગુજરાત સહિત5રાજ્યમાં ચૂંટણી અને કોંગ્રેસના દબાણની રાજનીતિ જોઈ કૃષિ કાયદો પરત લેવાનો નિર્ણય કરાયો હોવાનું નિવેદન આપ્યું છે. દોઢ વર્ષ પછી બિલ પરત લેવું એ BJP સરકારની ચૂંટણીની મજબૂરી ગણાવી છે.\nપાંચ રાજ્યોમાં વિધાનસભાની ચૂંટણીને લઈ પેટ્રોલ, ડીઝલના ભાવ પણ ઘટાડયા હોવાનો તેમને આક્ષેપ કરી દાવો કર્યો હતો કે, ચૂંટણીઓ પત્યા પછી ફરી ભાવ વધારો થશે. ગુજરાત કોંગ્રેસ પ્રમુખ અમિત ચાવડાએ કૃષિ કાયદો પરત ખેંચવા અંગે આ ખેડૂતોના સંઘર્ષની જીત ગણાવી હતી. સત્યનો વિજય થવા સાથે ખેડૂત આંદોલનની જીતનો આનંદ તેમણે વ્યક્ત કર્યો હતો. જ્યારે વિપક્ષી નેતા પરેશ ધનાણીએ કૃષિ કાયદો પરત ખેંચાતા ખેડૂતને ખેત મજૂર બનાવવાનું ષડયંત્ર સમાપ્ત થયું હોવાનું નિવેદન આપ્યું છે.


સાંસદ મોહન ડેલકરની આત્મહત્યા મામલે પોસ્ટમોર્ટમ રિપોર્ટમાં ખુલાસો: ફોરેન્સિક રિપોર્ટની જોવાતી રાહ\nદાદરા નગર હવેલીના સાંસદ મોહન ડેલકરની આત્મહત્યા કેસમાં પોલીસ ઉંડી તપાસમાં લાગી ગયું છે. મોહન ડેલકરનો મૃતદેહ સોમવારે મુંબઇની સી ગ્રીન હોટલમાં પંખા પરથી લટકતો મળ્યો હતો.આ કેસમાં પોસ્ટમોર્ટમ રિપોર્ટની પહેલી તપાસમાં મોતનું કારણ ગળામાં શ્વાસ રૂંધાવાથી કહેવાય છે. જો કે ફોરેન્સિક રિપોર્ટ આવવા પર જ મોતનું કારણ ખબર પડી જશે. મોહન ડેલકરના મોતની તપાસ મુંબઇ પોલીસના IPSના નેતૃત્વમાં થઇ રહી છે જે સીધા ઉચ્ચ અધિકારીઓના સંપર્કમાં રહેશે.\nપોલીસ આ સુસાઇડ નોટની પણ તપાસ કરી રહ્યું છે. પોલીસના મતે આ સુસાઇડ નોટ પરથી લાગે છે કે મોહન ડેલકર ઘણા દિવસથી પરેશાન હતા. તેમણે રાજકીય રીતે ઉપેક્ષાનો શિકાર બન્યાની વાતનો સુસાઇડ નોટમાં ઉલ્લેખ કર્યો છે. પોતાના સમર્થકો, પરિવારના લોકોની માફી માંગવાની સાથે આ મોટું પગલું ભરવા પાછળ તેમણે કેટલાંય લોકોને જવાબદાર ગણાવ્યા છે.\nઆ સિલસિલામાં અંદાજે 30 થી 35 લોકોના નામનો પણ ઉલ્લેખ કર્યો છે. દાદરા નગર હવેલીના કેટલાંય અધિકારી, અલગ રાજકીય પક્ષના નેતાઓના નામનો પણ આ સુસાઇડ નોટમાં ઉલ્લેખ છે. મામલો ગંભીર હોવાના કારણે મોહન ડેલકરના પત્રમાં લખેલા તથ્યો અંગે મુંબઇ પોલીસ, સ્થાનિક પ્રશાસનથી માહિતી લાવવાની કોશિષ કરી રહ્યા છે. પાછલા દિવસોમાં મોહન ડેલકરના સમર્થક અને કાર્યકર્તા દાદરા નગર હવેલીમાં કેટલાંય પ્રકારની બાબતમાં દોષિત ગણાવ્યા હતા. તેનાથી સાંસદ દુ:ખી હોવાની આશંકા છે.\nમોહન ડેલકર 1989થી દાદરા નગર હવેલી લોકસભા ક્ષેત્રથી સાંસદ છે. તેમણે વર્ષ 2009માં કોંગ્રેસ પાર્ટી જોઇન કરી લીધી હતી. પરંતુ 2019ની લોકસભા ચૂંટણીમાં તેમણે પાર્ટી છોડી દીધી અને અપક્ષ ઉમેદવાર તરીકે ઉતર્યા અને ફરીથી જીતી ગયા.\nNSE(શેરબજાર)માં મોટો ફોલ્ટઃ ૩ કલાકથી બંધઃ લાખો સોદા 'ફોક' થવાનો ભય access_time 3:49 pm IST\n... પણ સાવ આમ ન હોય, વિરોધપક્ષ તો મજબૂત હોવો જ જોઈએ access_time 2:58 pm IST\nરાજકોટ જીલ્લા-તાલુકા પંચાયતની ચૂંટણીની તૈયારીની સમીક્ષા કરતા કલેકટરઃ તમામ R.O. સાથે મીટીંગ access_time 2:38 pm IST\nમીડીયાને કોર્પોરેશન ગણતરીમાં જવા તો ન દીધા...પરંતુ પાણીની પણ વ્યવસ્થા નહોતીઃ કલેકટર તંત્રની રાજકોટમાં ભારે ટીકા access_time 3:52 pm IST\nવેરાવળ - મુંબઇ વચ્ચે નિયમીત વિશેષ ટ્રેન શરૂ access_time 2:44 pm IST\nદેડીયાપાડાની સેન્ટ ઝેવિયર્સ હાઈસ્કૂલ NSS ના વિદ્યાર્થી ઓએ “મતદાન જાગૃત્તિ અભિયાન” અંગે શેરી નાટકો રજૂ કર્યાં access_time 9:57 pm IST\nગાંધીનગર એલસીબીએ વાસણા નજીકથી પેટ્રોલિંગ દરમ્યાન 54 હજારની કિંમતનો દારૂનો જથ્થો ઝડપી પાડયો access_time 5:11 pm IST\nફિરદાબાદના વકીલના પુત્રની ભારતની ટી -20 ટીમમાં પસંદગી access_time 6:41 pm IST


Dilsha - Gujarati | VacciNATION\nરસીઓ સલામત રીતે વિકસિત કરવામાં આવી હતી\nNHS આપણને જણાવે છે કે સ્વતંત્ર દવાઓ અને આરોગ્યસંભાળ ઉત્પાદન નિયમનકારી એજન્સી (Medicines and Healthcare Products Regulatory Agency, MHRA) દ્વારા નિર્ધારિત સલામતી, ગુણવત્તા અને અસરકારકતા માટેના કડક ધોરણો પૂરા થતાં કોવિડ-19 રસીઓ વિકસાવવામાં આવી હતી.\nકોઈપણ કોરોનાવાયરસ રસી જે માન્ય છે તેણે તમામ નૈદાનિક અજમાયશ અને સલામતીમાંથી પસાર થવું જોઈએ બીજી બધી લાઇસન્સવાળી દવાઓ મારફતે તપાસ કરે છે.\nMHRA સલામતીના આંતરરાષ્ટ્રીય ધોરણોને અનુસરે છે.\nવૈશ્વિક વૈજ્ઞાનિક સમુદાયના અભૂતપૂર્વ સહયોગ, સમાંતર વિકાસના માર્ગો અને ભંડોળની ઘણી મોટી ઉપલબ્ધતાને કારણે સામાન્ય રીતે રસીના વિકાસ સાથે સંકળાયેલ લાંબી અવધિ ટાળવામાં આવેલ છે.\nઅસંખ્ય રાષ્ટ્રીયતાના લોકો અને તમામ ક્ષેત્રના લોકો સફેદ, કાળા, એશિયન અને મિશ્ર લઘુમતી વંશીય જૂથો સહિત, COVID-19 રસી અજમાયશનો ભાગ રહ્યા છે.\nકોવિડ-19 રસી આડઅસરો\nMHRA આપણને જણાવે છે કે બધી રસીની જેમ, કોવિડ-19 રસીને કારણે આડઅસરો થઈ શકે છે, તેમ છતાં, દરેક વ્યક્તિને થાય જ એવું નથી. . મોટાભાગની આડઅસરો હળવી અથવા મધ્યમ હોય છે અને આડઅસરો દેખાતાના થોડા દિવસોમાં જ જતી રહે છે.\nલાખો લોકોને રસી આપવામાં આવી છે અને એલર્જીક પ્રતિક્રિયાઓ જેવી ગંભીર આડઅસરોના અહેવાલો ખૂબ જ ઓછા મળ્યા છે.\nન્યુનતમ અથવા ટૂંકા ગાળાની આડઅસરોનું નાનું જોખમ કોવિડ-19 થી થતા લાંબા ગાળાની જટિલતાઓ અથવા મૃત્યુના જોખમો ઘટાડે છે.\nકોવિડ-19 રસીના ઘટકોની સ્પષ્ટતા\nહાલમાં ઉપલબ્ધ રસીઓમાં ડુક્કરનું માંસ અથવા અન્ય પ્રાણી ઉત્પાદનો નથી.\nOxford Astra Zeneca રસી કોઈ એક માત્રા પૂરતી ઇથેનોલ ધરાવે છે જે કુદરતી ખોરાક અથવા બ્રેડમાં મળતા ઇથેનોલના પ્રમાણ કરતાં ઓછી હોય છે. મુસ્લિમ વિદ્વાનોએ આ રસીને ઉચિત હોવાનું ગણેલ છે કારણ કે તેમાં આલ્કોહોલનું પ્રમાણ નહિવત છે .\nઆ રસી વિશે માન્યતા\nતમારા DNAને બદલશે નહીં .\nતમને કોરોનાવાયરસ નહીં આપે .\nવંધ્યત્વનું કારણ નહીં બને .\nદેખરેખ માટે કોઈપણ ચિપ્સ અથવા ટ્રેકર્સ ધરાવતી નથી.\nકોવિડ-19 રસી ખૂબ અસરકારક છે\nરસી કોવિડ-19 થી પીડિત થવાની અને જો તમને ચેપ લાગે તો લક્ષણોની તીવ્રતાની સંભાવનાને નોંધપાત્ર રીતે ઘટાડે છે .\nઅમારા અગ્રણી વૈજ્ઞાનિકો અને તબીબી નિષ્ણાતો રસીકરણની ભલામણ કરે છે કારણ કે તેવા મજબૂત પુરાવા છે કે તે કામ કરે છે.\nજો કે, તે 100% રક્ષણાત્મક નથી તેથી મોટાભાગની વસ્તીને રસી ન આવે ત્યાં સુધી આપણે સારી રીતે હાથની સ્વચ્છતા, માસ્ક પહેરવા અને સામાજિક અંતર ચાલુ રાખવાની જરૂર છે.\nઅન્યનું રક્ષણ કરવું\nકોવિડ-19 રસી લેવાથી તમારું, તમારા પરિવારજનો, મિત્રો અને સમુદાયનું રક્ષણ થશે.\n65 વર્ષથી વધુ ઉંમરના લોકોને જો કોવિડ થઈ જાય તો તેઓને3ગણા વધારે મૃત્યુની સંભાવના રહે છે. જો તમને રસી ન અપાય અને તેના કારણે થી પીડાશો અથવા કોઇકને કોવિડ-19 આપવામાં પરિણામે તો તમને કેવું લાગશે તે વિશે વિચારો.\nસામાન્ય જીવન પર પાછા ફરવું\nકોવિડ -19 રસી લીધેલી હોવી તે આપણને આપણાં જીવન સામાન્ય અવસ્થા પર લાવવામાં મદદ કરશે.\nશક્ય તેટલા લોકોમાં રોગપ્રતિકારક શક્તિનું ઉચ્ચ સ્તર હોય તે ચોક્કસ બનાવીને આપણે ફરીથી સામાન્ય જીવન તરફ આગળ વધી શકીએ છીએ.\nકોવિડ -19 વિશેની માન્યતાઓ\nમાન્યતા: ‘કોવિડ-19 ફ્લૂથી વધુ ખરાબ નથી’.\nસત્ય: તમે ફ્લૂ કરતા કોવિડ ઇન્ફેક્શનથી 10 ગણા વધારે મૃત્યુ પામશો તેવી સંભાવના રહે છે અને 30 દિવસ કે તેથી વધુ સમય માટે અસ્વસ્થ થવાની વધુ સંભાવના રહે છે.\nમાન્યતા: ‘આપણે માત્ર પૂરતા ટકાવાળી રોગપ્રતિકારકતા ધરાવતી વસ્તીની રાહ જોવી જોઈએ.’\nસત્ય: આ મોતની દુર્ભાગ્યપુર્ણા માત્રામાં પરિણમી શકે.\nતમારું રસીકરણ અતિ મહત્વપૂર્ણ છે:\nતમે સમુદાય રોગપ્રતિકારક શક્તિને સિધ્ધ કરવામાં ચાવીરૂપ છો કારણ કે આપણને આશરે 80% કવરેજની જરૂર છે. રાષ્ટ્રીય પ્રયાસમાં ભાગ લેવાની તમારી ખૂબ જ મહત્વપૂર્ણ ભૂમિકા છે – તમારા રસીકરણથી જ સામાન્ય જીવન તમારા અને અન્ય લોકો માટે પરત આવી શકે છે.\nજો તમે રસી લેવાનું પસંદ કરો છો તો તમે પણ સન્માનનીય વ્યક્તિ છ


hrd official says only students will ask questions from pm modi during pariksha pe charcha mb – News18 Gujarati\nપરીક્ષા પર ચર્ચા 2020 કાર્યક્રમમાં આ વખતે સ્ટુડન્ટ્સ કરશે એન્કરિંગ, PM મોદીને પૂછશે સવાલ\nપરીક્ષા પર ચર્ચા કાર્યક્રમના માધ્યમથી PM મોદી સ્ટુડન્ટ્સને તણાવ દૂર કરવા વિશે જણાવશે\nLast Updated : January 18, 2020, 08:22 IST\nPariksha Par Charcha 2020: વડાપ્રધાન નરેન્દ્ર મોદી (Prime Minister Narendra Modi)ના પરીક્ષા પર ચર્ચા કાર્યક્રમમાં આ વખતે સ્ટુડન્ટ્સ જ એન્કરિંગ કરશે અને પીએમ મોદીને સવાલ પૂછશે. પરીક્ષા પર ચર્ચા (Pariksha Par Charcha)નું ત્રીજું સંસ્કરણ 20 જાન્યુઆરીએ દિલ્હીના તાલકટોરા સ્ટેડિયમ (Talkatora Stadium)માં આયોજિત થશે. આ કાર્યક્રમમાં વડાપ્રધાન મોદી સ્ટુડન્ટ્સને તણાવ દૂર કરવા માટે અનેક સૂચન કરશે ઉપરાંત સ્ટુડન્ટ્સ તેમને સવાણ પણ પૂછી શકશે.\nમાનવ સંસાધન વિકાસ મંત્રાલયના સંયુક્ત સચિવ (સ્કૂલ શિક્ષા) આર.સી. મીનાએ જણાવ્યું કે, પરીક્ષા પર ચર્ચાના ત્રીજા સંસ્કરણ માટે આ વર્ષે અમે યોજના બનાવી છે કે માત્ર સ્ટુડન્ટ્સ જ વડાપ્રધાન મોદીને પ્રશ્ન પૂછશે. પહેલા અમે આ કાર્યક્રમ માટે પ્રોફેશનલ એન્કરને નિયુક્ત કરવાના હતા, પરંતુ આ વર્ષે સ્ટુડન્ટ્સજ એન્કરિંગ કરશે.\nદિલ્હીના તાલકટોરા સ્ટેડિયમમાં આ કાર્યક્રમ 20 જાન્યુઆરીએ સવારે 11 વાગ્યે શરૂ થશે. પીએમ મોદી દેશભરના સ્ટુડન્ટ્સ સાથે વિભિન્ન માધ્યમોથી જોડાશે. ટીવી ચેનલો, પીએમઓ અને માનવ સંસાધન વિકાસ મંત્રાલય (એચઆરડી)ના ફેસબુક અને યૂટ્યૂબ ચેનલ સહિત ઑલ ઈન્ડિયા રેડિયો પર આ કાર્યક્રમનું લાઇવ પ્રસારણ થશે.\nપરીક્ષા પે ચર્ચા 2020 : 60થી વધારે બાળકો PM મોદીને પૂછશે સવાલ\nPariksha Pe Charcha 2020 : ઇન્ટરેક્ટિવ પ્રોગ્રામમાં વિદ્યાર્થીઓની પસંદગી માટે કેવી સ્પર્ધાઓ યોજાઇ?\nFirst published: January 18, 2020, 08:16 IST


બિહાર, બંગાળ અને નોર્થ ઈસ્ટમાં પ.પ ની તિવ્રતાના ભૂકંપના આંચકા\nનવી દિલ્હી તા. ૧રઃ આજે નોર્થ ઈસ્ટ અને બિહાર-બંગાળના વિસ્તારોમાં પ.પ ની તિવ્રતાનો ભૂકંપ અનુભવાયો છે. ભૂકંપનું કેન્દ્રબિન્દુ બાંગ્લાદેશના રંગપુરમાં હોવાનું જાહેર થયું છે.\nબિહાર, પશ્ચિમ બંગાળ સહિત દેશના પૂર્વોત્તર રાજ્યોમાં બુધવારે સવારે ભૂકંપના આંચકા અનુભવાયા છે. બિહારના કિશનગંજ, પૂર્ણિયા અને કટિહાર વિસ્તારમાં ભૂકંપના આંચકા આવ્યા હતાં. ભૂકંપની તિવ્રતા રિક્ટર સ્કેલ પર પ.પ નોંધવામાં આવી છે.\nઆજે સવારે જ હરિયાણાના ઝઝ્ઝરમાં પણ ભૂકંપ આવ્યો હતો. જેના આંચકા જમ્મુ-કાશ્મીર સુધી અનુભવાયા હતાં. આ ભૂકંપનું કેન્દ્રબિન્દુ પાડોશી દેશ બાંગ્લાદેશના રંગપુરમાં હતું. ભૂકંપ બિહાર, પશ્ચિમ બંગાળ, સિક્કિમ, અરૃણાચલ પ્રદેશ અને આસામમાં અનુભવાયો છે. ભૂકંપ આવ્યા પછી સમગ્ર વિસ્તારમાં ખળભળાટ ફેલાયો છે. લોકો પોતપોતાના ઘરોમાંથી બહાર સુરક્ષિત સ્થાનો પર દોડી આવ્યા છે.\nપશ્ચિમ બંગાળ, આસામ, અરૃણાચલ પ્રદેશ, મણિપુર, નાગાલેન્ડ અને સિક્કિમ, બિહારના કિશનગંજ, પૂર્ણિયા અને કટિહારમાં ભૂકંપના આંચકા અનુભવાયા હતાં. આ ઉપરાંત કૂચબિહાર, દાર્જીલીંગ, જલપાઈ ગુડીમાં ભૂકંપ અનુભવાયો હોવાના અહેવાલો છે.


શું ઈંડા ખાવા જોઈએ કે નહિ ? ઘણા લોકો કહે છે કે એ તો હવે વેજ જ કહેવાય … એ લોકો ખાસ વાંચે – Gujaratidayro\nUncategorized તથ્યો અને હકીકતો સ્વાસ્થ્ય\nPosted on September 13, 2018 Author admin Comments(3)\n🥚 આપણે ઘણી વાર ડોક્ટર પાસે જઈએ તો તે સલાહ આપતા હોય છે કે ઈંડા ખાવા જોઈએ. તેનાથી શરીરમાં તાકાત આવે છે. ડોક્ટર હંમેશા માત્ર એવું જ કેતા હોય છે કે ઈંડામાં પ્રોટીન હોય છે, વિટામીન A વધારે હોય, તેવી વાતો તે લોકો કહેતા હોય છે પરંતુ તે બિલકુલ ખોટી છે. તે આપણે આજે જાણીશું આ આર્ટીકલમાં.\n🥚 ડોક્ટર જે અભ્યાસ કરે છે તે અભ્યાસનું નામ આપણે બધા ખુબ જ સારી રીતે જાણીએ છીએ કે MBBS છે. આ આખો અભ્યાસ વિષે લગભગ ખુબ જ ઓછા લોકો જાણતા હશે કે આ આખો અભ્યાસ વિદેશથી આવેલો છે. MBBS, MD, MS નો અભ્યાસ વિદેશમાંથી આવ્યો છે. અને તે પણ યુરોપથી. યુરોપમાં જે લોકો હોય છે તેની પાસે ખાવા માટે માંસ અને ઈંડા સિવાય બીજું કંઈ ખાવા માટે તો છે નહિ. તો તે લોકોના જે પુસ્તકો હોય છે જેનો તે લોકો અભ્યાસ કરતા હોય છે. તે પુસ્તકોમાં એવું જ લખવામાં આવે છે કે જે વસ્તુ ત્યાં ઉપલબ્ધ હોય તે ખાવી જોઈએ.\n🥚 તો આ આખી વાતનો મર્મ આપણે જોઈએ તો એવું કહેવામાં આવે છે કે કોઈ પણ દેશ હોય ત્યાં જે વસ્તુ ખાવામાં વધારે અનુકુળ હોય એટલે કે ત્યાં જે વસ્તુ ખાવામાં આવતી હોય છે તે ત્યાંના વાતાવરણ પ્રમાણે ખાવી જોઈએ છે. અને ત્યાનાં મેડીકલ અભ્યાસમાં પણ પોષ્ટિક ખોરાકમાં માંસ અને ઈંડા જ આવે છે. એટલા માટે ડોક્ટર દ્વારા આપણને ઈંડા ખાવાની સલાહ આપતા હોય છે.\n🥚 પરંતુ તે લોકો આપણા આયુર્વેદ શાસ્ત્રને જાણતા નથી હોતા. કેમ કે યુરોપમાં લીલા શાકભાજી, લીલી ભાજી, દાળ, કઠોળ, જેવી પોષ્ટિક વસ્તુનું ત્યાં ઉત્પાદન જ નથી થતું. તો તે ડોક્ટરોને ભણાવવામાં આવે કે દર્દીને દાળ અને ભાજી ખાવ તો તે ક્યાં ઉગાડવું. કેમ કે ત્યાં ઉગતું જ ન હોય તો કોઈને ખાવા માટે શું આપે. એટલા માટે ત્યાંના બધા જ મેડીકલ અભ્યાસમાં માત્ર માંસ અને ઈંડા જ પોષ્ટિકતા માટે ખાવાની સલાહ આપે છે. જેમ કે માછલી ખાવ, ઈંડા ખાવ, માંસ ખાવ. કેમ કે ત્યાં માછલી ખુબ જ પ્રમાણમાં મળે છે કેમ કે ત્યાં દરિયા કિનારો ખુબ જ મોટો છે. ઈંડા ખુબ જ મળે છે કેમ કે ત્યાં મુરઘીનું ખુબ જ ઉત્પાદન થાય છે. કેમ કે ઠંડા પ્રદેશમાં મુરઘીનું ઉત્પાદન પણ વધારે સરળ પડે છે. એટલા માટે તેના બધા મેડીકલ પુસ્તકોમાં આ બધું જ લખવામાં આવે છે.\n🥚 હવે આપણા દેશમાં આ શિક્ષણ જ ભણાવવામાં આવે છે MBBS, MD, MS. તો આપણે એ ચિકિત્સા ત્યાંથી લઇ આવ્યા એટલે આપણે વિદ્યાર્થીને ભણાવી રહ્યા છીએ તો તેમાં પણ એ જ વાત આવે છે. તો તે ચિકિત્સાને આપણે આપણા દેશના વાતાવરણ પ્રમાણે અને આપણા દેશની જરૂરિયાત પ્રમાણે બદલી નહિ. આપણે તે પુસ્તકોમાં બદલી નાખવું જોઈએ કેમ કે આપણી પાસે ઈંડાની બદલે પ્રોટીન માટે ઘણા બધા ઓપ્શન્સ રહેલા છે. તો આપણા ભારતમાં ઈંડા કોઈ જરૂર જ નથી. તે પુસ્તકમાં આપણે સુધારો કરવાની જરૂર હતી પરંતુ તે આપણે સુધારી નહિ અને સીધી જ અભ્યાસમાં જોડી દીધી.\n🥚 એટલા માટે જે ડોક્ટર તે અભ્યાસક્રમ અનુસાર દર્દીઓને કહેતા હોય છે કે ઈંડા ખાવ. પરંતુ આપણા દેશની એક ચિકિત્સાપદ્ધતિ છે કે તેનું નામ છે આયુર્વૈદ. આયુર્વૈદનો અભ્યાસ કરીને જે ડોક્ટર બને છે તે ક્યારેય નથી કહેતા કે ઈંડા કે માંસ ખાવ. કેમ કે ઈંડા માંથી જે પ્રોટીન મળે છે તેના કરતા વધારે પ્રોટીન મળતા ઘણા બધા એવા સ્ત્રોત છે જેમાંથી આપણને તેના કરતા પણ વધારે પ્રોટીન મળી રહે છે.\n🥚 જો ઈંડામાં પ્રોટીન હોય તો અડદમાં ઈંડા કરતા તો 60 % વધારે પ્રોટીન હોય છે. આપણા બધા જ કઠોળમાં ઈંડા કરતા વધારે પ્રોટીન હોય છે. ઈંડામાં વિટામીન એ છે પરંતુ ઈંડા કરતા પણ વિટામીન એ દુધમાં વધારે હોય છે. દુધથી પણ વધારે દહીંમાં હોય છે, તેનાથી વધારે પણ છાસ હોય છે. છાસથી પણ વધારે વિટામીન એ માખણમાં હોય છે અને તેનાથી પણ વધારે ઘીમાં હોય છે.\n🥚 તો આપણી પાસે તો ઘી ખાવા માટે છે તો આપણે ઈંડા ખાવાની જરૂર જ નથી પડતી. માખણ, દૂધ, ઘી, છાશથી વિટામીન એ મળી રહે ત્યાર બાદ પ્રોટીન બધા જ પ્રકારની કઠોળમાંથી બનેલી દાળમાંથી મળી રહે છે.\n🥚 તો આપણને કોઈ કહે કે પ્રોટીન ઘટે અથવા વિટામીન ઘટતું હોય અને કોઈ ડોક્ટર કહે કે ઈંડા ખાવ તો આપણે કહેવાનું કે અમે દૂધ અથવા માખણ, કે ઘી ખાઈ લેશું. અને પ્રોટીન માટે દાળ ખાઈ લેવાની. એટલે ક્યારેય પણ ઈંડા ન ખાવા જોઈએ. જો આ લેખ ઉપયોગી લાગે તો તમારા સગા સંબંધી કે મિત્રો જોડે શેર કરજો અને એ લોકો ને પણ આ હકીકત જણાવજો . જય શ્રી કૃષ્ણ\nPosted on June 10, 2019 Author bipin gauswami\nઆ રીતે બનાવો દાંપત્યજીવનને સુખી….. લગ્ન કરેલા અને ન કરેલા ખાસ વાંચે આ લેખ… મિત્રો આજકાલ આપણે જોઈએ છીએ કે લગ્નજીવન તૂટી જવાના ખુબ જ કેસ સામે આવી રહ્યા છે. આજે ઘણા બધા લગ્નજીવનમાં જોડાય જાય છે પરંતુ તેમાંથી લગભગ ઘણા બધા કેસો એવા હોય છે જેમાં લગ્નજીવન તૂટી જતા હોય છે. પરંતુ ઘણી વાર […]\nસુરતની ઘટનામાં ટીચરે કર્યો મહત્વનો ઘટસ્પોટ.. ખુલી ગઈ તંત્રની આ પોલ, આ હતું આગનું સાચું કારણ\nસુરતની ઘટનામાં ટીચરે કર્યો મહત્વનો ઘટસ્પોટ.. ખુલી ગઈ તંત્રની આ પોલ, આ હતું આગનું સાચું કારણ મિત્રો હમણાં જ સુરતમાં બનેલી ઘટનાથી આખા દેશની જનતામાં દુઃખ વ્યાપી જવા પામ્યું છે. જે ઘટના બધી હતી તેના પાછળના કારણો ઘણા બધા હતા પરંતુ તેની કોઈ ચોક્કસ માહિતી નથી. પરંતુ આ ઘટનામાં 22 વ્યક્તિના ખુબ જ દુઃખદ મૃત્યુ […]\nઇતિહાસ તથ્યો અને હકીકતો ધાર્મિક સ્વાસ્થ્ય\nયોગનો ઈતિહાસ – જાણો ભારત કેમ યોગનો વિશ્વગુરુ કહેવાય છે…. દરેક ભારતીયએ જાણવા જેવું અને શેર કરવા જેવું.\n🧘♂🧘♀યોગનો સમૃદ્ધ અને ગૌરવપૂર્ણ ઈતિહાસ 🧘♂🧘♀ યોગના ઇતિહાસની વાતોનો ઉલ્લેખ વેદ તેમજ પુરાણોમાંથી મળી આવે છે. વેદને વિશ્વનું સૌથી પહેલું પુસ્તક માનવામાં આવે છે. જે લગભગ પૃથ્વીની ઉત્ત્પત્તિ થઇ તે વખતના માનવામાં આવે છે. 🧘♂પુરાતત્વો અનુસાર યોગની ઉત્પત્તિ ૫૦૦૦ ઈ. સ. પૂર્વમાં થઇ હતી તેવું કહેવાય છે પણ હજુ મહાજ્ઞાની લોકોનું કહેવું છે કે, યોગ એ […]\n3 Replies to “શું ઈંડા ખાવા જોઈએ કે નહિ ? ઘણા લોકો કહે છે કે એ તો હવે વેજ જ કહેવાય … એ લોકો ખાસ વાંચે”\n(1) VERY HELPFUL\nvery true & helpfull


બનાસકાંઠામાં પ્રથમ ડિજિટલ જાહેર કરેલું માલણ ગામ સુવિધાથી વંચિત\nસોમવાર, નવેમ્બર 19 2018, 23:34 Hrs(IST)\nનવગુજરાત સમય | Publish Date: Jul72018 10:27AM\nમુકેશ ઠાકોર > પાલનપુર\nસરકારે કરેલા ખોટા વાયદાથી માલણ ગામ પર સોશિયલ મિડીયામાં કટાક્ષનો મારો\nકેન્દ્રીયમંત્રીના હસ્તે ફ્રી વાઇફાઇ ઝોન, સીસીટીવી, કેશલેશ સહિતની ડિજિટલ સુવિધા ધરાવતું પ્રથમ બનાસકાંઠાનું ગામ જાહેર કર્યુ હતું\n- વડાપ્રધાન નરેન્દ્ર મોદી દ્વારા દેશને ડીજિટલ બનાવવા માટે ગ્રામીણ કક્ષાએથી આધુનિક સુવિધાઓનો પ્રારંભ કરવામાં આવ્યો હતો. જેમાં પાલનપુર તાલુકાના માલણને બનાસકાંઠા જિલ્લાનું પ્રથમ ડિઝિટલ ગામ બનાવવા માટે ત્રણ વર્ષ અગાઉ મોટા ઉપાડે કાર્યક્રમ કરી કેન્દ્રીય મંત્રીના હસ્તે શુભારંભ કરાયો હતો. જ્યાં જે પ્રકારની સુવિધાઓની જાહેરાત કરવામાં આવી હતી. તેનો હજુ સુધી અમલ કરવામાં આવ્યો ન હોઈ ગ્રામજનોનું ફ્રી વાઇફાઇ ઝોન, સીસીટીવી કેમેરા, કેસલેસ વ્યવહારનું સ્વપ્ન રોળાતા સરકારની રીતિ નીતિ સામે રોષ જોવા મળી રહ્યો છે.\nવડાપ્રધાન નરેન્દ્ર મોદી દ્વારા દેશને ડિજિટલ બનાવવા માટે ગ્રામીણ કક્ષાએથી પ્રારંભ કરવામાં આવ્યો હતો. જ્યાં દેશના પ્રથમ ડિઝિટલ ગામ તરીકે સાબરકાંઠાના આકોદરા ગામે સુવિધાઓ ઉપલબ્ધ કરાવાઈ હતી. જે બાદ બનાસકાંઠાના પ્રથમ ડિઝિટલ ગામ બનાવવા પાલનપુર તાલુકાના માલણ ગામ ઉપર પસંદગી ઉતારવામાં આવી હતી. જ્યાં ત્રણેક વર્ષ અગાઉ કેન્દ્રીય મંત્રી હરિભાઇ ચૌધરીના હસ્તે ઉદ્દઘાટન પણ કરવામાં આવ્યું હતું. જોકે, તે પછી મંત્રીએ આપેલું વચન પાળવામાં આવ્યું નથી. માલણ ગામના લોકોને ડિજિટલ વિલેજનું બતાવવામાં આવેલું સ્વપ્ન અધૂરું જ રહી ગયું છે.\nગ્રામ પંચાયતમાં કોઈ માહિતી નથી\nઆ અંગે માલણ ગામના સરપંચ જે. ડી. પરમારે જણાવ્યું હતું કે માલણ ગામને ડિજિટલ બનાવવા બાબતે અગાઉના સરપંચના ફરજકાળ દરમિયાન આ કાર્યક્રમ થયો હતો. જેથી તેઓને આ બાબતે કોઈ માહિતી નથી અને તેઓએ પૂર્વ સરપંચને પૂછવા માટે જણાવ્યું હતું.\nતલાટી કામની તપાસ કરાવશે\nઆ અંગે માલણ ગામના તલાટી નરેશભાઈ ગામીએ જણાવ્યું હતું કે માલણમાં ત્રણ વર્ષ અગાઉ ડિજિટલ ઇન્ડિયા અંતર્ગત ડિજિટલ વિલેજ માટે ઉદઘાટન કરાયું હતું. જોકે, કામ બાબતે તપાસ કરાવવામાં આવશે.\nસોશિયલ મિડીયામાં ગામને ડિઝિટલ બતાવતું ગૃપ બન્યું\nમાલણમાં આયોજિત કાર્યક્રમમાં માત્ર દેખાવ જ કરાયો હતો. હજુ સુધી કોઈ સુવિધાઓ ઉપલબ્ધ થઇ નથી. અમે સરકારની નીતિ સામે વિરોધ દર્શાવવા સોશિયલ મિડીયામાં માલણ ગામનું ડિઝિટલ ગૃપ બનાવી કટાક્ષ કરવામાં આવી રહ્યો છે. - અમૃતભાઈ મકવાણા ( પ્રમુખ, વાલ્મિકી યુવા સંગઠન)\nકઈ સુવિધાઓ ઉપલબ્ધ કરાવવાની હતી ?\n- શાળામાં વાઈ ફાઈ શરૂ કરી બાયોમેટ્રિકથી હાજરી પુરવામાં આવશે.\n- શાળા સહિત ગામમાં સીસીટીવી કેમેરા લગાવાશે.\n- ઈ એજ્યુકેશન એપ દ્વારા વિદ્યાર્થીઓ સેલ્ફ લર્નિંગ કરી શકશે.\n- ઇમરજન્સી માટે સાયરન મુકાશે.\n- વાલીઓને એપ સાથે જોડી દેવાશે જેઓ શાળાની ગતિવિધિથી માહિતગાર રહી શકશે.\n- ગ્રામજનોને કેસલેસ વ્યવહાર માટે કાર્ડ અપાશે.


અનામિકાને પત્ર: 1809 – અનામિકા\nસપ્ટેમ્બર 14, 2018 હરીશ દવે (Harish Dave)\nવાયોમિંગ રાજ્યના ઉત્તરપૂર્વમાં બેલે ફોર્શ નદીને કિનારે ડેવિલ્સ ટાવર અમેરિકાનો સૌ પ્રથમ નેશનલ મોન્યુમેન્ટ છે. ડેવિલ્સ ટાવર એક સળંગ ખડક છે, એક ઇગ્નિયસ રૉક છે. તે પાંચ કરોડ વર્ષથી પણ વધારે જૂનો ખડક હોવાથી અમેરિકાના સૌથી પ્રાચીન ખડકોમાંથી એક હોવાની માન્યતા છે. અમેરિકાના જાણીતા પ્રેઇરીના મેદાનમાં વહેતી બેલે ફોર્શ નદીની ખીણમાંથી ભૂખરા લીલાશ કે લાલાશ પડતા રંગની આ અખંડ પાષાણ-શિલા ઉપર ઊઠે છે. નદીના નીચા પટથી ગ્રેનાઇટના આ ઇગ્નિયસ ખડકની ઊંચાઈ 1267 ફૂટ છે, પરંતુ ગ્રાઉંડ લેવલથી તેની ઊંચાઈ 867 ફૂટ છે.\nડેવિલ્સ ટાવર પ્રેઇરીના પ્લેઇન્સમાં રહેતા નેટિવ અમેરિકન્સ (અમેરિકન ઇન્ડિયન) આદિ પ્રજાઓ માટે પવિત્ર ધાર્મિક સ્થાન છે. પૃથ્વી પર માનવ જીવનનો વિકાસ થયો તે પહેલાંના સમયથી તે અસ્તિત્વમાં છે. તેથી ભારે શ્રદ્ધા સાથે મૂળ અમેરિકન ઇન્ડિયન જાતિઓ આ પ્રાચીનતમ ખડક ડેવિલ્સ ટાવરની આરાધના કરે છે. લાકોટા, ક્રો, કિયોવા, આરિકારા, નાકોટા, શોશોન જેવી નેટિવ અમેરિકન જાતિઓ તેને અતિ પવિત્ર પર્વત ગણે છે. અનામિકા! ઘણા નેટિવ અમેરિકન્સ માને છે કે ડેવિલ્સ ટાવરમાં દિવ્ય આત્માઓનો નિવાસ છે, તેથી તેઓ તેને દૈવી પહાડ ગણી તેની પૂજા કરે છે. ઘણા ત્યાં પરંપરાગત ધાર્મિક અને સામાજીક વિધિઓ પણ કરે છે. આ નેટીવ અમેરિકન પ્રજાઓ પ્રતિ વર્ષ જૂન મહિનામાં તેની ધાર્મિક વિધિ-વિધાન સાથે પૂજા-અર્ચના કરી ઉત્સવ ઉજવે છે.\nનેટિવ અમેરિકન પ્રજાઓનો આરાધ્યદેવ ડેવિલ્સ ટાવર તેમની અનેક દંતકથાઓમાં વણાયેલો છે. પ્રાચીન કાળથી વાયોમિંગની મૂળ વતની પ્રજાઓના ઇતિહાસમાં વિવિધ નામોથી તેનો ઉલ્લેખ છે. તળપદી કથાઓમાં ડેવિલ્સ ટાવરને મેટીઓ ટિપિલા, ગ્રિઝલી બેર લોજ, બેર લૉજ, બેર્સ ટીપી, ટ્રી રોક, હોમ ઓફ ધ બેર આદિ નામોથી પણ ઓળખવામાં આવ્યો છે.\nડેવિલ્સ ટાવરના ઉદભવ વિશે ચર્ચા ચાલુ રહે છે. જીયોલોજીના એક મત અનુસાર તેને જ્વાળામુખીમાંથી સર્જાયેલ વોલ્કેનિક રોક માનવામાં આવતો હતો. ભૂસ્તરવિદ્યામાં નવા સંશોધનો થતાં હવે જિયોલોજીસ્ટ માને છે કે તે જ્વાળામુખી નથી. તે પૃથ્વીના બાહ્યસ્તર ક્રસ્ટની નીચે સપડાયેલા મેગ્માથી બનેલો અગ્નિકૃત ખડક – ઇગ્નિયસ રૉક છે. તે સ્તંભોનો બન્યો હોવાથી કોલમર જોઇન્ટિંગ ખડક છે. એવું મનાય છે, અનામિકા, કે પાંચ-સાડા પાંચ કરોડ વર્ષ અગાઉ ક્યારેક પૃથ્વીના પેટાળમાંથી બહાર આવતો મેગ્મા સપાટી પર ન પહોંચી શકતાં સેડીમેન્ટરી રૉક્સ વચ્ચે રોકાઈ ગયો હશે. સેડીમેન્ટરી ખડકોની વચ્ચેથી માર્ગ શોધી અતિ ગરમ મેગ્મા ત્યાં ધીરે ધીરે ઠરતો ગયો હશે. તેથી બહુકોણીય સ્તંભો – કોલમ – વાળો ઇગ્નિયસ ખડક બન્યો હશે. બહુધા ષટકોણીય કે અષ્ટકોણીય સ્તંભો ધરાવતો આ કોલમર જોઇન્ટિંગ રૉક દબાયેલો રહ્યો હશે. લાખો વર્ષો વીતતાં પ્રાકૃતિક પરિબળોની અસરથી આસપાસનાં સેડીમેન્ટરી ખડકો ધોવાઈ-ખવાઈ જતાં તેમની વચ્ચે રહેલો ઇગ્નિયસ ખડક બહાર આવ્યો હશે, જે આજે ડેવિલ્સ ટાવર તરીકે આપણી સમક્ષ ખડો છે.\n1893ના વર્ષમાં ડેવિલ્સ ટાવર પર પ્રથમ વાર આરોહણ કરવામાં આવ્યું. જૂન 1893 માં બિલ રોજર્સ અને વિલાર્ડ રિપ્લી નામક બે આરોહકોએ પ્રથમ વખત ડેવિલ્સ ટાવર પર ચઢાણ કર્યાનું નોંધાયું છે. તે પછી આજ સુધી હજારો રોક-ક્લાઇમ્બર તેના પર ચઢી ચૂક્યા છે. અનામિકા! પર્વતારોહણને લીધે ડેવિલ્સ ટાવરને તો ભારે નુકસાન પહોંચ્યું જ છે, પણ તેનાથી યે વિશેષ તેની આરાધના કરતા નેટિવ અમેરિકન ઇંડિયન જાતિઓની ભાવના જખમી થઈ છે. પોતાના દેવતા સમાન આરાધ્ય ડેવિલ્સ ટાવર ખીલા ઠોકાય અને તેને ક્ષતિ પહોંચે તે શ્રદ્ધાળુ પ્રજા શી રીતે ખમી શકે? અમેરિકાની મૂળ પ્રજાઓના વિરોધ પછી ડેવિલ્સ ટાવર પર આરોહણ અંગે સમજૂતિપૂર્ણ નિયમો બનાવાયા છે, પરંતુ તેનું યોગ્ય પાલન થતું નથી. અહીં પર્યાવરણને, પ્રકૃતિની એક મહાન કૃતિને તો હાનિ થાય છે, સાથે સમાજના એક વર્ગની સંસ્કૃતિ પર પણ કુઠારાઘાત થાય છે. આ વિશે વિચારવું રહ્યું.\nડેવિલ્સ ટાવર જેવો અન્ય એક પ્રાચીન ખડક કેલિફોર્નિયા રાજ્યમાં ડેવિલ્સ પોસ્ટપાઇલ છે. તેને 1911માં અમેરિકાના નેશનલ મોન્યુમેંટનો દરજ્જો મળ્યો. ડેવિલ્સ પોસ્ટપાઇલ બાસાલ્ટનો કોલમર જોઇંટિંગ રોક છે, જેના સ્તંભો (કોલમ) એક અદભુત દ્રશ્ય ઊભું કરે છે.\nઅનામિકા! તને આશ્ચર્ય થશે કે આ પ્રકારનો પ્રી-હિસ્ટોરિક કાળનો એક બાસાલ્ટિક કોલમર જોઇંટિંગ રૉક ભારતના મુંબઈ શહેરમાં છે. નવાઈ લાગી ને? પશ્ચિમ અંધેરી, મુંબઈમાં ગિલ્બર્ટ હિલ બાસાલ્ટનો અતિ પ્રાચીન ખડક છે. ગિલ્બર્ટ હિલની રચના આશરે છ કે સાડા છ કરોડ વર્ષ પહેલાં થઈ હતી. તે એક બસો ફૂટ ઊંચો ખડક છે. વિશ્વના સૌથી પ્રાચીન કોલમર જોઇંટિંગ ખડકોમાંથી એક હોવા છતાં આપણે ત્યાં અહીં તે ભારે ઉપેક્ષિત રહ્યો છે તે કેવી કરુણતા! ભારત સરકારે 1952માં ગિલ્બર્ટ હિલને નેશનલ પાર્કનો દરજ્જો આપ્યો હોવા છતાં ભારતમાં કુદરતની આ સૌથી પુરાણી રચનાને બાંધકામોની વચ્ચે દબાવી દેવાની માનવચેષ્ટા રોકાતી નથી! ધરતીમાતાની એક અણમોલ વિરાસતને આપણે સાચવી ન શકીએ તો તે આ દેશનું મોટું દુર્ભાગ્ય!\nઅરે! એક વાત કહેવાની રહી ગઈ, તે અહીં ઉમેરું? અનામિકા! સ્ટીવન સ્પિલબર્ગની ફિલ્મ ‘ક્લોઝ એનકાઉન્ટર્સ ઓફ ધ થર્ડ કાઇન્ડ’ માં ડેવિલ્સ ટાવરની એક ઝલક છે, તે હવે ધ્યાનથી જોજો.\nપ્રી-હિસ્ટોરિક સમયના વિશ્વના આ પ્રાચીનતમ ખડકોની વાત દ્વારા પ્રકૃતિનું સંવર્ધન આપણી મોટી જવાબદારી છે તે સંદેશો તમારા મિત્રોને મળે તેમ કરશો. કેરોલિના તથા વર્જિનિયાને ધમરોળવા ફ્લોરેન્સ હરિકેન આવી રહ્યું છે ત્યારે પર્યાવરણનો આ મુદ્દો ચર્ચવો યોગ્ય જ લેખાશે.\nઅનામિકા લેખ: અમેરિકાનો ડેવિલ્સ ટાવર અને મુંબઈની ગિલ્બર્ટ હિલ: વિશ્વના પ્રાચીનતમ ખડક: પૂરક માહિતી\nડેવિલ્સ ટાવર નેશનલ મોન્યુમેન્ટ, વાયોમિંગ, યુએસએ: Devils Tower National Monument, Wyoming, USA\nગિલ્બર્ટ હિલ, અંધેરી (વેસ્ટ), મુંબઈ: Gilbert Hill, Andheri (west), Mumbai, India\nડેવિલ્સ પોસ્ટપાઇલ નેશનલ મોન્યુમેન્ટ, કેલિફોર્નિયા, યુએસએ: Devils Postpile National Monument, California, USA\nકોલમર જોઇન્ટિંગ રૉક: Columnar Jointing Rock\nVIDEO on Gilbert Hill by Bambaiya Gumakkad: Credit goes to Bambaiya Ghumakkad and YouTube With thanks\nઅનામિકા અનામિકાને પત્ર ગિલ્બર્ટ હિલ ગુજરાતી નેટ જગત ગુજરાતી બ્લોગ ડેવિલ્સ ટાવર ડેવિલ્સ પોસ્ટપાઇલ મુંબઈ હરીશ દવે\nPrevious Post અનામિકાને પત્ર: 1808\nNext Post અનામિકાને પત્ર: 1810\n2 thoughts on “અનામિકાને પત્ર: 1809”\nપિંગબેક: મુંબઈની ગિલ્બર્ટ હિલ: વિશ્વનો એક પ્રાચીનતમ ખડક ભારતમાં – અનુપમા\nઓક્ટોબર 18, 2018 પર 5:05 પી એમ(pm)


Masti Ki Pathashala @NavaNadisar: આપણા બાળકો IIM., અમદાવાદમાં !\nઆપણા રાષ્ટ્રપતિ શ્રી પ્રણવ મુખર્જી ગુજરાતના પ્રવાસે આવ્યા, તેમાં એકમ દિવસ આઈ.આઈ.એમ. અમદાવાદમાં વિદ્યાર્થીઓ સાથે વાતચીત કરી તથા ડૉ.એ.પી.જે. અબ્દુલ કલામ ઇગ્નાઇટ એવોર્ડઝ ભારતભરમાંથી આવેલા વિધાર્થીઓને અપાયા. આ નવા સંસોધન કરનારા ચાલીસ અને બીજા ભારતની જુદી જુદી શાળાઓમાંથી આવેલા ૨૬ વિદ્યાર્થીઓનો ક્રિએટીવીટી વર્કશોપ બે દિવસ સુધી યોજાયો. જેમાં ગુજરાતમાંથી જે છ ક્રિએટીવ બાળકોને આમંત્રિત કરાયા તે પૈકી બે વિદ્યાર્થીઓ આપણી મસ્તી કી પાઠશાલાના હતા. – અલદીપ અને જયપાલ ! બંને ને ત્યાં જુદા જુદા જુથમાં કામ કરવા મળ્યું... તેઓએ જુદાજુદા વિસ્તારોની મુલાકાત લઇ ત્યાંની સમસ્યાઓને ઓળખી – તેની નોધ કરી. આઈ.આઈ.એમ.માં પાછા આવી તેના ઉપાયો અંગે જૂથ ચર્ચા કરી.\nતે આધારિત ચિત્રો અને ડ્રાફ્ટ બનાવ્યા. તે સમસ્યાના ઉપાયો અંગે કમ્પ્યુટર પર પાવર પોઈન્ટ પ્રેઝન્ટેશન તૈયાર કર્યા. જૂથ કાર્ય બાદ તેનું પ્રેઝન્ટેશન કર્યું. તે અંગેની કોમેન્ટ્સ મેળવી સુધારા વધારા કર્યા. સમગ્ર જુથકાર્ય માં તેમના માટેની સૌથી મજેદાર વાત હતી કે તેઓ જુદા જુદા રાજ્યમાંથી હતા. તેમનામાં ભાષા-રહેણીકરણીમાં વૈવિધ્ય હતું પણ જરૂરીયાતમંદ માણસોની સમસ્યાઓને ઉકેલવા માટેની તત્પરતા અને નવા આઈડિયાઝ વિચારવા માટેની ધૂન એક જ હતી.\nબંને મહામહિમ પ્રણવદાના અંગ્રેજી વક્તવ્યમાંથી શું સમજ્યા અને શું ના સમજ્યા એની માથાકૂટ હજુ ય કરે છે !\nબંને આજે શાળામાં આવ્યા – બંને વિદ્યાર્થીઓને નવાનદીસરથી અમદાવાદ લઇ જવા અને પાછા મુકવામાં આઈ.આઈ.એમ. એ જે ઉત્સાહ અને કાળજી રાખી તે અવિસ્મરણીય જ છે. શાળામાં ચેતનભાઈ બંનેને મુકવા આવ્યા ત્યારે સિક્કીમના મહેમાન સાથે હતા – તેમાય બે ત્યાંના વિદ્યાર્થીઓ ! હવે તો પૂછવું જ શું ? સિક્કો કયા હાથમાં છે થી માંડી શાળાની ભૂલભુલામણી સુધીની રમતો રમાઈ ગઈ ! ઉંચાઈ મપાઈ – ને વાતો થઇ કે તેમની શાળા કેવી છે !\n.....આવેલ મહેમાનની વિદાય પછી ય જયપાલ અને અલદીપના અનુભવોમાં આઈ.આઈ.એમ., અમદાવાદના કેરીંગ વ્યક્તિઓની ચર્ચા હજુ ચાલ્યા કરે છે. હજુ ચેતન સર અને મેઘાબેન અને જેમની સાથે તે રોકાયા તે જલ્પાબેન સૌની વાતો ખૂટતી નથી. તેનું બિલ્ડીંગ અને એમાય “ઓહો, સાહેબ વિક્રમ સારાભાઇ લાઈબ્રેરી તો – જોરદાર – ફુલ્લ ચોપડીઓ ! અને જો સહેજ ધ્યાન ના રાખીએ તો ખોવાઈ જઈએ – જેવી વાતોમાં શાળાના બીજા મિત્રો હજુ ખોવાયેલા છે.\nબન્ને બાળદોસ્તો માટેની આ સ્વપ્નવત ઘટનાને વાસ્તવમાં ફેરવવામાં વહીવટી સુગમતા કરવા બદલ અમારા જીલ્લા પ્રાથમિક શિક્ષણાધિકારીશ્રી પંચમહાલ અને ગોધરા B.R.C.Co.શ્રીઓનો વહીવટી સહકાર તથા વાલીઓના નૈતિક સહકારની પણ સરાહના કરવી ઘટે તેમ છે !!!\nશાળા માટેની આ ગૌરવવંતી ઘટનામાં અમને થયેલા ગૌરવને વહેચીએ – અમે જ કહ્યું છે, ગમતાનો કરીએ ગુલાલ ! બાળકોના IIM માંના વર્કશોપ દરમ્યાનના ફોટોગ્રાફ્સ માટે ક્લિક કરો > other photographs\nLove u nvnd\nits toooo good..\nDr.Purnima Trivedi Thaker said...\nGreat efforts always change in great success.... Keep it up... Congratulations..


News & Views :: આઈસક્રીમ-મીઠાઈ ખાઈને એક બાળકની માતાએ આવી રીતે ઘટાડ્યું 40 કિલો વજન\nઆઈસક્રીમ-મીઠાઈ ખાઈને એક બાળકની માતાએ આવી રીતે ઘટાડ્યું 40 કિલો વજન\nવજન ઓછું કરવા માટે તમારે ઓછું ખાવાની જરૂર નથી પરંતુ યોગ્ય ખાવાનું ખાવાની જરૂર છે. આ વાત અકદમ સાચી છે. ઘણા લોકો વજન ઓછું કરવા માટે ખાવા-પીવાનું છોડી દે છે કારણ કે તેમનું માનવું છે કે વજન ઓછું કરવા માટે ખાવાનું છોડવાની જરૂર હોય છે. પરંતુ એવું નથી. જો કોઈ વજન ઓછું કરવા માંગતું હોય તો તેણે બેલેન્સ અને હેલ્ધી ડાયેટ ખાવું પડે છે, જેમાં પ્રોટીન, કાર્બ, હેલ્ધી ફેટ યોગ્ય માત્રામાં હોય અને ડાયેટ વિટામિન, મિનરલ, એન્ટી ઓક્સીડન્ટથી ભરપૂર હોય. આજે એક એવી જ મહિલાની વજન ઓછું કરવાની જર્ની અંગે વાત કરશું જેણે બેલેન્સ ડાયેટ અને વર્કઆઉટથી પોતાનું વજન 40 કિલો સુધી ઘટાડ્યું છે.\nઆ મહિલાનું નામ દીપા સોની છે, તેની ઉંમર 39 વર્ષ છે તે દિલ્હીની એક કંપનીમાં એકાઉન્ટ અને સેલ્સ મેનેજર તરીકે કામ કરે છે. તેણે પોતાની વેઈટ લોસ જર્ની અંગે વાત કરતા કહ્યું હતું કે હું પહેલાથી જ ચબી ગર્લ તરીકે રહેતી હતી. હું સ્પોર્ટ્સપર્સન હતી અને જૂડો મારી પસંદગીની ગેમ છે. પરંતુ આ રમતોમાં મને ક્યારેય મારા વજનને લઈને મુશ્કેલી આવી નથી આથી મેં વજન ઓછું કરવા અંગે ક્યારેય વિચાર્યું ન હતું. હું દિલ્હીમાં જોબ કરતી હતી અને 2009માં મારા લગ્ન થયા હતા.\nતેના પછી એક બાળકીવે જન્મ આપ્યા બાદ મારું વજન 100 કિલો સુધી પહોંચી ગયું હતું. જોકે વધતા વજનને ઓછું કરવા માટે ઓનલાઈન ઘણા ડાયેટ ફોલો કર્યા હતા, જેનાથી મારું વજન5કિલો સુધી ઓછું થયું હતું પરંતુ 95 કિલો વજન પણ વધારે હોવાના લીધે મને ઘણા હેલ્થ ઈસ્યુ થવા લાગ્યા હતા. મને કમરમાં દુખાવાથી લઈને ઘુંટણમાં પણ દુખાવો થવા લાગ્યો હતો.\nજ્યારે મેં ડોક્ટરને બતાવ્યું તો તેમણે કહ્યું કે મને આર્થરાઈટ્સની શરૂઆત છે માટે મારે વજન ઓછું કરવું પડશે. 2012થી મેં વર્કઆઉટની સાથે ઘણા ડાયેટ ફોલો કરીને વજનને 75 કિલો સુધી લઈ આવી પરંતુ ચરબીમાં ઘટાડો થયો ન હતો. આથી મેં પર્સનલ ટ્રેનર હાયર કર્યો અને તેના વર્કઆઉટ પ્લાન ફોલો કરવાથી3મહિનામાં બીજું 11 કિલો વજન ઓછું કર્યું હતું. તે સમયે મારી ચરબીમાં પણ ઘણો ઘટાડો જોવા મળ્યો હતો.\nહવે મારું વજન 60 કિલો છે. હું દિવસમાં4વખત ખાઉં છું. જેમાં બ્રેકફાસ્ટ, લંચ, સ્નેક્સ અને ડિનર સામેલ છે. તે હવે તેને જે ખાવું હોય તે ખાય છે પરંતુ ખાતી વખતે કેલરીનું બેલેન્સ કરતી જોવા મળે છે. ઘરના કામ કરવાની સાથે તે જીમમાં પણ વર્કઆઉટ માટે રોજ જાય છે.જો તમારે પણ વજન ઓછું કરવું હોય તો જે ખાવું હોય તે ખાઓ પરંતુ કેલરીનું ધ્યાન રાખીને ખાવું જોઈએ. તેની સાથે ફિઝીકલ એક્ટિવીટી પણ કરવી જરૂરી છે.


ડી.કે. સાથે મારે કોઇ વાત થયેલ નહિ,વાઇરલ ઓડીયો બનાવટીઃ કણસાગરા\nકોણ 'કળા' કરી ગયુ ? વિવાદમાં નવો ફણગોઃ પોલીસ ફરિયાદની વિચારણા\nરાજકોટ તા. ૪ : તાલુકા જિલ્લા પંચાયતની ચુંટણી પુર્વે ભાજપના પુર્વે જિલ્લા પ્રમુખ ડી.કે. સખીયા અને ધોરાજી તાલુકા ભાજપના પુર્વ પ્રમુખ નિલેષ કણસાગરા, વચ્ચે થયેલી વાતચીતના કથિત ઓડીયોએ ચકચાર જગાવેલ. જેમાં ભાજપના અમુક ઉમેદવારોને રાજકીય રીતે પાડી દેવા અંગે ચર્ચા હતી. હવે નિલેષ કણસાગરાના નામે બહાર પડેલ લેખિત નિવેદન અને વિડીયોમાં પોતાને ડી.કે. સાથે આવી કોઇ વાતચીત થયાનું ભારપુર્વક નકારી કથિત ઓડીયોને બનાવટી ગણાવવામાં આવેલ છે.\nનિલેષ કણસાગરાના નામે આવેલ નિવેદનમાં જણાવાયું છે કે જિલ્લા પંચાયતની ચુંટણીના સમયમાં પુર્વ જિલ્લા ભાજપ પ્રમુખ ડી.કે. સખીયાના નામે વાયરલ કરેલી ભાજપને પાડી દેવાનો ઓડીયો કલીપમાં અમારે કે ડી.કે. સખીયાને કોઇ લેવા દેવા નથી. અમારા કોઇ હિત શત્રુએ રાજકીય રીતે અમારી પ્રતિષ્ઠાને ખરડવા માટે કાવતરૂ કર્યાનું જણાય છે. મેં પોતે વિડીયો કલીપ બનાવીને આ અંગે સ્પષ્ટતા પણ કરી છે. મારી અને ડી.કે. સખીયા વચ્ચે આવી કોઇ ટેલીફોનિક ચર્ચા-વિચારણા કે વાતચીત થઇ નથી. ડી. કે. સખીયા મિતભાષી છે. કયારે કોઇ પણને તોછડાઇથી બોલાવેલ નથી. તેઓ દરેકને સન્માનથી બોલાવે છે ત્યારે સ્પષ્ટ છે કે આ તેમની વાતચીત નથી.\nનિલેશ કણસાગરાએ ઉમેેર્યુ કે, ડી.કે. સખીયા ભાજપના શિસ્તબધ્ધ અગ્રણી છે. તેમણે કયારે પણ પક્ષ વિરોધી કોઇ નિવેદન કર્યા નથી. મારા અને તેમના ભળતા અવાજમાં કોઇએ વાતચીત કરીને અમારા નામે વાયરલ કરેલું છે. મારે કે ડી.કે.સખીયાને આ મામલે કોઇ લેવા દેવા નથી. આ બારામાં હું સાયબર ક્રાઇમમાં ફરિયાદ નોંધાવવા વિચારી રહયો છું.


સ્ટોક્સ હવે કયારેય સુપર ઓવરનો હિસ્સો બનવા માગતો નથી\nલંડન, તા.18 : ફાઇનલમાં નિર્ધારિત પ0 ઓવરમાં અને સુપર ઓવરમાં જોરદાર બેટિંગ કરીને ઇંગ્લેન્ડને વર્લ્ડ ચેમ્પિયન બનાવનાર ઓલરાઉન્ડર બેન સ્ટોકસે કહ્યુ છે કે તે સુપર ઓવર રમવા ઇચ્છતો ન હતો પણ કેપ્ટન ઇયોન મોર્ગનના કહેવા પર તેણે આ જવાબદારી સંભાળી હતી. ફાઇનલમાં ઇંગ્લેન્ડને ન્યુઝીલેન્ડ સામે જીત માટે 242 રન કરવાના હતા, પણ ઇંગ્લેન્ડની ટીમ 241 રને અટકી હતી. આથી મેચ ટાઇ થયો હતો. સ્ટોકસ લડાયક 84 રને અણનમ રહ્યો હતો. બાદમાં સુપર ઓવરમાં પણ તેણે શાનદાર બેટિંગ કરી હતી. સ્ટોકસે કહ્યુ કે મેં સુપર ઓવર માટે બટલરની સાથે જેસન રોયના નામનું સૂચન કર્યું હતું. આ સામે સુકાની મોર્ગને કહ્યંy લેફટી-રાઇટી બેટસમેનનું સંયોજન કરવું છે. આથી મને મોકલવામાં આવ્યો. સુપર ઓવર પણ ટાઇ થઇ હતી. આથી બાઉન્ડ્રીની ગણતરીના આધારે ઇંગ્લેન્ડ ચેમ્પિયન બન્યું હતું.\nસુપર ઓવરમાં બોલિંગ કરવા પણ સ્ટોકસે કહ્યુ કે મારે શાવર રૂમમાં જવું પડયું હતું. મેં પાંચ મિનિટ ગુમાવી હતી. હું નિશ્ચિત રીતે સુપર ઓવર કરવા માંગતો પણ ન હતો. સ્ટોકસે એમ પણ કહ્યુ કે જીતની ઘડીએ તે મેદાનમાં રડી પડયો હતો. હું મેદાન પર પડી ગયો હતો. મેં માર્ક વૂડના ચશ્મા પહેર્યાં હતા. મને થયું કે આને તોડી નાંખુ. આ સાથે તેણે એમ પણ કહ્યુ કે હવે તે કયારે પણ સુપર ઓવરનો હિસ્સો બનવા\nધોની પર નિર્ણય લેવા માટે પસંદગીકારોમાં સાહસ હોવું જોઇએ: મોરે\nમુંબઇ, તા.18: પૂર્વ સુકાની અને વિકેટકીપર-બેટસમેન મહેન્દ્રસિંહ ધોનીની નિવૃત્તિ પર હાલ સતત ચર્ચા ચાલી રહી છે. આવતીકાલ શુક્રવારે વેસ્ટ ઇન્ડિઝ પ્રવાસ માટેની ટીમની પસંદગી થવાની છે. એ પૂર્વ એક સમયના મુખ્ય પસંદગીકાર અને ભૂતપૂર્વ વિકેટકીપર કિરણ મોરેએ કહયું છે કે ધોની સાથે વાત કરવાનું પસંદગીકારોમાં સાહસ હોવું જોઇએ અને જરૂરી નિર્ણય લેવો જોઇએ. જ્યારે દિલીપ વેંગસરે એમ કહયું કે પસંદગીકારોએ પહેલા એ નકકી કરવું જોઇએ કે કયો ખેલાડી વન ડે અને ટી-20માં ફિટ છે. પછી વિકલ્પો પર વિચાર કરવો જોઇએ. વર્ષ 2007માં વેંગસરકર મુખ્ય પસંદગીકાર હતા ત્યારે તેમણે કેટલાક મહત્વના નિર્ણય લીધા હતા. ગાંગુલી અને દ્રવિડને વન ડે ફોર્મેટમાં વિદાય આપી હતી. આ પછી ચાર વર્ષ બાદ ટીમ ઈન્ડિયા ચેમ્પિયન બની હતી. કિરણ મોરે કહે છે કે હવે પછીના વિશ્વ કપની તૈયારી અત્યારથી શરૂ કરવી જોઇએ. બધાને ખબર છે કે આપણું પ્રદર્શન કેવું રહયું. એ આધારે તૈયારી થવી જોઇએ. ધોની વિશે કહયું કે પસંદગીકારો તેમની પાસે જાય અને તેની યોજના જાણે. સેહવાગે પણ કહયું છે કે ધોની ટીમ સાથે ફકત મેન્ટર બનીને રહી શકે નહીં. તેણે બેટિંગ કરવી પડે અને વિકેટકીપીંગ કરવું પડે.


આ તે વળી કેવી પરંપરા...? એક નિર્દોષ વ્યક્તિનો ચાલ્યો ગયો જીવ, ડોક્ટર પણ જીભ અને ગળું જોઈને રહી ગયા હેરાન - GSTV\nઆપણે સૌ જાણીએ છીએ કે, કોઈપણ વ્યક્તિને સાપ કરડી જાય છે તો ગણતરીના કલાકોમાં જ તે મૃત્યુ પામી શકે છે ત્યારે આજે અમે તમને એક એવા વ્યક્તિ વિશે જણાવવા જઈ રહયા છીએ કે, જેણે જીવતા સાપને ગળી લીધો. આ વાત સાંભળવામાં તમને થોડી વિચિત્ર જરૂર લાગશે પરંતુ, તે હકીકત છે. જોકે, આ સ્ટંટ કરવો તે વ્યક્તિને ખૂબ જ ભારે પડ્યો હતો. આ સ્ટન્ટની કિંમત તેણે પોતાનો જીવ ગુમાવીને ચૂકવવી પડી.\nપહેલા જીભ અને પછી ગળામાં કરડ્યો આ સાપ :\nહાલ રશિયાના 55 વર્ષીય ખેતમજૂરનો એક વીડિયો વાયરલ થયો. આ વીડિયોમાં તે જીવતા સાપને ગળી રહ્યો હોય તેવું બતાવવામાં આવી રહ્યુ છે. ડેઇલી સ્ટારના એક અહેવાલ પ્રમાણે આ સાપને ગળી જવા માટે નિરંતર બે વખત પ્રયાસ કર્યા પરંતુ, તે સફળ થયો નહિ ત્યારબાદ ત્રીજા પ્રયાસમાં જ્યારે તે સાપને ગળી રહ્યો હતો ત્યારે તે સાપે તેની જીભને ડંખ માર્યો. આ પછી પણ તે અટક્યો નહી અને સાપે આ વખતે તેના ગળા પર ડંખ માર્યો.\nઆ સ્ટન્ટ કર્યાના થોડા જ કલાકોમા ખેડૂતની હાલત કથળવા લાગી અને તેમને સારવાર હેતુસર હોસ્પિટલમાં દાખલ કરવામાં આવ્યા હતા. ડોક્ટરોએ જણાવ્યું કે, સાપ કરડવાથી આ વ્યક્તિને એલર્જી થઈ અને તેની જીભ અને ગળામાં સોજો પણ ચડી ગયો હતો. ડોકટરોના જણાવ્યા પ્રમાણે માણસને એનાફિલેક્ટિક આંચકો પણ લાગ્યો. સાપના કરડવાને કારણે આ વ્યક્તિની જીભ એટલી સૂજી ગઈ હતી કે, તે પોતાનું મોઢું પણ માંડ-માંડ ખોલી શકતી હતી. આ તકલીફના કારણે તે વ્યક્તિને શ્વાસ લેવામાં પણ તકલીફ પડી રહી હતી અને તેનું મૃત્યુ થયું.\nઆ વિસ્તારની છે આ પૌરાણિક પરંપરા :\nએક અહેવાલ મુજબ આ વિસ્તારમાં સ્થાનિક લોકોમાં સાપ ગળી જવાની પ્રથા હોય છે. અહીં સ્ટેપ વાઇપર પ્રજાતિના સાપ તરબૂચના ખેતરોમાં જોવા મળે છે, જે વધારે ઝેરી નથી હોતા પરંતુ, તેમછતાં તે મનુષ્યને નુકસાન પહોંચાડી શકે છે. આ વ્યક્તિના મૃત્યુ બાદ સ્થાનિક વહીવટીતંત્રએ લોકોને અપીલ કરી છે કે, તે પરંપરાનો અંત લાવે.\nbreaking news gujaratiGujarat samachargujarati newsgujarati news liveLatest News in Gujaratilive gujarati newsman swallowed snakenews in gujaratiold traditiononline news gujarati liveRussiaSnake


ReadGujarati.com » મિસ્સ્ડ કૉલ – આશા વીરેન્દ્ર » Print\nPosted By Editor On July 20, 2013 @ 7:30 am In ટૂંકી વાર્તા | 24 Comments\n[‘ભૂમિપુત્ર’ સામાયિક જુલાઈ-2013માંથી સાભાર.]\n‘ઓ મેડમ, લંચ ટાઈમ થયો. ભૂખ લાગી છે કે નહીં ?’ આમ કહેતાં એ પોતાનો પરાઠા-શાકનો ડબ્બો પ્રિયા સામે ધરતી.\n‘વિશાખા, મને અહીંની દુનિયા સાવ જુદી જ લાગે છે. બારમી પાસ કરીને આવેલા કિશોરોએ એક વર્ષ માટે અહીં જ કૉલેજ, અહીં જ ઘર અને અહીં જ સગા-સંબંધી માનીને રહેવું, કેવું લાગતું હશે એમને ?’\n‘આવા બધા વિચારો કરીને બહુ ઈમોશનલ નહીં બનવાનું. આ વિદ્યાર્થીઓ એક વર્ષ માટે જ આ કેમ્પસમાં છે. આવતે વર્ષે આ લોકો બીજા કેમ્પસમાં જશે અને એમની જગ્યાએ બીજા નવા છોકરાઓ આવશે. અહીં તો આવન-જાવન ચાલ્યા જ કરે એટલે કોઈની સાથે બહુ લગાવ ન રાખવો.’ વિશાખાએ સલાહ આપી.\n‘તારી વાત તો બરાબર છે વિશાખા પણ મને રહી રહીને વિચાર આવે છે કે, મા-બાપથી, ઘરથી દૂર રહેતા આ કિશોરોને ઘર કેટલું યાદ આવતું હશે ?’\nવિશાખાએ ભલે કહ્યું પણ પ્રિયાના મનમાં કેટલાય સવાલ ઊઠતા હતા ! કૉલેજ શહેરથી પંદરેક કિ.મી. દૂર છે. દર પંદર દિવસે કોના સંબંધી આવી શકે ? ને જેનું કોઈ ન આવતું હોય એ વિદ્યાર્થી કેટલો ઉદાસ થઈ જતો હશે ?\nએમ કરતાં રવિવાર આવી પહોંચ્યો. મોટા બધા રિસેપ્શન હૉલની એકેએક ખુરશી મુલાકાતીઓ અને વિદ્યાર્થીઓથી ભરાઈ ગઈ હતી. કોઈને માટે ડબ્બામાં નાસ્તો આવ્યો હતો તો કોઈને માટે મીઠાઈ. કોઈ મા-બાપ પોતાના સંતાન માટે કેન્ટીનમાંથી આઈસ્ક્રીમ પણ લાવ્યા હતા. બધાના ચહેરા પર આનંદ છલકાતો હતો. વિશાખાએ ભલે લગાવ વધારવાની ના પાડી હોય પણ પ્રિયા તો ઝીણી નજરે બધાના ચહેરાના હાવભાવનું નિરીક્ષણ કરી રહી હતી.\n‘વિશાખા, મને લાગે છે કે, કંઈ બધા જ વિદ્યાર્થીઓના મુલાકાતી નથી આવ્યા. તે યે બધા જ કેમ હૉલમાં આવી ગયા છે ?’\n‘એ તો એવું છે કે, જેના મુલાકાતી આવ્યા હોય એ પોતાના દોસ્તને પણ ખેંચી લાવે અને મા-બાપ પણ પોતાનો દીકરો છે કે બીજાનો એ ભૂલીને પ્રેમથી એને ખવડાવે. અહીંની આ જ તો મજા છે. આને કહેવાય ‘વસુધૈવ કુટુંબકમ’ વિશાખાએ નાનકડું લેકચર આપી દીધું.\n‘હા, એ તો મને સમજાયું પણ અહીં દૂરથી મને સંભળાતું નથી કે, જેનું કોઈ નથી આવ્યું એ છોકરાઓ મુલાકાતીઓ પાસે જઈને કશીક માગણી કરતા હોય એવું લાગે છે. એ લોકો શું માંગે છે ?’\n‘બિચ્ચારા છોકરાઓ…….’ પ્રિયાથી નિઃસાસો નાખતાં બોલાઈ ગયું.\n‘હા, સાચે જ બિચારા કહેવાય. કેમ કે, સિક્કા નાખીને વાત કરી શકાય એવાં ફોન બોક્સ અહીં માત્ર ચાર જ છે. પંદરસો છોકરાઓ ને ચાર ફોન. લાંબી લાંબી લાઈનમાં વારો આવતાં જ કલાકો નીકળી જાય. પછી પણ પાછળ ઊભેલો છોકરો ‘જલ્દી કર’, ‘જલ્દી કર’ કર્યા કરતો હોય. એટલે આ લોકો મુલાકાતીઓ પાસે સેલ ફોન માગી પોતાનાં ઘરે મિસ્ડ કૉલ આપે એટલે પછી એમનાં ઘરેથી જવાબમાં ફોન આવે ને એ લોકો વાત કરી શકે.’\n‘હા, બરાબર. સામેથી જ ફોન આવે એટલે જેનો ફોન હોય એને ચાર્જ પણ ન લાગે.’ પ્રિયાએ કહ્યું.\nઆ પછી દરેક વીઝિટીંગ સન્ડેએ પ્રિયા પોતાની કાચની કેબીનમાંથી રિસેપ્શન હૉલ તરફ જોઈ રહેતી. ‘એક્સક્યૂઝ મી અંકલ, મિસ્ડ કૉલ ?’, ‘આન્ટી પ્લીઝ, વન મિસ્ડ કૉલ ?’ કહેતાં કહેતાં ફોનની માગણી કરતાં છોકરાઓ જાણે બટકું રોટલા માટે ટળવળતા ભિખારી જેવા લાગતા. અનુકંપાથી એનું હૈયું ભરાઈ જતું. એ જોતી કે, કોઈ તરત એમને પોતાનો ફોન આપી દેતું તો કોઈ લાંબો વિચાર કર્યા પછી તો વળી કોઈ મોઢા પર અણગમાનો ભાવ લાવીને જાણે મોટી મહેરબાની કરતા હોય એમ જલ્દી ફોન પતાવવાની તાકીદ કરીને ફોન આપતા તો ક્યારેક વળી કોઈ સાફ ના પણ પાડી દેતા.\nએક રવિવારે એને સાવ જુદું જ દશ્ય જોવા મળ્યું. દુબળો-પાતળો વિદ્યાર્થી કોની પાસે ફોન માંગવો એવી મૂંઝવણમાં ઊભો હતો ત્યાં એક સ્ત્રીએ એને સામેથી પોતાની પાસે બોલાવ્યો ને પછી ફોન આપ્યો. આ સ્ત્રી એકલી જ બેઠી હતી. એને કોઈ વિદ્યાર્થી મળવા નહોતો આવ્યો. પ્રિયાએ કેબીનમાંથી નીકળી એની પાસે જઈને પૂછ્યું :\n‘આપ કોને મળવા આવ્યાં છો ?’\n‘ગયે વર્ષે મારો દીકરો આ જ કેમ્પસમાં હતો.’ એણે કહ્યું.\nપ્રિયાને જોરદાર આંચકો લાગ્યો : ‘તો શું ? તમે આટલે દૂરથી ફક્ત છોકરાઓને તમારો ફોન આપવા માટે જ આવો છો ?’\n‘હા, એના ગયા પછી મને ક્યાંય ચેન પડતું નહોતું. પછી મને વિચાર આવ્યો કે, લોકો પોતાના દિવંગત સ્વજનોની સ્મૃતિ જીવંત રાખવા કેવાં જાતજાતનાં કામ કરે છે ? મારે પણ કંઈક કરવું જોઈએ. મને યાદ આવ્યું કે, મારો દીકરો રવિવારે અમને મિસ્ડ કૉલ આપવા માટે કેટલાં ફાંફાં મારતો ! બીજા દીકરાઓને એવાં ફાંફાં ન મારવાં પડે એટલે…..’\n(પાલપર્તિ જ્યોતિષ્મતિની તેલુગુ વાર્તા પર આધારિત)\nURL to article: http://www.readgujarati.com/2013/07/20/missed-call/


Bagasara News - will be celebrated with the birth of the 39th nirvana of sant ratirambapa in bagasra 055606 | બગસરામાં સંત રતિરામબાપાની 39મી નિર્વાણતિથી ઉજવાશે - Divya Bhaskar\nBagasara News Will Be Celebrated With The Birth Of The 39th Nirvana Of Sant Ratirambapa In Bagasra 055606\nબગસરામાં સંત રતિરામબાપાની 39મી નિર્વાણતિથી ઉજવાશે\nબગસરામા પુ.સંત રતિરામબાપાની 39મી નિર્વાણ તિથી તા. 16ને બુધવારે બંગલી ચોક, લેઉવા પટેલ સમાજમા ઉજવાશે. જેમા પુંજારામબાપાના શિષ્ય રતિરામબાપાની સમાધી પુજનવિધી તેમજ ધ્વજારોહણ કરાશે. રાત્રીના ભજન સત્સંગનો કાર્યક્રમ યોજાશે જેમા પધારવા ભીખુભાઇએ જણાવ્યું છે.\nઅમરેલીમાં બાળકો માટે વેકેશન વાવણીની મોસમ કાર્યક્રમ યોજાશે\nઅમરેલીમાં જિલ્લાની કોઈ પણ શાળામાં અભ્યાસ કરતા બાળકો માટે વેકેશન વાવણીની મોસમના નામે વિશેષ કાર્યક્રમનું આયોજન કરવામાં આવ્યું છે. અમરેલીમાં પાઠક સ્કુલ દ્વારા3થી 13 વર્ષના બાળકો માટે 25 એપ્રીલથી 1 મે સુધી કાર્યક્રમનું આયોજન કરવામાં આવ્યું છે. જેનું રજીસ્ટ્રેશન બાળકોએ ફરજીયાત કરાવવાનું રહેશે. વધુ માહિતી માટે પાઠક સ્કુલનો સંપર્ક કરવાનો રહેશે.\nબગસરા નાગરીક શરાફી મંડળી દ્વારા વિમા સહાયના ચેક અર્પણ કરાયા\nબગસરા નાગરીક શરાફી સહકારી મંડળની ધારી શાખા દ્વારા વીમા સહાયનો એક અપર્ણ કરવામાં આવ્યું હતું. શાખાના સભાસદ સ્વ. રસિકલાલ નાનજીભાઈ ચિત્રોડાનું અવસાન થતાં બાજપાઈ સભાસદ વીમા નિધિ યોજના હેઠળ તેમના પરિવારના શૈલેષભાઈ ચિત્રોડાને વીમાં સહાયના રૂ. 25000નો ચેક અર્પણ કરવામાં આવ્યો હતો.\nહિપાવડલીમાં હનુમાન જયંતિની ઉજવણી કરાશે, સંતવાણીનું આયોજન\nસાવરકુંડલાના હિપાવડલીમા પુ.જસુબાપુ ગુરૂ જમનાદાસબાપુના સાનિધ્યમાં લટુરિયા હનુમાન મંદિર ખાતે હનુમાન જયંતિની ઉજવણી કરવામાં આવશે. આ તકે મારૂતિ યજ્ઞ અને સંતવાણીનું આયોજન કરવામાં આવ્યું છે. તેમજ સાથે નિદાન કેમ્પનું પણ યોજાશે. આ કાર્યક્રમમાં લોકોને પધારવા માટે આયોજકોએ અપીલ કરી છે.\nજાફરાબાદની શાળામાં ધો.8 નાં બાળકોનો વિદાય સમારોહ યોજાયો\nજાફરાબાદ કેળવણી ઉતેજક મંડળ સંચાલિત ટી.જી સંઘવી અને ગીતાબેન મહેતા ઉચ્ચ પ્રાથમિક શાળામાં ધોરણ 8ના વિદ્યાર્થીઓનો વિદાય સમારોહ યોજાયો હતો. કાર્યક્રમમાં બાળકોએ વિવિધ સાંસ્કૃતિક કાર્યક્રમ રજુ કર્યા હતા. આ તકે મોટી સંખ્યામાં વાલીઓ અને આગેવાનો ઉપસ્થિત રહ્યા હતા.\nવાઘવડીની પ્રા. શાળાનાં શિક્ષકને વિદાય સાથે ત્રિવિધ કાર્યક્રમ યોજાયા\nચલાલાના વાઘવડી પ્રાથમિક શાળામાં ફરજ બજાવતા મધુબેન વઘાસીયા વય મર્યાદાના કારણે નિવૃત થતા અને ધોરણ 8ના વિદ્યાર્થીઓનો વિદાય સમારંભનું આયોજન કરવામાં આવ્યું હતું. જેમાં ત્રિવિધ કાર્યક્રમમાં ધો.4થી 8ના છાત્રોએ સાંસ્કૃતિક કાર્યક્રમ રજુ કર્યા હતા. વિદાય સમારંભને સફળ બનાવવા માટે શાળાના શિક્ષિકા કે.કે. બારડે જહેમત ઉઠાવી હતી.


'Khaki Studio': Mumbai Police Band Performs James Bond Theme, Twitter Says Once More – News18 Gujarati\nKhaki Studio: મુંબઈ પોલીસે જેમ્સ બોન્ડની થીમ પર કર્યું પરફોર્મ, ટ્વિટર યૂઝર્સે કહ્યું Once More\nમુંબઈ પોલીસમાં ફરજ બજાવતા હેડ કોન્સ્ટેબલ ઝમીર શેખે થીમનું અરેજમેન્ટ કર્યું છે. (તસવીર સાભાર- YouTube/Mumbai Police)\nMumbai Police Band: મુંબઈના પોલીસ બેન્ડના James Bond Theme પર Twitter યૂઝર્સ થયા આફરીન\nLast Updated : August 25, 2021, 11:42 IST\nKhaki Studio Viral Video: મુંબઈ પોલીસ (Mumbai Police) સોશિયલ મીડિયા પર ખુબ એક્ટિવ રહે છે. મુંબઈ પોલીસ સોશિયલ મીડિયા (Social Media) પર જાગૃતતા ફેલાવવા (Awareness Campaign) માટે અનેક અવનવા પ્રયોગ કરતી રહે છે અને હળવાશભર્યા રિસ્પોન્સ માટે પણ મુંબઈ પોલીસ ખૂબ જ ફેમસ છે. તાજેતરમાં મુંબઈ પોલીસે એક એવી પોસ્ટ કરી છે, જેના પરથી કહી શકાય કે, મુંબઈ પોલીસ માત્ર તેમના કામકાજમાં જ નહીં, પરંતુ અન્ય પ્રવૃત્તિઓમાં પણ આગળ પડતી છે.\nમુંબઈ પોલીસે એક વિડીયો શેર કર્યો છે, જેમાં જોવા મળે છે કે પોલીસ બેન્ડ, ખાકી સ્ટુડિયો (Khaki Studio) મોંટી નોર્મન (Monti Norman)ની ‘જેમ્સ બોન્ડ થીમ’ (James Bond Theme) વગાડી રહ્યા છે. આ વિડીયો ટ્વિટર (Twitter) અને યૂટ્યૂબ (YouTube) પર શેર કરવામાં આવ્યો છે. મુંબઈ પોલીસે તેમના ઓફિશિયલ ટ્વિટર હેન્ડલ પર આ વિડીયો શેર કર્યો છે અને કેપ્શનમાં લખ્યું કે, ‘બેન્ડ, મુંબઈ પોલીસનું બેન્ડ! તમારી સામે રજૂ કરે છે, ખાકી સ્ટુડિયો (Khaki Studio) – મોન્ટી નોર્મનની જેમ્સ બોન્ડ થીમને શ્રદ્ધાંજલિ’ (A Tribute to Monty Norman’s ‘James Bond Theme). ઉલ્લેખનીય છે કે, હેડ કોન્સ્ટેબલ ઝમીર શેખ (Head Constable Zameer Shaikh) દ્વારા આ થીમ અરેન્જ કરવામાં આવી છે.\nવિડીયોમાં પોલીસ અધિકારીઓ શહનાઈ, ટ્રમ્પેટ, સૈક્સોફોન અને ટ્રંબોન જેવા મ્યુઝીક ઈન્સ્ટ્રુમેન્ટ્સ વગાડતા જોવા મળી રહયા છે. વર્ષ 1962માં રિલીઝ થયેલ ફિલ્મ ડૉ. નો બાદ આ થીમ તમામ બોન્ડ ફિલ્મનો એક ભાગ બની ગઈ છે.\nBeware, this music is going to play in your next edition @007 , these are the real cop bond of India, Mumbai https://t.co/W2Ib5xbJZu\n— Wicked Ass (@Wikedass) August 23, 2021\nઆ વિડીયો ટ્વિટર યૂઝર્સને (Twitter Users) ખૂબ જ પસંદ આવ્યો છે. પોલીસ અધિકારીઓનું (Mumbai Police Personnel) આ પર્ફોર્મન્સ યૂઝર્સને ખૂબ જ પસંદ આવ્યું છે અને આ પ્રકારના અન્ય વિડીયોની માંગ કરી છે.\nઆ પણ જુઓ, કોબ્રા સાપને રાખડી બાંધવી ઘાતક સાબિત થઈ, સાપનું ઝેર ઉતારનાર મનમોહનનું જ સર્પદંશથી મોત, જુઓ VIDEO\nમુંબઈ પોલીસનો આ વિડીયો (Mumbai Police Viral Video) અપલોડ કર્યા બાદ ખૂબ જ વાયરલ થઈ રહ્યો છે. આ વિડીયો યૂટ્યૂબ (YouTube) પર પાંચ હજારથી વધારે લોકોએ જોયો છે.\nમુંબઈ પોલીસનો (Mumbai Police) આ વિડીયો લોકોને ખૂબ જ પસંદ આવી રહ્યો છે. અગાઉ પણ મુંબઈ પોલીસે લોકોમાં કોવિડ-19 (Covid-19) અંગે જાગૃતતા (Awareness) લાવવા માટે આવી અવનવી પ્રકારની પોસ્ટ શેર કરી હતી.\nTags: James Bond, Mumbai Police, Social media, Twitter, Youtube, વાયરલ વીડિયો


સુપર મારિયો બની પોતાની ઉપલબ્ધી ગણાવી રહ્યા રાજનાથ સિંહ, વીડિયો વાયરલ | Home Minister Rajnath Singh become Super Mario in Viral Video - Gujarati Oneindia\nસુપર મારિયો બની પોતાની ઉપલબ્ધી ગણાવી રહ્યા રાજનાથ સિંહ, વીડિયો વાયરલ\nમોદી સરકારના ચાર વર્ષ પુરા થઇ ચુક્યા છે એવી પરિસ્થિતિમાં જ્યાં સરકારના લોકો જશ્ન માનવી રહ્યા છે, ત્યાં જ દરેક મંત્રી પોતાના વિભાગની ઉપલબ્ધી ગણાવી રહ્યા છે. તો પછી દેશના ગૃહમંત્રી રાજનાથ સિંહ પાછળ કઈ રીતે રહી શકે. તેમને પણ પોતાના ચાર વર્ષના કામોના વખાણ કર્યા છે. પરંતુ આ બધી જ વાતો થી અલગ સોશ્યિલ મીડિયા પર વાયરલ થઇ રહેલા એક વીડિયોમાં રાજનાથ સિંહના કામોના વખાણ ખુબ જ અલગ રીતે કરવામાં આવ્યા છે.\nસુપર મારિયો બન્યા રાજનાથ સિંહ\nઆ વીડિયોની સૌથી ખાસ બાબત છે કે તેને લોકપ્રિય ગેમ સુપર મારિયો પર બનાવવામાં આવ્યો છે, જેમાં રાજનાથ સિંહ સુપર મારિયો બન્યા છે. આ રસપ્રદ વીડિયોની શરૂઆત વર્ષ 2014 લોકસભા ઈલેક્શન સાથે થાય છે. તે સમયે રાજનાથ સિંહ બીજેપી પાર્ટી અધ્યક્ષ હતા.\nરાજનાથ સિંહ ઘ્વારા પોતાના કામોના વખાણ કરવામાં આવ્યા\n2 મિનિટ અને 15 સેકન્ડના આ વીડિયોમાં રાજનાથ સિંહ પોતાના મંત્રાલય ઘ્વારા કરવામાં આવેલા કામોનો હિસાબ આપી રહ્યા છે. જેમાં નક્સલી, નોર્થેર્સ્ટ, ભારતના વીર સહીત, કાશ્મીરમાં ચાલી રહેલા આતંકવાદ વિશે વાત કરવામાં આવી છે.\nસૌથી વધુ વેચાતી ગેમ સુપર મારિયો\nઆ વીડિયો ખુબ જ રસપ્રદ છે અને સોશ્યિલ મીડિયા પર આકર્ષણનું કેન્દ્ર પણ બની રહ્યો છે. આપણે જણાવી દઈએ કે સુપર મારિયો 1983 માં ડિઝાઇન કરવામાં આવ્યો હતો. પરંતુ ભારતમાં તે વર્ષ 1990 દરમિયાન ફેમસ બની હતી. વર્ષ 2015 સુધી સુપર મારિયો ગેમની 31 કરોડ કરતા પણ વધારે વેચાઈ હતી. જેથી આ ગેમ ઇતિહાસની સૌથી વધુ વેચાતી ગેમ સાબિત થયી.\n0 પોઇન્ટ સાથે શરૂ થયેલા આ વાયરલ વીડિયો ગેમમાં રાજનાથ સિંહ એક મારિયો તરીકે 18650 પોઇન્ટ કમાય છે. જે ખુબ જ રસપ્રદ બાબત છે. લોકો આ વીડિયોના ખુબ જ વખાણ કરી રહ્યા છે.\nrajnath singh super mario video video viral modi sarkar રાજનાથ સિંહ સુપર મારિયો વીડિયો વીડિયો વાયરલ મોદી સરકાર\nHome Minister Rajnath Singh become Super Mario in Viral Video


ગુજરાતભરના મુખ્ય સમાચાર સંક્ષિપ્તમાં વાંચો અહીં | October 18 top local news gujarat bullet news - Gujarati Oneindia\n16 min ago મહારાષ્ટ્રઃ શિવસેના સામે સમર્થન માટે એનસીપી રાખી શકે છે આ મોટી શરત\n31 min ago આ વિદેશી મોડેલનો સેક્સી બિકીની Video વાયરલ, જોતા જ રહી જશો\n| Updated: Tuesday, October 18, 2016, 17:26 [IST]\nદિવાળી પહેલા અમદાવાદમાં પકડાયા ચેનસ્નેચર\nઅમદાવાદની વાડજ પોલિસે, પોલિસ પેટ્રોલિંગ વખતે નવજીવન પ્રેસ રેલ્વે પાસેથી બે ચેનસ્નેચરને પકડી પાડ્યા છે. અને તેમની પાસેથી ચોરેલી સોનાની5ચેન પણ પકડી વધુ તપાસ હાથ ધરી છે.\nગુજરાત વિદ્યાપીઠમાં યોજાયો 63માં પદવીદાન સમારંભ\nગુજરાત વિદ્યાપીઠમાં આજે 63માં પદવીદાન સમારંભનું આયોજન કરવામાં આવ્યું હતું. જેમાં જાણીતા ઇતિહાસકાર અને લેખક રામચંદ્ર ગુહાના હસ્તે વિદ્યાર્થીઓને પદવીદાન આપવામાં આવી હતી. ત્યારે આ પ્રસંગે ગુજરાત વિદ્યાપીઠના કુલપતિશ્રી ઇલાબહેન ભટ્ટે વિદ્યાર્થીઓને વિદ્યારૂપી મૂડીને જાળવી રાખવાની શીખ આપતા કહ્યું હતું કે જે ગરીબીમાંથી મુક્તિ અપાવે તે વિદ્યા!\nચાઇનીઝ માલને લઇને વિરોધ વધ્યો, GCCIની મીટિંગમાં પણ પ્રતિબંધ\nચેમ્બર ઓફ કોમર્સની આજની મિટીંગમાં 60 જેટલા વેપારીઓના પ્રતિનિધીઓએ ચાઈનાના માલને પ્રતિબંધિત કરવાં પર સહમતિ દર્શાવી છે. આ બબાતે ગુજરાત ચેમ્બર ઓફ કોમર્સ ખાતે એક બેઠક મળી હતી. અમદાવાદ ખાતે આવેલી ગુજરાત ચેમ્બર ઓફ કોર્મર્સ દ્વારા ભારતીય ગ્રાહકો અને ખાસ કરીને વિદ્યાર્થીઓને જાગૃત કરવા માટે પેમ્ફલેટનું વિતરણ કરવામાં આવશે. ઉલ્લેખનીય છે કે દેશમાં કુલ 61 બિલીયન ડોલરની ચાઈનીઝ વસ્તુની આયાત થાય છે. જેમાં 18 ટકા આયાત ગુજરાતમાં થાય છે.\nપત્નીએ પતિના ફોનમાં જ્યારે જોયા તેની રંગરેલિયાના ફોટા\nવડોદરામાં પત્નીએ પતિનો મોબાઇલ જોઈને પતિના અન્ય સાથેના સંબંધોનો ભાંડો ફોડ્યો હતો. યુવતીને શંકા હતી કે તેના પતિનું કોઈની સાથે અફેર છે. અને તેણે પતિ કેતનનો મોબાઇલ ચેક કરતા તેમાંથી ગર્લફ્રેન્ડ સાથેની અતરંગ પળોના ફોટો મળી આવ્યા હતા. યુવતીએ પતિનું મેમરી કાર્ડ લઈને તેમાંથી વિગતો જાણી પતિ સામે પોલીસ સ્ટેશનમાં ફરિયાદ નોંધાવી હતી.\nયુવતીની હત્યા કરી ભાગ્યો, ગણતરીના સમયમાં ઝડપાયો\nગાંધીધામમાં એક વ્યક્તિએ તેની પ્રેમિકાના ઘરમાં ઘૂસીને પ્રેમિકાને છરીના ઘા મારીને હત્યા કરી હતી. આરોપી નામે મિથુન વાલજી રોશીયા (ઉ.-26) યુવતી ઘરમાં એકલી હતી ત્યારે આવ્યો હતો અને આક્રોશમાં આવીને યુવતીને છરીના ઘા મારી દીધા હતા. જોકે આરોપી મિથુન હત્યા કર્યા બાદ પોલીસે તેણે બનાવ બન્યા બાદ ગણતરીની ક્ષણોમાં ઝડપી લીધો હતો. આરોપી પાસેથી હત્યા કરી હતી તે છરી પણ મળી આવી હતી.\nહાઇકોર્ટે રોગચાળા મુદ્દે રાજ્ય સરકાર, કોર્પોરેશન અને રેલ્વેને નોટિસ ફટકારી\nગુજરાતમાં ચોમાસા બાદ વકરતા જતા રોગચાળા મુદ્દે હાઈકોર્ટમાં જાહેર હિતની અરજી કરવામાં આવી હતી. જેના પગલે હાઈકોર્ટે રાજય સરકાર, અમદાવાદ મ્યુનિસિપલ કોર્પોરેશન, પશ્વિમ રેલવેને નોટિસ ફટકારી હતી અને તેનો જવાબ 20 ઓકટોબર સુધીમાં રજૂ કરવાનો આદેશ કર્યો છે. રાજ્યમાં રોજબરોજ ચિકનગુનિયા, ડેન્ગ્યુના કારણે અનેક લોકોના મોત થઈ રહ્યા છે અને બીજી તરફ મલેરિયા, ઝેરી મલેરિયા, ચિકનગુનિયા અને ડેન્ગ્યુના દર્દીઓના આંકડા પણ વધી રહ્યાં છે.તેવી પરિસ્થિતમાં રાજ્યમાં સફાઈનો અભાવ છે આથી આ નોટિસ આપવામાં આવી છે.\nક્લેક્ટરી કચેરી ખાતે ઝેર પીધેલા દલિત પૈકી એકનું મોત\nજૂનાગઢ ક્લેક્ટર કચેરી ખાતે ગૌચરની જમીનના મુદ્દે માંગરોળના સાંધા ગામના3દલિતોમાંથી ઝેર ગગટાવ્યું હતું. તેમાંથી એક દલિતનુ સારવાર દરમિયાન મોત થયું હતું. ઝેર પીધા બાદ ત્રણેયને સારવાર માટે રાજકોટ સિવિલ ખસેડવામાં આવ્યા હતા જ્યા સારવાર દરમિયાન એકનું મોત થયું છે દલિત વ્યક્તિના મોત બાદ પરિસ્થિતિ વણસે નહી તે માટે જિલ્લાના ઉચ્ચ અધિકારીઓ ઉપવાસીઓ પાસે પહોંચી ગયા હતા. અને જમીન વિવાદના ઉકેલની ખાતરી આપતા દલિતો સાંધા ગામ જવા રવાના થયા હતા. ઉલ્લેખનીય છે કે ગૌચર જમીન મુદ્દે છેલ્લા પાંચ દિવસથી જૂનાગઢ કલેકટર કચેરી સામે દલિતો ઉપવાસ ઉપર બેઠા હતા.\nકન્સ્ટ્રક્શન સાઇટમાં ભેખડ ધસતા3મજૂર દટાયા\nઅમદાવાદના કાંકરિયા કિડ્સ સિટીની સામે આવેલી રાજહર્ષ નામની કન્સ્ટ્રક્શન સાઈટ પર ભેખડ ધસી પડતા3મજૂરો દટાયા હતા. ઘટનાની જાણ થતાં ફાયરબ્રિગેડની ટીમ ઘટના સ્થળે પહોંચી હતી. અને કાટમાળમાં દટાયેલા મજૂરોને બહાર કાઢવાની કામગીરી હાથ ધરી હતી. બાદમાં ઇજાગ્રસ્તોને સારવાર અર્થે એલ.જી હોસ્પિટલ ખસેડવામાં આવ્યા હતા. આ ઘટના પછી કન્સ્ટ્રક્શન સાઈટ પર બિલ્ડરની અનેક બેદરકારી સામે આવી હતી. આ ઉપરાંત કન્સ્ટ્રક્શન સાઈટ પર મજૂરોની સુરક્ષા માટે કોઇ પણ સુરક્ષાના પગલાની બાબતો ધ્યાનમાં લેવામાં ન આવી હોવાની બાબતો પણ સામે આવી છે.\nચાઇનીઝ ફટાકડા પર સુરતમાં લગાવ્યો પ્રતિબંધ\nસુરતના રેન્જ આઇ.જી એ દક્ષિણ ગુજરાતમાં ચાઇનીઝ ફટાકડાના વેચાણ ઉપર પ્રતિબંધ ફરમાવતું એક જાહેરનામું બહાર પાડ્યું છે. જે મુજબ તેમણે સુરત વિસ્તારમાં ચાઇનીઝ બ્રાન્ડના ફટાકડાના વેચાણ પર પ્રતિબંધ લગાવ્યો છે.\nખેડા જિલ્લા4પર ભાજપ તો 1 પર કોંગ્રેસ જીત્યું\nખેડા જીલ્લા આયોજન સમિતીની ચૂંટણીમાં નગરપાલિકાની5બેઠકોનું પરિણામ આજે જાહેર થયું છે. જેમાં4બેઠકો પર ભાજપ અને 1 બેઠક પર કોંગ્રેસ વિજયી બન્યું છે.\nOctober 18 top local news gujarat bullet news.


ભારત સરકારે આ એપ્લિકેશનના ડાઉનલોડને લઈને આપી ચેતવણી, અહિયાં કરો ચેક - GSTV\nભારત સરકારે આ એપ્લિકેશનના ડાઉનલોડને લઈને આપી ચેતવણી, અહિયાં કરો ચેક\nકેન્દ્રએ પોતાના સાઈબર જાગૃતતા ટ્વીટર હેન્ડલ પર એક ચેતવણી આપી છે. જેમાં યુઝર્સને અજ્ઞાત Oximeter એપ્લિકેશનને અજ્ઞાત URL પરથી ડાઉલોડન કરવા પર ચેતવણી આપે છે. જેમાં કહેવામાં આવ્યુ છે કે, આ એપ યુઝર્સ માટે શરીરમાં ઓક્સીજનના સ્તરની તપાસ કરવાનો દાવો કર્યો છે. તે નકલી હોય શકે છે અને પર્સનલ ડેટા જેવા કે, ફોટો, કોન્ટેક્ટ્સ અને અન્ય જાણકારી ફોનથી ચોરી કરી શકે છે. આ એપ થકી યુઝર્સની બાયોમેટ્રિક જાણકારી પણ ચોરાઈ શકે છે.\nરાહુલ તરફ નિશા ક્યારે આકર્ષાવવા લાગી અને મોહજાળમાં ફસાઈ ગઈ તેને તેનું ભાન જ ન રહ્યું અને પછી જે કરી બેસી….\nઓક્સીજનના ટકાની દેખરેખમાં મદદ\nઓક્સમીટર એપ યુઝર્સના લોહીમાં હાજર ઓક્સીજનના સ્તરની તપાસ કરે છે અને તેમના દિલની ધડકન પર નજર રાખે છે. વિશેષ રૂપથી આ એપ યુઝર્સની ઉંચાઈના આધાર પર શ્વાસમાં ઓક્સીજનના ટકાની દેખરેખમાં મદદ કરે છે.\nઓક્સીમીટર એપની લોકપ્રિયતાને ઓછી કરવાનું કારણ\nઓક્સિજનનું સ્તર કંઈક એવુ છે કે, સ્વાસ્થ્ય અધિકારીઓએ લોકોને દેખરેખ કરવા માટે કહ્યુ છે. ખાસ કરીને કોરોના વાયરસ મહામારીને જોતા. જ્યારે કે, ઈ-કોમર્સ વેબસાઈટ પર અને બજારમાં સમર્પિત ઓક્સમીટર ડિવાઈસ ઉપલબ્ધ છે. તો પણ આ એડવાઈઝરીએ ઓક્સીમીટર એપની લોકપ્રિયતાને ઓછી કરવાનું કારણ બન્યુ છે. સાઈબર ડસ્ટ ટ્વિટર હેન્ડલને કેન્દ્રીય ગૃહ મંત્રાલય દ્વારા બનાવી રાખવામાં આવે છે અને આ સમય-સમય પર કોઈપણ સંભવિત સાઈબર ખતરાઓ પર સલાહ જાહેર કરતુ રહે છે.\nસ્માર્ટફોનમાં માત્ર ઈ-વોલેટ એપ ડાઉનલોડ\nઆ મહીનાની શરૂઆતમાં ખાતાના યુઝર્સને ચેતવણી આપવામાં આવી હતી અને તેમને કહેવામાં આવ્યુ હતુ કે, ઓથેન્ટીક અને વેરિફિકેશન બાદ જ પોતાન સ્માર્ટફોનમાં માત્ર ઈ-વોલેટ એપ ડાઉનલોડ કરે. જેનો મતલબ એ છે કે, તેમને સીધા એપલના એપ સ્ટોર પર અને માત્ર Google Play Store પરથી જ ઈંસ્ટોલ કરવાનું છે. SMS, ઈમેલ અથવા સોશિયલ મીડિયા પ્લેટફોર્મના માધ્યમથી પ્રાપ્ત કોઈપણ ઈ-વોલેટ લિંક પર છેતરપિંડી કરી શકાય છે અને તેના પર વિશ્વાસ કરી શકાય નહી.\nઆકર્ષક જાહેરાતોની બાબતમાં ચેતવણી\nસોમવારે આ યુઝર્સને સોશીયલ મીડિયા પર UPI યુપીઆઈ એપના માધ્યમથી ડિસ્કાઉન્ટ કૂપન, કેશબેક અને ફેસ્ટીવલ કૂપનની કોઈ પણ આકર્ષક જાહેરાતોની બાબતમાં ચેતવણી આપી છે. તેનાથી તમારી સાથે છેતરપિંડી થઈ શકે છે અને આ પ્રકારની ઓફર દેવાવાળા વ્યક્તિ યુઝર્સની તમામ હલચલને અને પૈસા ટ્રાન્સફર કરવા પર નજર રાખે છે. બાદમા ઉપયોગકર્તા વિના જ તેના બેંક ખાતામાંથી રૂપિયા ઉપડી જશે. ત્યારબાદ તેમના બેન્ક ખાતા દ્વારા જ તેને ખબર પડે છે કે તેની સાથે છેતરપીંડી થઈ છે.\nબિહારમાં ગઠબંધનની સરકાર બનાવવા આ પાંચ પાર્ટીઓ બની શકે છે ગેમ ચેન્જર


મેરાન્યૂઝ નેટવર્ક. સુરત : સુરતની લાજપોર જેલમાં ગઈકાલે ચેકીંગ દરમિયાન નારાયણ સાઈની બેરેક પાસેથી મોબાઈલ ફોન મળી આવતા પોલીસે નારાયણ સાઈ સહીત5આરોપી સામે ગુનો નોંધી તપાસ શરૂ કરી છે. લાજપોર ગુજરાતની સૌથી હાઈટેક જેલમાં ગણવામાં આવે છે. આ હાઇટેક જેલમાંથી અવાર નવાર મોબાઇલ ફોન મળી આવવાની ઘટના બનતી હોય છે, ત્યારે ગતરોજ જેલમાંથી ફરી એકવાર મોબાઇ ફોન મળી આવ્યો છે.\nઆરોપીના બેરેકમાં ટોઇલેટના ડોર પાસેથી 1 મોબાઇલ મળ્યો હતો. આ મોબાઇલ બળાત્કારના ગુનામાં આજીવન કેદની સજા પામેલો નારાયણ સાંઇ સહિત5પાકા કામના કેદીઓ ઉપયોગ કરતા હોવાની ચોંકાવનારી વિગતો સામે આવી હતી. જેના આધારે પોલીસે નારાયણ સાંઇ, સુરત ગેંગરેપનો આરોપી તારીક કૂતુબુદ્દીન સૈયદ, અમદાવાદમાં હત્યાનો આરોપી મુસ્તાક આલમ પરમાર, પરેશ ઉર્ફે પાંચા જોગદીયા અને નવીન ગોહિલ સામે ગુનો નોંધ્યો છે.\nલાજપોર જેલની ઝડતી સ્કવોડે બેરેકમાં ચેકિંગ કર્યું હતું. ચેકિંગમાં શંકાસ્પદ હિલચાલ જોવા મળી હતી. તપાસ કરતા બે બેરેકની વચ્ચે કોમન ટોઇલેટની અંદરના ટોઇલેટની તપાસ કરતા દરવાજા પાસેથી મોબાઇલ મળી આવ્યો હતો. સીમ અને બેટરી સાથે ઢાંકણ વગરનો મોબાઇલ બીનવારસી મળી આવ્યો હતો. પાકાકામનો કેદી નવીન ગોહિલ ફોન પર વાત કરતો હતો. ચેકિંગ આવતા ફોન સંડાસ તરફ ફેંકી દીધો હતો.\nબેરેકમાં રહેતા ભુપત ચૌહાણની જેલ સ્ટાફે પૂછપરછ કરતા જણાવ્યું કે, નારાયણ સહિત5કેદી 3-4 દિવસથી બિનવારસી મોબાઇલથી વાતચીત કરતા હતા. હાલમાં પાંચેય પાકાકામના કેદીઓને હાઇ સિકયુરિટી યાર્ડના બેરેકમાં મુકી દેવાયા છે. ત્યારે સવાલ એ થાય છે કે રાજ્યની આટલી મોટી હાઈટેક જેલ માં મોબાઈલ ફોન આવ્યો ક્યાંથી.\nSurat Lajpore Jail Mobile Phone Narayan Sai Gujarat Police Crime Latest News


Home / અધ્યાત્મ / મહારાષ્ટ્રનું સૌથી ઘનિક મંદિર છે શ્રી સિદ્ધિવિનાયક મંદિર\nસિદ્ધિવિનાયક ગણેશજી નું સૌથી વધુ લોકપ્રિય સ્વરૂપ છે. ગણેશજી ની સુંઢ ડાભી બાજુ વળેલી હોય તે સિદ્ધપીઢ સાથે જોડાયેલ હોય છે અને તેવા મંદિરને સિદ્ધિવિનાયક મંદિર કહેવાય છે. આ મંદિર મુંબઇમાં આવેલ છે.\nસિદ્ધિવિનાયક પોતાના દરેક ભક્ની ઈચ્છા પૂર્ણ કરે છે અને જલ્દીથી ખુશ પણ થતા દેવ છે. ગણેશજી જલ્દી કોપાયમાન પણ થઇ જાય છે.\nગણેશજીનું આ મંદિર મુંબઇની ઓળખ સાથે જોડાયેલ છે. આને ‘સેલિબ્રિટી’ મંદિર તરીકે પણ ઓળખવામાં આવે છે કારણકે બોલિવૂડના લગભગ દરેક સેલિબ્રિટી આ મંદિરમાં દર્શન કરવા આવે છે. દરવર્ષે આ મંદિરમાં લગભગ 50 કરોડ રૂપિયાનો ચઢાવો (દાન) આવે છે.\nઅહી ભગવાન ગણેશજી ની ઉપર સોનાનો તાજ 3.5 કિલો વજનનો છે. અહી દેશ-વિદેશથી બહુ મોટી મોટી હસ્તીઓ આવે છે. હાલમાં જ ભારતના પ્રવાસે એપ્પલ કંપનીના સીઈઓ ‘ટીમ કુક’ આવ્યા હતા અને અનંત અંબાણીએ તેમને આ મંદિરની મુલાકાત કરાવી હતી. કહેવાય છે કે સિદ્ધિવિનાયક ની મહિમા અપરંપાર છે. મુંબઇ નું આ સિદ્ધિ વિનાયક મંદિર ફક્ત ભારતમાં જ નહિ, વિશ્વભરમાં પણ જાણીતું છે.\nઆ મંદિરની પ્રાણ પ્રતિષ્ઠા 19 નવેમ્બર, 1801 માં કરવામાં આવી હતી. તે સમયે એક નાના મંદિરના રૂપમાં સ્થાપિત આ મંદિર અત્યારે મુંબઈનું સૌથી ભવ્ય અને સંપન્ન મંદિરોમાંથી એક છે. આનું નિર્માણ 1801 માં વિથ્થું અને દેઉબાઈ પાટિયા એ કર્યું હતું. નેતા-અભિનેતા અને બોલિવૂડ ફિલ્મોએ 1975 પછી આ મંદિરમાં ભક્તોની સંખ્યામાં આશ્ચર્યજનક રીતે વધારો કર્યો.\nઅહી સ્થાપિત ગણેશજી ની પ્રતિમા પણ વિશિષ્ટ છે. ભવ્ય સિંહાસન પર સ્થાપિત અઢી ફૂટ ઉંચી અને બે ફૂટ પહોળી પ્રતિમા એક જ કાળા પથ્થરથી બનાવાય છે. તેમની ચાર ભુજાઓમાંથી એક એકમાં કમળ, બીજીમાં કુહાડી, ત્રીજામાં જપમાળા અને ચોથામાં મોદક છે. ડાબા ખભા પર તરફ સાંપ લટકાયેલ છે. માથા પર એક આંખ એ રીતે છે જેમ શિવની ત્રીજી આંખ હોય છે. આ પ્રતિમાની એક તરફ રિદ્ધિ અને બીજી બાજુ સિધ્ધિની પ્રતિમા છે.\nમુંબઈ સ્થિત સિદ્ધિ વિનાયક મંદિર મહારાષ્ટ્રમાં બીજા નંબરનું સૌથી ઘનિક મંદિર છે. આ મંદિરની પાસે 160 ટન સોનું જમા છે. સિદ્ધિવિનાયક મંદિરમાં પણ સ્વર્ણ મૌદ્રીકરણ યોજના હેઠળ 44 કિલો સોનું જમા કરશે. દરવર્ષે આ મંદિરમાં લગભગ 50 કરોડ રૂપિયાનું દાન આવે છે. આના 125 કરોડ રૂપિયા ફિક્સ્ડ ડિપોઝીટમાં જમા છે.\nઅહી ફક્ત હિંદુ જ નહિ, પણ દરેક ધર્મના લોકો દર્શન અને પૂજા-અર્ચના કરવા આવે છે. આને આસ્થાનું પ્રતિક માનવામાં આવે છે. શ્રી સિદ્ધિવિનાયક મંદિર ટ્રસ્ટ ચઢાવાના રૂપમાં લગભગ 10-15 કરોડ રૂપિયા દર વર્ષે મેળવે છે. આ મુંબઈના અન્ય આકર્ષિત સ્થળો જેમકે વરલી સી ફેસ અને હાજી અલી જુસ કેન્દ્રની નજીક છે.\nત્વચામાં ખંજવાળ અને બળતરા થવી એ સામાન્ય વાત છે. આના...


રેલવેમાં આવી નવી સુવીધા,આંગળીના ટેરવે મળશે આ માહિતી - Dustakk\nરેલવે રિસ્ટ્રીઝની રીત હવે અને સરળ બનાવવા માટે મુંબઈ આધારિત એક સ્ટાર્ટઅપ Railofy એક નવા ફીચર લઈને આવ્યા છે. જેની મદદથી રેલવે પેસેન્જર્સનો રિયલ ટાઇમ PNR સ્ટેટસ અને ટ્રેનની ડિટેલ્સ ડાઈરેક્ટ WhatsApp નંબર પર મળી જશે. આ ફીચરની સહાયથી PNR સ્ટેટસ ચેક કરવામાં મદદ મળશે અને સમયની પણ બચત થશે.\nતેની સાથે તે યુઝર્સને WhatsApp પર ટ્રેનની મુસાફરીને લગતી અન્ય મહિતીઓ પણ મળી શકે છે. આ ફીચરની સહાયથી યુઝર્સની લાઇફ ટ્રેન સ્ટેટસ, છેલ્લા રેલ્વે સ્ટેશન, આવતા સ્ટેશન અને અન્ય તપાસની માહિતી મેળવવામાં આવશે. પહેલા યુઝર્સના ઇન જાન્યુઅર્સની રેલવેની બેવસાઇટ, અન્ય કોઈ એપિસોડ અથવા પછી 139 નંબર પર ડાયલ કરવી પડશે.\nWhatsApp પર આવી રીતે મેળવી શકશો રિયલ ટાઈમની માહિતી\n•સૌ પ્રથમ યૂઝર્સને પોતાના WhatsApp પર અપડેટ કરવાનું રહશે.\n•એન્ડ્રોઈડ યૂઝર્સ પ્લે સ્ટોર પરથી Railofy એપને અપડેટ કરી શકે છે અને આઈફોન યૂઝર્સ એપ સ્ટોરથી પોતાના એપને અપડેટ કરી શકે છે.\n•ત્યાર બાદ યૂજર્સે Railofyના ટ્રેન ઇન્ક્વાયરી નંબર +91-9881193322 પોતાનો મોબાઈલ ફોનમાં સેવા કરવો પડશે.\n•હવે તમારે WhatsApp પર જવું પડશે અને સંપર્ક સૂચિ ખોલીને new message બટન પર ક્લિક કરવું પડશે.\n•અહીં, યૂઝર્સે Railofy કોન્ટેક્ટ પર જઈને 10-અંકનો PNR નંબર મેસેજ કરવો પડશે. આ PNR મેસેજ Railofyને સેન્ડ કરી દો.\nત્યાર બાદ યુઝર્સને તેની ટ્રેન મુસાફરીના અલર્ટ અને રિયલ ટાઈમ અપડેટ WhatsApp પર મળી રહેશે.\nજણાવી દઈએ કે, આ એક થર્ડ પાર્ટી સુવિધા છે, જે Railofy દ્વારા પ્રદાન કરવામાં આવી છે. રેલ મુસાફરો હવે રીઅલ-ટાઇમ પીએનઆર સ્ટેટસ તેમજ વોટ્સએપ દ્વારા મુસાફરીને લગતી અન્ય માહિતી મેળવી શકશે. આ માટે તમારે ઉપરોક્ત નંબરને તમારા મોબાઇલમાં સેવ કરવો પડશે.\nTags: Rail passengers, train status, WhatsApp\nરાત્રી કર્ફ્યુનો ભંગ કરતા થઈ કાર્યવાહી, જાનની આખી બસ ડિટેઈન કરાઈ


ડ્યુરિયન ફળના ફાયદા - પોષક તત્વોની આપણા સ્વાસ્થ્ય પર શું અસર થાય છે\nપર પોસ્ટ કરવામાં આવ્યું 30 ઑક્ટોબર 20197મે 2020 by સંચાલક\nડુરિયન ફળના ફાયદા શું છે?\nમૂળ મલેશિયા, થાઇલેન્ડ અને વિયેટનામમાં ઉભા તે તેના ફળ, સ્વાદ અને ફાયદાઓથી ધ્યાન આકર્ષિત કરે છે. જો કે, તે તેના સ્વાદને બદલે તેની ખરાબ ગંધ માટે જાણીતું છે.\nઆ ફળની સેવા આપવી એ શરીરની દૈનિક કાર્બોહાઈડ્રેટની જરૂરિયાતોનો આશરે 20% ભાગ છે. જેઓ આહાર અને કસરત કરે છે તેમના માટે તે ઉર્જાનો સારો સ્રોત છે.\nડ્યુરિયન ફળનો એક ફાયદો એ તેની ઉચ્ચ ફાઇબર સામગ્રી છે. દરેક સેવા આપતામાં દૈનિક ફાઇબરની આવશ્યકતાના 37% ભાગ હોય છે.\nડ્યુરિયન ફળની એક જ સેવા આપતામાં 350 થી વધુ કેલરી હોય છે, પરંતુ જ્યાં સુધી તમે વધારે વપરાશ ન કરો ત્યાં સુધી તે સમસ્યા પેદા કરશે નહીં.\nડ્યુરિયન ફળ વિટામિન સીથી ભરપુર હોય છે\nઈજાઓ મટાડવામાં ફાયદાકારક\nહૃદયની બિમારીઓ સામે રક્ષણ પૂરું પાડે છે\nમુક્ત રેડિકલ સામે લડત\nસારા કોલેસ્ટરોલ વધારે છે\nતે મૂડ સુધારે છે અને હતાશા ઘટાડે છે સેરોટોનિનનું સ્તર વધારવામાં મદદ કરે છે.\nતે આયર્ન અને કોપરથી ભરપુર છે. કોપર અને આયર્ન તંદુરસ્ત લાલ રક્તકણોની રચના અને રચના પ્રદાન કરે છે.\nડુરિયનમાં મેંગેનીઝ પણ હોય છે જે હાડકા અને ત્વચાના સ્વાસ્થ્ય માટે ફાયદાકારક છે.\nપોટેશિયમ સોડિયમના સ્તરને નિયંત્રણમાં રાખવું જરૂરી છે.\nતે બ્લડ પ્રેશરને સ્થિર કરે છે અને એક મહત્વપૂર્ણ ઇલેક્ટ્રોલાઇટ છે જે હૃદયના ધબકારાને નિયંત્રિત કરવામાં મદદ કરે છે.\nવાઈ માટે સારું છે\nસ્નાયુ અને ચેતા સ્વાસ્થ્યને અસર કરે છે\nએક ડ્યુરિયન ફળને પીરવામાં લગભગ 20% દૈનિક ફોલિક એસિડની આવશ્યકતા હોય છે.\nડુરિયન, કેળા, એવોકાડો અને અન્ય ઉષ્ણકટિબંધીય ફળોની જેમ, તે energyર્જા, ખનિજો અને વિટામિન્સથી ભરપુર છે. 100 ગ્રામ તાજા ડ્યુરિયનમાં 147 કેલરી છે.\nજ્યારે ફળ ખાવામાં આવે છે, ત્યારે energyર્જા ફરી ભરે છે અને તરત શરીરને કાયાકલ્પ કરે છે. સરળતાથી સુપાચ્ય; નરમ માંસમાં સંતૃપ્ત ચરબી અને કોલેસ્ટરોલ હોતો નથી.\nતે આહાર માટે આદર્શ ફળ છે. કારણ કે તે ફાઈબરમાં ખૂબ સમૃદ્ધ છે. તેની સમૃદ્ધ ફાઇબર સામગ્રી આંતરડામાં ઝેરના પ્રતીક્ષાના સમયને ઘટાડીને આંતરડાની મ્યુકોસ મેમ્બ્રેનને સુરક્ષિત કરવામાં મદદ કરે છે અને પાચક શક્તિને વેગ આપે છે. તે કબજિયાતની સમસ્યાઓ માટે રેચક અસર પણ બનાવે છે.\nઅન્ય લેખ; લોન્ગાન (ડ્રેગનનું આઈ ફ્રૂટ) ફાયદા\nડ્યુરિયન એ એક વિરોધી વિટામિન સી સામગ્રી સાથેનું એક સંપૂર્ણ એન્ટીoxકિસડન્ટ ફળ છે. વિટામિન સીથી ભરપૂર આ ફળનો વપરાશ માનવ શરીરને ચેપી રોગો સામે પ્રતિકાર વિકસાવવા માટે સક્ષમ બનાવે છે અને શરીરમાં હાનિકારક બેક્ટેરિયા અને સુક્ષ્મજીવાણુઓને સાફ કરવામાં મદદ કરે છે.\nડ્યુરિયન વિટામિન બી જટિલ જૂથોનો ઉત્તમ સ્રોત છે. કારણ કે તે નિયાસિન, રાઇબોફ્લેવિન, પેન્ટોથેનિક એસિડ (વિટામિન બી 5), પાયરિડોક્સિન (વિટામિન બી -6) અને થાઇમિન (વિટામિન બી -1) માં સમૃદ્ધ છે. આ વિટામિન શરીરના સ્વાસ્થ્ય માટે જરૂરી છે.\nતેમાં મેંગેનીઝ, કોપર, આયર્ન અને મેગ્નેશિયમ જેવા વિપુલ પ્રમાણમાં ખનિજો શામેલ છે. મેંગેનીઝનો ઉપયોગ એન્ટીઝાઇમ્સ, સુપર ઓક્સાઇડ ડિસમ્યુટેઝ, તેના એન્ટીoxકિસડન્ટ પ્રોપર્ટી સાથે સહ પરિબળ તરીકે શરીર દ્વારા કરવામાં આવે છે. લાલ રક્તકણોના ઉત્પાદન માટે અને આયર્ન લાલ રક્તકણોની રચના માટે કોપર જરૂરી છે.\nતઝ ડુરિયન ફળપોટેશિયમનો ખૂબ સમૃદ્ધ સ્રોત છે. પોટેશિયમ એ કોશિકાઓ અને શરીરના પ્રવાહી માટે મહત્વપૂર્ણ ઇલેક્ટ્રોલાઇટ ગુણધર્મ છે જે હાર્ટ રેટ અને બ્લડ પ્રેશરને નિયંત્રણમાં રાખવામાં મદદ કરે છે.\nતે જ સમયે "કુદરતની sleepingંઘની ગોળી" તે તરીકે પણ ઓળખાય છે. ડ્યુરિયનમાં એક પ્રકારનું એમિનો એસિડ હોય છે જેને ટ્રિપ્ટોફન કહે છે. તે માનવ શરીરમાં સેરોટોનિન (સુખી હોર્મોન) અને મેલાટોનિન (23:00 થી 05:00 ની વચ્ચે સ્ત્રાવ કરાયેલ વૃદ્ધિ હોર્મોન) ના સ્ત્રાવમાં મદદ કરે છે. તેથી, તે sleepંઘની સમસ્યાઓ અને વાળની ઘટનાઓને નિયંત્રિત કરવામાં મહત્વપૂર્ણ ભૂમિકા ભજવે છે.\nકેલરી (કેસીએલ) 147\nસોડિયમ2મિ.ગ્રા\nપોટેશિયમ 436 મિ.ગ્રા\nકાર્બોહાઇડ્રેટ 27 જી\nડાયેટરી ફાઇબર 3,8 જી\nપ્રોટીન 1,5 જી\nવિટામિન એ 44 IU સી વિટામિન 19,7 મિ.ગ્રા\nકેલ્શિયમ6મિ.ગ્રા Demir 0,4 મિ.ગ્રા\nવિટામિન બી60,3 મિ.ગ્રા કોબાલામિન0μg\nમેગ્નેશિયમ 30 મિ.ગ્રા\nઅન્ય લેખ; નારંગીના ફાયદા\n* ચિત્ર સ્પેન્સર પાંખ દ્વારા pixabayપર અપલોડ કર્યું


અસાંજેને મુક્ત કરવા અને વળતર ચૂકવવા યુએનનો આદેશ | Julian Assange UN justice payout ruling - Sambhaav News\nજીનિવા/લંડન: સંયુક્ત રાષ્ટ્રની એક સંસ્થાએ એક ચુકાદો સંભળાવતા જણાવ્યું હતું કે વિકિલિક્સના સ્થાપક જુલિયન અસાંજેને છોડી મૂકવા જોઈએ. આ ઉપરાંત છેલ્લાં પાંચ વર્ષથી અસાંજેને ‘મનસ્વી રીતે અટકમાં રાખવા બદલ’ તેમને વળતર ચૂકવવા પણ બ્રિટન અને સ્વિડનને જણાવ્યું હતું.જોકે આ ચુકાદાને બંન્ને દેશોએ ફગાવી દીધો હતો. બાદમાં અસાંજેએ તેનો અમલ કરવા અને પોતાને ઈક્વાડોર દૂતાવાસમાંથી મુક્ત રીતે જવા દેવા માટે બ્રિટન અને સ્વિડનને અનુરોધ કર્યો હતો.\nમનસ્વી અટકાયત સંબંધિત સંયુક્ત રાષ્ટ્રના એક કાર્યકારી જૂથની નિષ્ણાતોની સમિતિના હાલના અધ્યક્ષ સિયોંગ-ફિલ હોંગે જણાવ્યું હતું કે તેમનું માનવું છે કે જુલિયન અસાંજેને જે અલગ અલગ રીતે આઝાદીથી વંચિત રાખવામાં આવ્યા છે તે મનસ્વી અટકાયત સમાન છે. હોંગે જણાવ્યું કે કાર્યજૂથનું એવું પણ માનવું છે કે અસાંજેની મનસ્વી અટકાયતનો અંત આવવો જોઈએ, તેમની શારીરિક ગરિમા અને અવરજવરની સ્વતંત્રતાનું સન્માન કરવું જોઈએ અને તેમને વળતર મેળવવા માટે હકદાર બનાવવા જોઈએ.\nજોકે, બ્રિટન અને સ્વિડન બંન્નેએ આ ચુકાદાને ફગાવી દેતાં જણાવ્યું હતું કે તેનાથી કશું બદલાવાનું નથી. ઉલ્લેખનીય છે કે આ કાર્યજૂથના ચુકાદાનું પાલન કરવું ફરજિયાત નથી. બ્રિટનના એક અધિકારીેએ નિવેદનમાં જણાવ્યું હતું કે તે જીનિવામાં સંયુક્ત રાષ્ટ્રના કાર્યકારી જૂથે રજૂ કરેલા તારણને સત્તાવાર રીતે પડકારશે. તેમાં જણાવાયું હતું કે અસાંજેની પરિસ્થિતિને લઈને બ્રિટન ભારે હતાશ છે. સંયુક્ત રાષ્ટ્રના કાર્યકારી જૂથના અભિપ્રાયમાં હકીકતોની અને બ્રિટીશ કાનૂની વ્યવસ્થાના ખૂબ માન્યતા પ્રાપ્ત સુરક્ષાની અવગણના કરવામાં આવી છે.\nદરમ્યાન, દૂતાવાસથી એક વીડિયો સંદેશામાં અસાંજેને એવું કહેતા બતાવવામાં આવ્યા હતા કે હવે આ ચુકાદાનું સમગ્રતયા પાલન કરવાની બ્રિટન અને સ્વિડનની જવાબદારી છે. તેમણે કહ્યું કે તેઓ માને છે કે આ કેસનો ચુકાદો એ વાતનો સ્પષ્ટ સંકેત આપે છે કે સંયુક્ત રાષ્ટ્રનું કાર્યકારી જૂથ અટકાયતના કાયદાને સમજવામાં નિષ્ણાત સંસ્થા છે. તેનો ચુકાદો આખરી છે અને તેની સામે અપીલ થઈ શકે નહીં. તે બ્રિટન અને સ્વિડન દ્વારા કરવામાં આવેલી કાનૂની દલીલો માટેના રસ્તાનો અંત છે.\nઅત્યંત ભાવુક બની ગયેલા અસાંજેએ ચુકાદા બદલ યુએનની પેનલનો આભાર માન્યો હતો અને જણાવ્યું હતું કે તેમને તેમના પરિવારની ખોટ સાલે છે અને આ ચુકાદાએ તેમના ચહેરા પર સ્મિત લાવી દીધું છે.\nફરાર ‘ભાઈઅો’ને શોધવા હવે પોલીસની ટીમો દોડતી થઈ ગઈ\nમેહુલ ચોકસી સહિત 28 ભારતીયોએ એન્ટીગુઆના નાગરિકત્વ માટે કરી અરજી


KRK challenged Salman, saying- now he requests to fall at my feet, I will keep reviewing his film-songs | KRKએ સલમાનને પડકાર ફેંક્યો, કહ્યું- હવે તે વિનંતી કરે કે મારા પગે પડે, તેની ફિલ્મ- ગીતોનો રિવ્યૂ બંધ નહીં કરું - Divya Bhaskar\nKRK Challenged Salman, Saying Now He Requests To Fall At My Feet, I Will Keep Reviewing His Film songs\nમાનહાનિ કેસ વિવાદ:KRKએ સલમાનને પડકાર ફેંક્યો, કહ્યું- હવે તે વિનંતી કરે કે મારા પગે પડે, તેની ફિલ્મ- ગીતોનો રિવ્યૂ બંધ નહીં કરું\nઆ પહેલાં કમાલ ખાને સલમાનની ફિલ્મના રિવ્યૂ નહીં કરે તેવી જાહેરાત કરી હતી\nછેલ્લાં કેટલાંક દિવસોથી એક્ટર તથા પ્રોડ્યૂસર સલમાન ખાને કમાલ રાશિદ ખાન (KRK) વિરુદ્ધ માનહાનિનો કેસ કર્યો છે. ત્યારબાગ કમાલ ખાને દાવો કર્યો હતો કે સલમાન ખાને આ કેસ 'રાધે'નો નેગેટિવ રિવ્યૂ કરવાને કર્યો છે. ત્યારબાદ કમાલ ખાને જાહેરાત કરી હતી કે તે ભવિષ્યમાં હવે ક્યારેય સલમાન ખાનની ફિલ્મનો રિવ્યૂ કરશે નહીં. જોકે, હવે કમાલ ખાનનું મન બદલાઈ ગયું છે. તેણે સો.મીડિયામાં ઘોષણા કરી છે કે સલમાન ખાન જો તેના પગે પણ પડે તો પણ તે તેની ફિલ્મનો રિવ્યૂ કરવાનું બંધ કરશે નહીં.\nકમાલ ખાને લેટેસ્ટ સો.મીડિયા પોસ્ટમાં પડકાર આપ્યો હતો, 'સામાન્ય રીતે પ્રોડ્યૂસર તથા ડિરેક્ટર ના પડે ત્યારે તે ફિલ્મનો રિવ્યૂ કરતો નથી. જોકે, હવે તે વ્યક્તિ (સલમાન ખાન) મને વિનંતી કરે અથવા મારા પગે પડે તો પણ તેની ફિલ્મ તથા ગીતના રિવ્યૂ કરીશ. સત્યમેવ જયતે. જય હિંદ.'\nસલમાનના પિતાનો આભાર માન્યો\nઆ પહેલાં કમાલ ખાને સલીમ ખાનના એ ઈન્ટરવ્યૂનો ઉલ્લેખ કર્યો હતો, જેમાં તેમણે 'રાધે' ગ્રેટ ફિલ્મ ના હોવાનું કહ્યું હતું. કમાલે કહ્યું હતું, 'સલમાનના પિતા સલીમ ખાન સાહેબે પોતાના ઈન્ટરવ્યૂમાં 'રાધે'ને ગ્રેટ ફિલ્મ કહી નથી. એનો અર્થ એ છે કે તે સલમાનને સંકેત આપે છે કે તેણે મારા વિરુદ્ધ માનહાનિનો કેસ કરવાને બદલે ફિલ્મ ખરાબ છે, તે સ્વીકારી લેવું જોઈએ. સત્યને સમર્થન આપવા માટે સલીમ સાહેબ આભાર.'\n'આ વખતે ખોટી વ્યક્તિ સાથે ઝઘડો લીધો'\nઅન્ય એક પોસ્ટમાં કમાલ ખાને સલમાન ખાન અત્યાર સુધી જે સેલેબ્સ સાથે ઝઘડી ચૂક્યો છે, તેનો ઉલ્લેખ કર્યો છે. તેણે કહ્યું હતું, 'વિવેક (ઓબેરોય), જ્હોન (અબ્રાહમ), અરિજીત (સિંહ) સીધા છોકરાઓ છે. જોકે, આ વખતે ખોટા વ્યક્તિ સાથે પંગો લીધો છે.'\nકેસ અંગે સલમાનની ટીમે ચોખવટ કરી હતી\nકમાલ ખાને દાવો કર્યો હતો કે સલમાનની 'રાધે'ના નેગેટિવ રિવ્યૂ માટે તેની પર માનહાનિનો કેસ કર્યો છે. જોકે, સલમાનની લીગલ ટીમે કહ્યું હતું કે કમાલ માનહાનિના કેસ કરવાનું જે કારણ આપે છે, તે તદ્દન ખોટું છે.\nટીમે વધુમાં કહ્યું હતું કે કમાલ ખાન વિરુદ્ધ માનહાનિનો કેસ એટલા માટે કરવામાં આવ્યો છે, કારણ કે તેણે સલમાનને બદનામ કરવા માટે અનેક આક્ષેપો મૂક્યા છે. તેને ભ્રષ્ટ કહ્યો અને તેની સંસ્થા બીઈંગ હ્યુમન પર છેતરપિંડી તથા પૈસાની હેરફેરનો આક્ષેપ મૂક્યો છે. સલમાનની ટીમ પ્રમાણે, કમાલ ખાન છેલ્લાં ઘણાં સમયથી અભિવ્યક્તિની આઝાદીના નામ પર સલમાનને બદનામ કરી રહ્યો છે. તો કમાલ ખાને આ તમામ દાવાઓને નકાર્યા છે.\nરિવ્યૂ ભારે પડ્યો: KRKએ 'રાધે'ની ટીકા કરતાં સલમાન ખાને માનહાનિનો કેસ કર્યો, હવે ક્યારેય ભાઈજાનની ફિલ્મનો રિવ્યૂ કરશે નહીં


આ ૭ માંથી એક પણ પાપ કરવું નહીં, નહિતર માફ નહીં કરે મહાકાલ, આપશે કઠોર દંડ - Adhuri Lagani\nઆ ૭ માંથી એક પણ પાપ કરવું નહીં, નહિતર માફ નહીં કરે મહાકાલ, આપશે કઠોર દંડ\nમનુષ્યના જીવનમાં ઘણા બધા ઉતાર-ચઢાવ આવે છે. એવું જણાવવામાં આવે છે કે જો કોઈ વ્યક્તિ સાચા માર્ગ પર ચાલે છે, તો તેનું જીવન હંમેશા સુખી બની રહે છે. હિન્દુ ધર્મમાં થોડા પુરાણ, શાસ્ત્ર અને ગ્રંથ છે. જે વ્યક્તિને સાચા માર્ગ પર ચાલવા માટે પ્રેરિત કરે છે. તેમાંથી એક શિવપુરાણ છે. શિવપુરાણમાં એવી ઘણી બધી વાતોનો ઉલ્લેખ કરવામાં આવ્યો છે જેના પર વ્યક્તિ ધ્યાન આપે છે તો તે પોતાના જીવનની ઘણી બધી મુશ્કેલીઓથી છુટકારો પ્રાપ્ત કરી શકે છે.\nશિવપુરાણ સારા-ખરાબ અને સત્ય-અસત્ય વિશે આપણું માર્ગદર્શન કરે છે. તેમાં આ વાતનો ઉલ્લેખ કરવામાં આવ્યો છે કે ભગવાન શિવજી ક્યારે સૌથી વધારે ક્રોધિત થઈ જાય છે. શિવપુરાણ અનુસાર આ દુનિયામાં એવા ૭ ઘોર પાપ છે. જેને જો વ્યક્તિ કરે છે, તો એનાથી મહાદેવ અત્યંત ક્રોધિત થઈ જાય છે અને તે એ લોકોને તેમના દ્વારા કરવામાં આવેલા પાપનો કઠોર દંડ આપે છે.\nજો વ્યક્તિ આ ૭ માંથી કોઈ એક પણ પાપ કરે છે, તો તેના કારણે જીવનમાં ઘણી બધી મુશ્કેલીઓ ઉત્પન્ન થવા લાગે છે. કામકાજમાં સફળતા નથી મળતી. તો ચાલો આજે જાણીએ કે આખરે તે કામ કયા છે.\nખરાબ વિચાર રાખવા વાળા\nશિવપુરાણમાં આ વાતનો ઉલ્લેખ કરવામાં આવ્યો છે કે જે લોકોના વિચાર ખરાબ હોય છે. તેમને મહાકાલ સજા અવશ્ય આપે છે. જો કોઈ વ્યક્તિ ખરાબ વિચાર રાખે છે. તો તે પાપનો ભાગ બની જાય છે. એટલા માટે જરૂરી છે કે તમે કોઈ વિશે પણ ભુલથી પણ ખરાબ ન વિચારો. તમે કોઈના પ્રત્યે મનમાં ખોટા વિચાર ન લાવો અને ન તેમનું ખરાબ કરવાનું વિચારો અન્યથા તેના કારણે તમારે જીવનમાં દુઃખોનો સામનો કરવો પડે છે.\nપૈસા સાથે જોડાયેલી દગાબાજી\nજો કોઈ વ્યક્તિ પૈસાની દગાબાજી કરે છે. જો બીજાની સંપત્તિને લુંટવા વિશે વિચારે છે. તો તે પાપ માનવામાં આવે છે. એવા લોકોને મહાદેવ દંડ જરૂર આપે છે. આ કારણે તમે તમારા જીવનમાં આ પ્રકારની ભુલ ન કરો. ભુલથી પણ કોઈ સાથે પૈસાની દગાબાજી ન કરો. કારણ કે પૈસાની દગાબાજી કરવી પાપ સમાન જ માનવામાં આવે છે.\nગર્ભવતી મહિલા સાથે આવો વ્યવહાર કરવો\nશિવપુરાણ અનુસાર જો કોઈ ગર્ભવતી મહિલા સાથે ખોટો વ્યવહાર કરે છે કે પછી તેનું અપમાન કરે છે તો તે પાપ માનવામાં આવે છે. એવા લોકોને નરકમાં જગ્યા મળે છે અને જીવન દુઃખોમાં પસાર થાય છે. ભલે તે તમારી પત્ની હોય કે ન હોય, ક્યારેય પણ કોઇપણ મહિલાને ખરાબ ન બોલો. ગર્ભવતી મહિલાને ખોટું બોલવામાં આવે તો તેના કારણે બાળક પર ખરાબ પ્રભાવ પડે છે અને જે વ્યક્તિ એવું કરે છે તેને મહાકાળ કઠોર સજા આપે છે.\nધર્મ વિરુદ્ધ કાર્ય કરવું\nશિવ પુરાણ અનુસાર જે વ્યક્તિ ધર્મ વિરુદ્ધ બોલે છે. તે પાપ નો ભાગી બને છે. તેવા લોકોને મહાકાળ દંડ આપે છે. એટલા માટે ભુલથી પણ ધર્મ વિષે કઇ પણ ખોટું ના બોલો. આ રીતના કામો કરવાથી તમારે દુર રહેવું જોઈએ અન્યથા તેના કારણે તમને નરકમાં જગ્યા મળશે.\nખોટી અફવા ફેલાવી\nજો કોઈ જાણી જોઈને કોઈ વ્યક્તિ વિશે ખોટી અફવા ફેલાવે છે. તો મહાકાળ તે વ્યક્તિને દંડ આપે છે. શિવપુરાણમાં આ વાતનો ઉલ્લેખ કરવામાં આવ્યો છે કે ખોટું બોલવું અને અફવા ફેલાવવી છળની શ્રેણીમાં આવે છે. જે લોકો અન્ય લોકોને બદનામ કરવાનો પ્રયત્ન કરે છે, ખોટી અફવા ફેલાવે છે કે પછી ખોટું બોલે છે, તેને મહાકાળ જરૂર સજા આપે છે.\nજો કોઈ વ્યક્તિ પોતાના માતા-પિતા, ઘરની લક્ષ્મી, ગુરુ, પૂર્વજો કે પછી ઘરના કોઈ સદસ્યનું અપમાન કરે છે કે પછી તેમને ખોટું બોલે છે. તો તેને કારણે મહાકાળ નારાજ થઈ જાય છે અને તે વ્યક્તિને કઠોર દંડ આપે છે. એવા લોકો પોતાના જીવનમાં હંમેશાં દુઃખી રહે છે.\nલગ્ન તોડવાની કોશિશ કરવી\nશિવપુરાણ અનુસાર જો કોઈ બીજાના લગ્ન તોડવાની કોશિશ કરે છે તો તે પાપ માનવામાં આવે છે. લગ્ન તોડવા વાળા લોકોને મહાકાલ સ્વયં દંડ આપે છે. એવા લોકોને જીવનમાં એક પછી એક કષ્ટ ઉત્પન્ન થવા લાગે છે. આ કારણે ક્યારેય પણ પતિ પત્નીના સંબંધોની વચ્ચે આવવું જોઈએ નહિં. કોઈનું લગ્ન જીવન બરબાદ કરવું પાપ સમાન હોય છે.